કઠપૂતળી ૨ | Navalkatha - Read Stories, Poems And News\nઈનોવા એક આલિશાન બંગલાની પોર્ચમાં ઉભી રહી.\nબહારથી જ બંગલો અત્યાધૂનિક રાચરચિલા અને ફર્નિચરથી શુશોભિત લાગ્યો.\nબંગલાનુ ઈન્ટિરિયર ગ્લાસ બધુ જ એક સ્વપ્નના મહેલ સમુ એને ભાસી રહ્યુ હતુ.\nસંકેતની પાછળ પાછળ લવલિન બંગલામાં પ્રવેશી.\nગ્રાઉન્ડ ફ્લોર પર આઠેક રૂમ્સ હતા.\nમધ્યના રૂમમાં સકેત પ્રવેશી ગયો.\nવૈભવી રૂમને જોઈ લવલિન દંગ રહી ગઈ..\nછતપર વિદેશી બનાવટનાં ઝૂમ્મર લટકતાં હતાં.\nકમરાની દિવારો પર ખજૂરાહોનાં સ્થાપત્ય સમાં કામશાસ્ત્રની વિભિન્નતાને ઉજાગર કરતાં શિલ્પો બેહદ ખૂબસૂરતીથી ઉભારવામાં આવેલાં હતાં.\nલવલિન ધારી ધારીને કમરાની ખૂબસુરતી નિહાળી રહી હતી.\nએક કોર્નર પર ડનલોપિલો બૈક સપોર્ટ ફોમ બેડ સેટ મૌજુદ હતો.\nએના પર મખમલી ચાદર બિછાવેલ હતી.\nલવલિને પોતાના શરીરને બેડ પર પડતુ નાખ્યુ.\nહજુય એની દ્રષ્ટી કમરાની દિવારો પર લાગેલાં શિલ્પો પર હતી.\nશરીરમાં ઉન્માદનો ઉભરો ઠલવી દેવા આ શિલ્પો સહેતુક લગાવાયાં હતાં.\nસામેની દિવાર પર હોરર ફિલ્મોમાં જોવા મળતા.. લાંબાં શિંગડાં વાળા હરણનુ પૂતળુ હતુ.\nએની આંખોમાં ચળકાટ હતો.. જાણે એ આંખો પોતાના પર નજર નાખી રહી હતી..\n“હેય.. લવલિન…! ક્યાં ખોવાઈ ગઈ..?”\nસંકેતે લવલિનના ગાલ પર ટપલી મારી.\nજોકે એણે જોયુ હતુ લવલિન પોતાને નોર્મલ દેખાડવાની મથામણ કરતી હતી જો કે એ હતી નહી.\nકદાચ એ ગભરાઈ રહી હતી.\nફસ્ટ વાર આવી રીતે કોઈ અજાણ્યા પુરૂષને મળવા આવી હતી.\nઅજાણ્યો જ કહેવાય ને કેટલી ઓળખાણ હતી સંકેત સાથે..? માત્ર થોડા દિવસનુ ચેટીંગ..!\n“ડર લાગતો હોય તો ઘરે છોડી દઉ..!”\nસંકેતે લવલિનનુ મન જાણવા કહ્યુ.\nપણ એને નકારમાં ડોકુ ધૂણાવ્યુ.\nનો થેંક્સ ઓનલી વોટર..!”\nએણે મિનરલ વોટરની બોટલ લવલિન આગળ ધરી..\nવર્ષોની પ્યાસી હોય એમ અડધી બોટલ એણે ગટગટાવી લીધી..\nસંકેતે ડ્રિંક્સ લીધુ.\nલવલિનના ગોરા ચહેરા પર એણે હાથ ફેરવ્યો.. એના હોઠ પર આંગળીઓનો સ્પર્શ કર્યો..\nલવલિન સ્મિત સાથે એની ક્રિયાને જોતી હતી. એની ધડકનો નો વેગ વધ્યો હતો.\nસંકેતે એના સોનેરી વાળને પાછળ કર્યા.. અને ધીમેથી એની પલકો પર પોતાના તરસતા હોઠ બિછાવી દીધા..\nલવલિનનો ચહેરો લાલ થઈ ગયેલો.\nશરીરમાં ઉભરો આવ્યો હતો. અનાયાસે જ એની આંખો અને શરીર પરવશ થતુ ગયુ.\nસકેતે એના પેટ પર અને નાભીની આસ પાસ આંગળીઓ ફેરવતો રહ્યો.\nઆખરે લવલિનથી ન રહેવાયુ.. એણે સંકેતને બાથ ભરી લીધી..\nએણે વસ્ત્રોનો ફટાફટ ત્યાગ કર્યો.\nસંકેતને પણ એ જ દશામાં લાવી મૂક્યો.\nપછી શરુ થઈ એક બીજામાં એકાકાર થવાની યાત્રા ધસમસતી નદીના બે કિનારા ઢસડાતા રહ્યા પૂર ઉમટી પડ્યાં.. ભરતી આવી..\nએક દુર્લભ મીઠુ દર્દ લવલિનના અસ્તિત્વને વિંધતુ રહ્યુ.. એ દર્દ એને મનોરમ્ય લાગ્યુ. એ ભરતી સંકેતનો અડધો કલાક વટાવતી ગઈ..\nઅડધા કલાકે પૂર ઓસર્યો.\nત્યારે સંકેત થાકી ગયો હતો.\nબદન શિથિલ હતુ.\nલાંગ ટાઈમ લીધો..\nઅદ્ભૂત એક્સપિરિયન્સ રહ્યો.\nસંકેતના ચહેરા પર એક પણ ભાવ નહોતો.\nનિર્વસ્ત્ર લવલિન નો હાથ ખેચતો એ ઉભો થયો.\nબધાંજ કામૂક શિલ્પો જાણે એની હાંસી ઉડાવી રહ્યાં હતાં.\nસામે મેજ પર પડેલા લેપટોપનો સંકેતે સ્ક્રીન ઓન કર્યો..\nઅને એમાં જે દ્રશ્યો લવલિને જોયાં.\nએ જોઈ એના પગ તળેથી ધરતી ખસી ગઈ જાણે..!”\nચહેરા પર અનેક રંગ બદલાયા.\nત્યારે સંકેતે ઠંડે કલેજે એટલુ કહ્યુ સેકન્ડ ઈનિંગમાં આપણી વચ્ચે એક ડીલ થવી જોઈએ..!\nએણે દસહજારનુ બંડલ લવલિન સામે સરકાવી દીધુ..\nગભરાઈ ગયેલી લવલિન પર્સમાં બંડલ નાખી ફટાફટ વસ્ત્ર પરિધાન કર્યાં. ને પછી\nસડસડાટ બંગલાની બહાર નીકળી ગઈ..\nકપડાં ને ઠીક કરતો.. દરવાજો લોક કરી એની પાછળ સંકેત પણ નીક્ળ્યો.!\nલવલિનને આકાશમાં ઉડવાની મહત્વકાક્ષા હતી.\nબોમ્બેમાં હોસ્ટલમાં રહી તે એક એર ઈન્ટિટ્યૂટમાં જોડાયેલી.\nમોટી બહેન શહેરની એક નામી હોસ્પિટલમાં 30,000/-ની સેલેરી સાથે જોબ કરતી. જેને ક્યારેય કોઈ વાતે એને ઓછુ આવવા દીધુ નહોતુ. પપ્પાનુ છત્ર એ બાળપણમાં ગુમાવી બેસેલી. બિમાર ‘માં’ જે પહેલાં નર્સ હતી એમના સારા કાર્યોથી રીટાયરમેન્ટ પછી મોટીને એ હોસ્પિટલમાં જગા મળેલી.\nભાઈ હતો પણ ન હોવા બરાબર એની પત્નિ એને અને બે બાળકો મૂકી છોડી ગઈ ત્યાર પછી એ દારુના નશામાં ધૂત રહેતો. બન્ને ભત્રીજાંને શહેરમાં ઈન્ટરનેશનલ લેવલની સ્કૂલમાં એણે મૂકેલાં. બન્ને બાળકો તેજસ્વી હતાં. એટલે એમની કારકીર્દીના ધડતરની જિમેદારી પણ મોટીના માથે હતી.\nજીવનમાં તકલિફો ધણી હતી પણ છતાંય એ લોકો નાની નાની ક્ષણોને પણ ખુશીથી જીવતાં. કોઈ બીજાને અહેસાસ પણ ન થાય કે આ લોકો આટલો સંધર્ષ કરીને જીવે છે\nએમાં એક દિવસ ભાઈનુ એક્સિડેન્ટ થયુ. એમનુ જૂનુ મકાન નવસારી હતુ જેનુ ભાડુ લેવા ભાઈ નવસારી જતો અને પીને હમેશાં પાછો ફરતો.\nતાબડતોબ એનો ફોન આવતાં એમ્બ્યુલસ દોડાવી હોસ્પિટલમાં એડમિટ કરવો પડ્યો. મમ્મીની વગના લીધે ઓપરેશન અને દવાના ખર્ચાઓમાં રાહત થઈ પણ ભાઈના પગમાં પ્લેટો બેસાડવામાં આવી એટલે એ હમેશ માટે અપાહિજ અને લાચાર બની ગયો.\nલવલિને અભ્યાસ પૂર્ણ કર્યો પછી વીસ કલાકની એની ટ્રેનિંગ લઈ પ્રેક્ટિકલ અભ્યાસમાં સુરતના ડૂમ્મસ એરઈન્ટિટ્યૂટ સાથે જોડાઈ.\nએકાદ વીકમા એક વાર એક કલાકની ફ્લાઈંગ ટ્રેનિંગ રહેતી. એ ખૂબજ ધ્યાન આપી ટ્રેનિંગ લઈ રહી હતી.\n6 એક કલાકની એને ટ્રેનિંગ થઈ હશે ત્યાં એક દિવસ એનો સપનાંનો માળો વિખરાઈ ગયો. ડૂમ્મસ ઈન્સ્ટિટ્યુટ કોઈ ગવર્મેન્ટના કઠલાઓમાં બંધ થઈ ગયેલુ.\nસ્ટૂડન્ટ બેજ પર એણે વીસ લાખની લોન એ ઈન્સિટ્યૂટમાં ફીની ભરપાઈ કરેલી.\nએનાં સપનાં વિખરાઈ ગયાં.\nએ સંસ્થા સાથે લડી ઝગડી મહામહેનતે ફી પરત લાવી. એક તરફ બેન્કના હપ્તા બી ભરવાના હતા. એટલે જાણી જોઈ સરકારના દેવાદાર બની રહેવુ એને પરવડે એમ નહોતુ. એટલે બધાં પૈસા એના અકાઉન્ટમાં મૂક્યા.\nપણ આટલેથી કુદરત એને મૂકે એમ નહોતી. એને તો કસોટીની એરણે ચડવાનુ બાકી જ હતુ.\nએના ટ્રેનર પ્રોફેસર કેપ્ટન સરે લવલિન ને એક માર્કેટિંગ કંપની જોઈન કરવા કહ્યુ. ઈન્ફેક્ટ એનો આઇ. ડી પણ એમણે નાખી દીધો. ધીમે ધીમે લવલિન કંપનીમાં ઈન્વોલ્વ થઈ. એણે ઈન્કમની સાથે બધાં જ સપનાં અહીથી પુરાં થાય એમ લાગ્યુ. રોયલ્ટી ઈન્કમને લીધે એને ભવિષ્ય સિક્યોર લાગેલુ. ધીમે ધીમે એણે પોતાના રૂપિયા ટૂકડે ટૂકડે ઈન્વેસ્ટ કર્યા. શરુઆત સારી હતી જનૂનથી કંમ્પનીને સમર્પિત થઈ એ વર્કિગ જોનમાં લાગેલી. સારાં એવાં અચિવમેન્ટ કર્યાં. જેમાં ફોરેન ટ્રિપો પણ શામિલ હતી.\nમમ્મી માટે એક અનાથ બાળકોની સંસ્થા સ્થાપવાનુ સ્વપ્ન પૂરૂ થતુ હોય એમ લાગ્યુ. અને એના રજિસ્ટ્રેશન માટે એણે દોડધામ પણ ચાલુ કરી દીધેલી.\nમોટીની ઉમર 35 વટાવી ગયેલી. એટલે મૂળ અમદાવાદ ના વતની અને હાલ ઓસ્ટ્રેલિયા સ્થિત ડૉક્ટર સાથે એનુ વેવિશાળ કરી ધામધૂમથી લગ્ન કરી દાખલો બેસાડ્યો.\nકંપનીમાં ધણાં લોકો લવલિનને ફોલો કરી રહ્યાં હતાં.\nમોટીના લગ્ન વખતે એ ધણુ રડેલી.\nપોતે પરિવારની જવાબદાર વ્યક્તિ હતી.\nધર છોડી તે એટલે દૂર જવા રાજી નહોતી. પણ બધાંના આગ્રહને લીધે મોટી ઝૂકેલી.\nપણ એ ધણુ રડી હતી આખા પરિવાર પર પોતે છત્ર બની ઉભેલી. એટલે પરિવારને નોંધારો મૂકતાં એની આંતરડી કકળતી હતી. કઠણ જીવે ડૉક્ટર સાથે ઓસ્ટ્રેલિયા ગઇ.\nલવલિન ઘણી ખુશ હતી.\nએને ખબર નહોતી કે આ ખુશીઓનો ગાળો સાવ ટૂંકો હતો એની લાઈફમાં..6મહિના પછી મોટી અમદાવાદ એના સાસુ બિમાર હોઈ આવેલી.\nઓટોમાંથી એનુ અપહરણ થયુ . છ સાત નરાધમોએ અવાવરુ જગ્યામાં ગાંધી રાખી એના પર સામૂહિક બળાત્કાર કર્યો. જેના વિડીઓ સોશિયલ સાઈટ પર વાયરલ થયેલા. એને મોતને ધાટ ઉતારી લાશ નદીમાં ફેકી દેવાયેલી. હત્યારાઓના કોઈ સગડ મળ્યા નહી.\nલવલિન સાવ પડી ભાંગી હતી. મોટી સાથે વિતાવેલી એકએક ક્ષણ એને જીવવા દેતી નહોતી. હત્યારાઓને મોતને ધાટ ઉતારવા માગતી હતી પણ કોઈ હાથ વગુ નહોતુ. પોતાની જાતને એ સાવ નિર્બળ અને અસહાય સમજવા લાગેલી.\nક્યારેક એ પોતાની જાતને કોસતી પણ ખરી.\nએ કારમો ‘ધા’ જીરવાય એમ નહોતો અને વિધિએ વળતો ‘ધા’ કરી દીધો.\nમાર્કેટિંગ કંપનીનો એમ. ડી દેવાળુ ફૂંકી ભાગી ગયો. ત્યાર પછી શરૂ થઈ એની જિંદગીની કરુણ કથની…\nવાર્તા વિશે આપનો અભિપ્રાય જરુર જણાવશો.


એસ્સાસિન ક્રિડ રિવેલેશન્સ (ગોલ્ડ એડિશન) સીડી કી, ડિજિટલ ખરીદો\nતમારા ઓર્ડર પર તાત્કાલિક પ્રક્રિયા કરવામાં આવશે. કૃપા કરીને વધુ સૂચનાઓ માટે તમારું ઇમેઇલ તપાસો. જો તમારી પાસે કોઇ પ્રશ્નો હોય તો, કૃપા કરીને ડિજિકોડ્સ [ડોટ] માં [at] સપોર્ટ પર અમારો સંપર્ક કરો. જેકબ ફ્રાય, એક યુવાન અને અવિચારી એસ્સાસિન, તમારી કુશળતાનો ઉપયોગ પ્રગતિના કૂચ દ્વારા કાપવામાં મદદ કરવા માટે કરે છે. ફસાયેલા શોષણ બાળકોને ફેક્ટરીઓમાં ગુલામ શ્રમ તરીકે ઉપયોગ કરીને, દુશ્મન નૌકાઓથી કિંમતી સંપત્તિ ચોરી કરવા માટે, તમે લંડનની શેરીઓમાં ન્યાય પાછા લાવવા માટે કશું જ રોકશો નહીં.\nકમાન્ડ લંડન અંડરવર્લ્ડ\nલોકો માટે લંડન ફરીથી મેળવવા માટે, તમારે એક સૈન્યની જરૂર પડશે. ગેંગ લીડર તરીકે, ટેમ્પ્લરોની પકડમાંથી મૂડી પાછું લેવા માટે તમારા ગઢને મજબૂત કરો અને તમારા કારણોસર હરીફ ગેંગ સભ્યોને ટેકો આપો.\nનવી ગતિશીલ લડાઈ વ્યવસ્થા\nએસેસિન્સ ક્રાઈડ સિંડિકેટમાં, ક્રિયા ઝડપી-વાળી અને ક્રૂર છે. લડાઇના મુખ્ય તરીકે, તમારા દુશ્મનોને હરાવવા માટે શક્તિશાળી મલ્ટિ-કિલ્સ અને કાઉન્ટમોવ્વો ભેગા કરો.\nએક સંપૂર્ણ શસ્ત્રાગાર\nદુશ્મનો સામે લડવા માટે તમારા પોતાના માર્ગ પસંદ કરો. રોપ લૉંચર તકનીકનો લાભ હંમેશની જેમ ચોરીવાળો અને તમારા છૂપા બ્લેડ સાથે હડતાલનો લાભ લો. અથવા તમારા દુશ્મનો પર ડ્રોપ મેળવવા કુકુરી છરી અને પિત્તળની નકડીઓ પસંદ કરો.\nપરિવહનની નવી ઉંમર\nલંડનમાં, પ્રણાલીગત વાહનો હંમેશાં બદલાતા પર્યાવરણની તક આપે છે. તમારા લક્ષ્યને અનુસરવા માટે ગાડી ચલાવો, તમારા પાર્કર કુશળતાનો ઉપયોગ હાઇ સ્પીડ ટ્રેનો ઉપર મહાકાવ્ય ઝઘડાઓમાં જોડાવા માટે કરો, અથવા થેમ્સ નદીની નૌકાઓમાં તમારી પોતાની રીત બનાવો.\nએક વિશાળ ખુલ્લું વિશ્વ\nઔદ્યોગિક ક્રાંતિની ઊંચાઈએ શહેરની મુસાફરી કરો અને આઇકોનિક ઐતિહાસિક આંકડાઓને પૂર્ણ કરો. વેસ્ટમિંસ્ટરથી લઈને વ્હાઈટચૅપલ સુધી, તમે ડાર્વિન, ડિકન્સ, રાણી વિક્ટોરિયાઉક્સ્યુએક્સએક્સ અને ઘણા વધુમાં આવશે.


શિહોલી ગામે દુકાનમાં ચોરીના ચાર દિવસ બાદ પણ ચિલોડા પોલીસ ફરિયાદ લેતી નથી\nબુધવાર, ડિસેમ્બર 19 2018, 17:10 Hrs(IST)\nનવગુજરાત સમય | Publish Date: Nov 25 2018 11:55AM\n- પોલીસે વેપારીને ઉઠાં ભણાવ્યાં: ફરિયાદ લઈશું તો પેપરમાં આવશે અને ચોરો પકડાશે નહીં\n- શહેર અને જિલ્લામાં બેફામ બનેલા ઘરફોડ અને તસ્કરોને રોકવાનું કામ પોલીસ માટે અઘરું બન્યું હોવા છતાં ગુનાખોરીનો આંક ઓછો બતાવવાનો ઉત્સાહ યથાવત છે. પોતાના વિસ્તારમાં ગુનાખોરી ઓછી બતાવવા માટે સાદી અરજી લઈને અરજદારને રવાના કરી દેવાની પોલીસની માનસિકતાનો ભોગ શિહોલીના વેપારી બન્યા છે.\nપોતાની દુકાનમાં ચોરી થયા બાદ ચિલોડા પોલીસ સ્ટેશનમાં ફરિયાદ નોંધાવવા ગયેલા આ દુકાનદારની ફરિયાદ નોંધવાના બદલે અલગ-અલગ બહાના બતાવી તેમને રવાના કરી દેવાય છે. ફરિયાદ નોંધવામાં પણ પોલીસ ગલ્લા-તલ્લાં કરતી હોય ત્યારે ગુનેગારોને પકડવામાં કેટલી ઉદાસીનતા રાખતી હશે તે બાબત સમજી શકાય તેમ છે.\nમળતી માહિતી મુજબ, ચિલોડા નજીક મોટી શિહોલી ગામના પાટિયા પાસે રોડ ઉપર આવેલી મારુતિ એગ્રો સેલ્સ એન્ડ સર્વિસ નામની દુકાન હિતેશભાઈ પટેલ ચલાવે છે. ૨૦મી નવેમ્બરે દુકાનને તાળું મારીને મોડી સાંજે તેઓ ઘરે ગયા હતા અને ૨૧મીએ સવારે દુકાન ખોલી હતી. દુકાનમાં અંદર ગયા ત્યારે ખબર પડી કે દુકાનના પાછળના ભાગેથી બારી તોડીને તસ્કરોએ ચોરી કરી છે. દુકાનમાંથી જમીન ખેડવા વપરાતા રોટાવેટરની બ્લેડો તથા બોલ્ટ મળી અંદાજે 40 હજારની કિંમતનો માલસામાન ચોરી થયો હતો.\nચોરી થઈ તે જ દિવસે વેપારી હિતેશભાઈ પટેલે ચિલોડા પોલીસને જાણ કરીને બોલાવી લીધી હતી પરંતુ પોલીસે માત્ર તેમની અરજી લીધી હતી. વેપારીને પોલીસે એવા ઉઠાં ભણાવ્યા હતા કે, અમે ચોરીની ફરિયાદ લઈશું તો બીજે દિવસે પેપરમાં આવશે અને પેપરમાં આવશે એટલે ચોરો માલ સગેવગે કરી દેશે અને અમે તેને પકડી નહિ શકીએ. આમ કહીને ભોળા વેપારીને પોલીસે ઉલ્લુ બનાવી તેમની ફરિયાદ હજુ સુધી લીધી નથી. વેપારીએ ચોરી મામલે કેટલાક શકદારોના નામ પણ પોલીસને આપ્યા છે, પરંતુ તપાસ કરવાનો પોલીસને સમય નથી.\nવેપારીએ ત્રણે શકમંદોના નામ આપી ચિલોડા પોલીસને કહ્યું કે, ઘટના સમયના તેમના મોબાઈલ લોકેશન ચકાસવામાં આવે તો રાતની તેમની હાજરી આ વિસ્તારની હશે. ત્યારે ચિલોડા પોલીસે વેપારીને કહી દીધું કે, મોબાઈલ લોકેશન તો છોકરા ગુમ થયા હોય તો જ મળે, આવા કેસોમાં ન મળે.\nપાલનપુરમાં ઓવરટેક બાબતે બસચાલકને માર મારતાં ..\nવકાલતનામામાં ભાજપના સભ્યો પાસે સહીઓ લેવાઈ, ગ..\n132 કાશ્મીરી યુવાનોએ યૂથ હોસ્ટેલમાં દેવ-દિવા..\nજેલમાંથી કેદીનો લાઈવ વીડિયો: જેલર ત્રણ ગણી ક..


વેકસીન લેવા અનેક લોકોની આનાકાનીઃ રસી ન લેવા કેવા-કેવા બહાના બતાડે છે\nકોઈ રજા ઉપર ઉતરી જાય છે તો કોઈ ગમે તેમ કરીને છટકબારી ગોતી લ્યે છે કે જેથી રસી ન લેવી પડે\nનવી દિલ્હી, તા. ૨૨ :. દેશભરમાં કોવિડ-૧૯નું રસીકરણ શરૂ થયુ છે. હાલ હેલ્થ વર્કર્સને રસી આપવામાં આવી રહી છે. આમ છતા અનેક લોકો વેકસીન ન લગાવવા કેવા કેવા બહાના ધરી રહ્યા છે તેની વિગતો બહાર આવી રહી છે. હેલ્થ વર્કર્સ અજબગજબના બહાના આપી રહ્યા છે. જયપુરના કાવટીયા હોસ્પીટલમાં નર્સ ભવાની શર્મા બીજાને વેકસીન માટે પ્રેરે છે તેમણે શનિવારે કોવેકસીનનો પહેલો ડોઝ લીધો હતો પરંતુ બીજા સાથીઓ તેને લેવાનો ઈન્કાર કરી રહ્યા છે. શર્મા આખી હોસ્પીટલને કહે છે કે કોઈ સાઈડ ઈફેકટ નથી છતા સાથીઓ હિચકીચાટ અનુભવી રહ્યા છે.\nબેંગ્લોર મહાનગરપાલિકાના હેલ્થ ઓફિસરના જણાવ્યા પ્રમાણે મને એવા ૨૦ હેલ્થ વર્કર્સ મળ્યા જેમણે રસી લગાવવાનું નાટક કર્યુ. સૂત્રોના જણાવ્યા પ્રમાણે એક મેડીકલ ઓફિસરે તો નર્સને કહ્યુ હતુ કે તે મારી બાંય પર રૂનુ પૂમડુ રાખી પકડીને ઉભી રહે કે જેથી બધાને લાગે કે મેં રસી લઈ લીધી.\nહૈદરાબાદની સરકારી હોસ્પીટલો, પ્રાઈમરી હેલ્થ સેકટરના ૧૦ થી ૧૫ ટકા સ્ટાફ ૧૬મી જાન્યુઆરીથી કામ પર નથી આવ્યો કે જેથી રસીથી બચી શકાય. કેટલાક લોકો રજા પર છે તો કેટલાકે ઈમરજન્સી રજા લીધી છે.\nએક સર્વેમાં ૫૩ ટકા લોકોએ માન્યુ કે તેઓને કોરોના વેકસીન લેવા સામે વાંધો છે. ૪૪ ટકા લોકો વેકસીન લેવા તૈયાર છે.\nમુંબઈની જે.જે. હોસ્પીટલના ડો. લલીત સાંખેનું કહેવુ છે કે કેટલાક લોકો રસી લેવા માગતા નથી. અમે જોયુ છે કે લોકોએ સ્પષ્ટ ઈન્કાર કરી દીધો. એઈમ્સ પટણામાં સિનીયર રેસીડેન્ટ ડો. વિનયકુમારનું કહેવુ છે કે અનેક ડોકટર્સ અને પીજીના વિદ્યાર્થીઓ રસી લેવા માગતા નથી કારણ કે રસીની ત્રીજી ટ્રાયલ હજુ શરૂઆતના તબક્કે છે.\nટાઈમ્સ ઓફ ઈન્ડીયાએ કોવેકસીન અંગે ૬ શહેરોમાં સર્વે કર્યો જ્યાં કોઈ એકમા પણ રસી લગાડવાવાળાની સંખ્યા ૫૦ ટકાથી વધુ નહોતી જોવા મળી.\nલોકો અનેક પ્રકારના બહાના બતાવી રસી લેવા માગતા નથી. અમુક લોકોનું કહેવુ છે કે તેઓને કશો રોગ નથી તો રસી શા માટે લેવું ?


ઉનાની ખજુદ્રા આંગણવાડીના બાળકો ઉપર જીવનું જોખમ : છત સહિત બાંધકામ જર્જરીત\nઉના તા.૨૩ : તાલુકાના ખજુદ્રા ગામની આંગણવાડીના બાળકોની જીંદગી ભગવાન ભરોસે છે. છત સહિત બાંધકામ જર્જરીત થયેલ છે.\nખજુદ્રા ગામની અંદર બે આંગણવાડી આવેલ છે તેમાં આશરે ૭૨ બાળકો રોજના ભણવા માટે આવે છે ૭૨ બાળકો વચ્ચે ચાર શિક્ષિકા છે. ખજુદ્રા ગામની અંદર ૫૦૦ થી વધુ નાના બાળકો આંગણવાડીમાં ભણી શકે છે પણ આખા ગામની અંદર જ ર આંગણવાડી હોવાથી બાળકો ભણી શકતા નથી હજી વધારે બે આંગણવાડી બનાવાય તો તમામ બાળકો ભણી શકે છે.\nઆંગણવાડીની અંદર બાળકો જીંદગી ભગવાનને ભરોસે ભણી રહ્યા છે. પાણી લાઇટ પંખા જેવી સુવિધાઓ તો નથી ઉપરથી છતના પોપડા ખરે છે તમામ બાળકો ખતરામાં છે. આંગણવાડીના તમામ રૂમના દરવાજાઓ બારી તૂટી ગયેલ હાલતમાં છે હજી સુધી રીપેર થયા નથી. બાથરૂમ તથા રૂમની અંદર પ્રદૂષણ છે. તથા આંગણવાડીની આસપાસ જગ્યામાં પણ મોટા પાયે પ્રદૂષણ ફેલાયેલ છે તેથી તેના કારણે બાળકો ઉપર મોટી ગંભીર બિમારી થવાનો ભય છે.\nતંત્ર જો ખજુદ્રા ગામની આંગણવાડીની મુલાકાત કરે તો ખબર પડે કે ખજુદ્રાન ગામના બાળકો આંગણવાડીમાં ભણવામાં કેટલી મુશ્કેલીઓનો સામનો કરે છે. આગામી દિવસોમાં ખજુદ્રા ગામની આંગણવાડીની સમસ્યાનો હલ નહી કરવામાં આવે તો આંગણવાડીમાં ભણવા તમામ બાળકો ઉપર ગંભીર પરિસ્થિતિ સર્જાઇ શકે તેવો ભય છે.


અંબાણીથી પણ મોટા બિઝનેસમેન છે સંતરાની ગોળી વાળા આ બાબા, પુરી ખબર વાંચીને તમે પણ થઈ જશો હેરાન...\nPosted on 10:14 am March 14, 2020 Author Aryan PatelComments Off on અંબાણીથી પણ મોટા બિઝનેસમેન છે સંતરાની ગોળી વાળા આ બાબા, પુરી ખબર વાંચીને તમે પણ થઈ જશો હેરાન…\n‘આ દોલત પણ લઈ લો, આ શોહરત પણ લઈ લો, ભલે છીનવી લો મારાથી મારી જવાની… પણ મને આપી દો બાળપણ નો સાવન તે કાગળ ની કશ્તી તે વરસાદ નુ પાણી…’ આ લાઈનો કદાચ તમે પહેલા પણ સાંભળી હશે. એટલે જ યુવાની કે પછી ગઢપણમાં બધાને તેના બાળપણ ના દિવસો યાદ આવતા હોય છે. બાળપણની ઘણી યાદો એવી હોય છે જેને માણસો ફરીથી જીવવા માગતા હોય છે.\nઅમે તમારા બાળપણ સાથે જોડાયેલી એવી જ યાદ વિશે એક જાણકારી આપવા જય રહ્યા છીએ, જેના વિશે કદાચ જ તમને જાણ હશે. આજે અમે તમને સંતરાની ગોળી વાળા એ દાદા ને મળાવવા જઈ રહ્યા છીએ, જે ગોળી આપણે બાળપણ માં ખૂબ ખાતા હતા. આ પેઢીમાં કદાચ જ કોઈ એવુ બાળક હશે જેણે બાળપણ માં આ ખાટી-મીઠી ગોળીનો આનંદ ન લીધો હોય. તે બાળકો સમય ની સાથે મોટા થઈ ગયા. ઘણા ના લગ્ન થઈ ગયા. પરંતુ, આ દાદાની સંતરા વાળી ગોળીઓનો સ્વાદ હજી સુધી ભૂલી શક્યા નહિ હોય. તમને એ જાણીને નવાઈ લાગશે કે આટલા વર્ષો થઇ ગયા હોવા છતાં પણ આજે પણ આ દાદા સંતરાની ગોળીઓ વહેંચે છે.\nઅમે વાત કરી રહ્યા છીએ ગ્વાલિયર, મધ્યપ્રદેશ ના રહેવા વાળા 91 વર્ષ ના વૃદ્ધ મૂલચંદ્ર સોની વિશે. મૂલચંદ્રએ વર્ષો પહેલા સંતરાની ગોળી બનાવવાનો બિઝનેસ શરૂ કર્યો હતો. કદાચ તમે પણ બાળપણમાં આ ગોળીઓનો સ્વાદ ચાખ્યો હશે. પણ, આટલા વર્ષો પછી પણ હવે જ્યારે સમય પૂરી રીતે બદલી ગયો છે છતાં પણ આ વૃદ્ધ આજે પણ સંતરાની ગોળીઓ વહેંચી રહ્યા છે. તેમણે તેને પોતાનો બિઝનેસ અને જીવવાનો આધાર બનાવી લીધો છે.\nઆજના સમયમાં કદાચ જ સ્કૂલની સામે કોઈ આવી સંતરાની ગોળીઓ વહેંચતું હોય,પણ આ દાદાન આજે પણ પોતાની ફરજ નિભાવી રહ્યા છે.આમ તો વર્ષો વીતી ગયા,આઠઆનીમાં ચાર થી લઈને, અને હવે રૂપિયામાં ચાર સુધી જાણે કે સદી વીતી ગઈ હોય, પણ આ કામ મુલચંદ્રએ છોડ્યું નથી. આ વૃદ્ધ દાદા આખા શહેરમાં સંતરાની ગોળીવાળા દાદાના નામથી પ્રખ્યાત છે.આગળની અમુક પેઢીઓ બાળપણથી જ આ દાદાની ખાટી-મીઠી ગોળીઓની મજા લઈને મોટા થયા છે.યુગ બદલાઈ ગયો પણ દાદાએ ગોળીઓ વહેચવાનું યથાવત જ રાખ્યું છે.\nબાળકો પણ આ દાદાની ગોળીઓને ખુબ શોખ અને મોજની સાથે ખાતા હતા, તે લોકોના દિલોમાં દાદા માટે આજે પણ એટલું જ સમ્માન અને સ્નેહ છે.આ સ્નેહનું મોલ દાદા ખુબ સારી રીતે જાણે છે માટે તે આજે પણ આ ગોળીઓને કોઈપણ પ્રકારના ભાવ-તાલ વગર જ વહેંચી રહ્યા છે.સંતરાની ગોળીઓથી બનેલા દાદાના દરેક સાથેના સંબંધો આજના સમયમાં સૌથી કિંમતી અને અનમોલ સંબંધો છે.વિલુંપ્તની શ્રેણીમાં દર્જ થઇ ચુકેલો આ સંબંધ જાણે કે આગળના યુગની નિશાનીના રૂપમાં છૂટી રહ્યો છે.\nતમને યાદ હશે કે સ્કૂલના દિવસોમાં તે સંતરાની ગોળીઓ આપણે બધા ખૂબ ખાતા હતા. આ દાદા આજે પણ એ છોકરીઓના લગ્નમાં જાય છે જે ક્યારેક તેની પાસેથી સંતરાની ગોળીઓ ખરીદતી હતી. શહેરના લોકો પણ આ દાદાને ખુબ માન-સમ્માન આપે છે. દાદા વિશે કહેવામાં આવે છે કે તે દરેક છોકરીના લગ્ન માં એક સાડી લઈને આશીર્વાદ આપવા જાય છે, જેણે બાળપણ માં તેને ત્યાંથી સંતરા વાળી ગોળી ખરીદી હોય. દાદાનો ળકો પ્રત્યે એવો સ્નેહ છે કે તે ગોળી વહેંચવાથી થયેલી કમાણી થી એક-એક રૂપિયો જોડીને તે બાળકીઓ માટે સાડી ખરીદે છે.\nજણાવી દઈએ કે આ દાદાએ લગ્ન નથી કર્યા. દાદા માટે આ બાળકીઓ જ તેની પોતાની દીકરીઓ છે. મૂલચંદ્ર સોની નામના આ વૃદ્ધ મહાનુભાવ મધ્યપ્રદેશના ગ્વાલિયર સ્થિત બાલાબાઈની બજાર માં રહે છે. 91 વર્ષ ના થઇ ગયેલા મૂલચંદ્ર સંતરાની ગોળીઓ વહેંચતા નજરમાં આવી જ જાય છે. તમને જણાવી દઈએ કે મૂલચંદ્ર સોનીએ આખી ઉંમર આ જ કામ કર્યુ છે. મૂલચંદ્ર સોની એ ભલે વધારે પૈસા ન કમાયા હોય પરંતુ તેમણે સ્નેહ અને પ્રેમ નો બિઝનેસની ખુબ સારી કમાણી કરી છે. મૂલચંદ્ર સોનીએ પોતાના માટે પૈસા નહીં પણ માન-સમ્માન ચોક્કસ કમાયું છે. તેથી જ તો તે મુકેશ અંબાણી જેવા બિઝનેસમેનથી પણ ખૂબ મોટા બિઝનેસમેન છે આ દાદા.\nPosted on 8:16 am August 30, 2019 8:17 am August 30, 2019 Author Charu Shah\nતેલુગુ સુપર સ્ટાર અલ્લુ અર્જુન તેના લકઝરી કાર પ્રત્યેના પ્રેમને લઈને જાણીતો છે. અર્જુને થોડા સમય પહેલા રોયલ વેનિટી વેન ફાલ્કન ખરીદતા ઘણી ચર્ચા થઇ હતી. ત્યારે ફરી એક વાર અર્જુન તેની એક લકઝરી કારણે ચર્ચામાં આવ્યો છે. View this post on Instagram Engagement Party ! Lovely Vibe . A post shared by More..\n10:27 am April 7, 2021 Niraj Patel Comments Off on લોકડાઉન ઉપર WHO વૈજ્ઞાનિકની ખતરનાક ચેતવણી, જાણો શું કહ્યું\n4:09 pm September 28, 2020 Niraj Patel Comments Off on વડાપાવની જગ્યાએ આ ગુજરાતીએ બનાવી નાખ્યો આઈસ્ક્રીમ પાવ, વિડીયો જોઈને તમે પણ કહેશો, “આવું તે કઈ હોતું હોય….”


કાબુલમાં મઝાર-એ-શરીફ મસ્‍જિદ નજીક શ્રેણીબધ્‍ધ વિસ્‍ફોટો થતાં ૧૬ના મોત\nઅફઘાનિસ્‍તાનમાં બોમ્‍બ બ્‍લાસ્‍ટ\nકાબુલ તા. ૨૬ : અફઘાનિસ્‍તાનની મસ્‍જિદમાં થયેલા વિસ્‍ફોટમાં પાંચ લોકોના મોત થયાં છે.કાબુલ પોલીસના પ્રવક્‍તાએ જણાવ્‍યું હતું કે કાબુલમાં એક મસ્‍જિદમાં થયેલા વિસ્‍ફોટમાં બે લોકો ઘાયલ થયા છે. પરંતુ કાબુલની ઈમરજન્‍સી હોસ્‍પિટલે એક ટ્‍વિટમાં જણાવ્‍યું હતું કે તેને બ્‍લાસ્‍ટમાંથી પાંચ મૃતદેહો અને એક ડઝનથી વધુ ઘાયલ દર્દીઓ મળ્‍યા છે. બીજી બાજુ તાલિબાનના એક અધિકારીએ નામ ન આપવાની શરતે જણાવ્‍યું હતું કે મસ્‍જિદની વ્‍યાસપીઠમાં કરવામાં આવેલા વિસ્‍ફોટોમાં ઓછામાં ઓછા ૧૧ લોકો માર્યા ગયા હતા.\nઉત્તરી બલ્‍ખ પ્રાંતમાં પેસેન્‍જર વાનમાં થયેલા ત્રણ વિસ્‍ફોટોમાં ઓછામાં ઓછા નવ લોકો માર્યા ગયા છે અને ૧૫ ઘાયલ થયા છે. બલ્‍ખ પ્રાંતના પોલીસ પ્રવક્‍તા મોહમ્‍મદ આસિફ વજેરીએ જણાવ્‍યું કે આ હુમલો અફઘાનિસ્‍તાનમાં લઘુમતી શિયા સમુદાયને નિશાન બનાવીને કરવામાં આવ્‍યો હતો.\nઅફઘાનિસ્‍તાન પર તાલિબાનોના કબજા બાદ આતંકવાદી ઘટનાઓમાં સતત વધારો થયો છે. સતત થઈ રહેલા વિસ્‍ફોટોથી તાલિબાનની સુરક્ષા પર સવાલો ઉભા થયા છે. અફઘાનિસ્‍તાનમાં લઘુમતી શિયા સમુદાયને નિશાન બનાવતા હુમલાની જવાબદારી ઇસ્‍લામિક સ્‍ટેટે લીધી છે.\nકાબુલના રહેવાસી પ્રત્‍યક્ષદર્શીએ કહ્યું- ‘અમે અહીં નજીકમાં હતા ત્‍યારે ખૂબ જોરથી ધડાકો થયો અવાજ એટલો જોરદાર હતો કે અમે બધા ચોંકી ગયા. આ વિસ્‍ફોટ ઝકરિયા મસ્‍જિદમાં નમાજ પછી થયો હતો. પરંતુ ઘણા લોકો અંદર હતા. જયારે અમે ત્‍યાં પહોંચ્‍યા ત્‍યારે અમને જમીન પર મૃતદેહો અને ઘણા લોકો ઘાયલ હાલતમાં જોવા મળ્‍યા.'\nઆ પહેલા ૨૧ એપ્રિલે મઝાર-એ-શરીફની મસ્‍જિદમાં બ્‍લાસ્‍ટ થયો હતો. જેમાં પાંચ લોકોના મોત થયા હતા જયારે ૬૫ લોકો ઘાયલ થયા હતા. આ હુમલાની જવાબદારી ISIS દ્વારા લેવામાં આવી હતી. આ જ દિવસે મઝાર-એ-શરીફના કુદુંજ પ્રાંતના સરદારવર વિસ્‍તારમાં પણ વિસ્‍ફોટ થયો હતો. જેમાં ૪ લોકો માર્યા ગયા હતા અને ૧૮ લોકો ઘાયલ થયા હતા. તેમજ ૧૯ એપ્રિલના રોજ, કાબુલની અબ્‍દુલ રહીમ શાહિદ હાઈસ્‍કૂલમાં વિસ્‍ફોટ થયો હતો, જેમાં ૬ લોકો માર્યા ગયા હતા અને એક ડઝનથી વધુ ઘાયલ થયા હતા.


Ahmedabad Gujarat Brain dead man gives organ donation kidney liver and eyes – News18 Gujarati\nધર્મેશભાઇની ફાિલ તસવીર\nબાથરૂમમાં નાહતા સમયે ધર્મેશભાઈને બ્રેઈન સ્ટ્રોક આવ્યો હતો. ત્યારે તાત્કાલિક ખાનગી હોસ્પિટલમાં તેમને સારવાર માટે ખસેડવામાં આવ્યા હતા.\nLast Updated : February 03, 2021, 14:18 IST\nઅમદાવાદ: શહેરમાં (Ahmedabad) આવેલી સિવિલ હોસ્પિટલ (CIvil Hospital) ખાતે 40 દિવસના ગાળામાં ચોથું અંગદાન (organ Donation) કરાવવામાં આવ્યું. નરોડા વિસ્તારમાં રહેતા બ્રેઈનડેડ (Brain dead) જાહેર કરાયેલા ધર્મેશભાઈ પટેલનું 'SOTTO' ના માધ્યમથી અંગદાન કરાવવામાં સફળતા મળી.\nનરોડા વિસ્તારમાં રહેતા બ્રેઈનડેડ જાહેર કરાયેલા ધર્મેશભાઈ પટેલનું 'SOTTO' ના માધ્યમથી અંગદાન કરાવવામાં આવ્યું. બ્રેઈનડેડ એવા 42 વર્ષીય ધર્મેશભાઈ પટેલના પરિવારજનોએ અંગદાન માટે આપેલી સંમતીને કારણે4લોકોને નવજીવન મળ્યું છે. ધર્મેશભાઈ પટેલના પરિવારજનોએ તેમના બ્રેઈનડેડ સ્વજનની બે કિડની, એક લીવર અને બે આંખો દાન કરવાનો નિર્ણય લીધો હોવાનું તેમના પરિવાર જનોએ જણાવ્યું હતું. બે કિડની, એક લીવર અને બે આંખોની મદદથી અન્ય4લોકોને નવજીવન મળ્યું છે.\nઅમદાવાદ: મહારાજા સમોસા સેન્ટર સહિત ત્રણ દુકાનોમાં લાગી ભીષણ આગ, આઠ લોકોને બચાવાયા\nઆ અંગે વાત કરતા ધર્મેશ ભાઈના બનેવી ઇન્દ્રવદન પટેલ અને સિવિલના એડિશનલ સુપ્રીટેન્ડન્ટ ડો.રજનીશ પટેલએ જણાવ્યું કે, બાથરૂમમાં નાહતા સમયે ધર્મેશભાઈને બ્રેઈન સ્ટ્રોક આવ્યો હતો. ત્યારે તાત્કાલિક ખાનગી હોસ્પિટલમાં તેમને સારવાર માટે ખસેડવામાં આવ્યા હતા. ખાનગી હોસ્પિટલમાં પ્રાથમિક સારવાર બાદ ડોક્ટરોએ ધર્મેશભાઈને બ્રેઈનડેડ જાહેર કર્યા હતા.\nરાજ્યમાં ફરી ઠંડીનું જોર વધશે, જાણો ક્યારે અને ક્યાં પડશે કડકડતી ઠંડી\nપરિવારજનોને ધર્મેશભાઈ બ્રેઈનડેડ છે એ અંગે જાણ થતાં અંગદાન કરવા અંગેનો વિચાર આવ્યો હતો. પરિવારની સંમતિ મળતા સિવિલ હોસ્પિટલની ટીમ દ્વારા ખાનગી હોસ્પિટલમાંથી તમામ તપાસ કર્યા બાદ બ્રેઈનડેડ ધર્મેશભાઈને સિવિલ હોસ્પિટલમાં ખસેડવામાં આવ્યા હતા. ખાનગી હોસ્પિટલમાંથી સિવિલ હોસ્પિટલમાં લાવતા સમયે રસ્તામાં ધર્મેશભાઈનું હાર્ટ બે વાર બંધ થયું,\nરસ્તામાં જ ડોકટરોએ ઇન્જેક્શન આપી ઝડપથી સિવિલ હોસ્પિટલ સુધી પહોંચાડવામાં સફળતા મળી હતી. અને તેમના પરિવારજનોના નિર્ણય મુજબ સિવિલ હોસ્પિટલએ સફળતા હાંસલ કરી ચાર લોકોને નવજીવન અપાવ્યું છે.\nTags: Ahmedabad Civil Hospital, Brain dead, Organ donation, અમદાવાદ, ગુજરાત


કેટલાક લોકોને ડુંગળી ખાવાના શોખીન હોય છે. જ્યાં સુધી તેઓ ખોરાકમાં ડુંગળી ખાતા નથી થયા સુધી તેને ખોરાક સંપૂર્ણ ગણતા નથી. જો કે, લોકો ઘણી રીતે ડુંગળી ખાય છે. શાકભાજી, કચુંબર અને ચટણી તરીકે. આ સિવાય ડુંગળી ઘણી વસ્તુઓમાં વપરાય છે. ડુંગળીનો સ્વાદ જાણનો અંદાજ જ નથી હોતો. ડુંગળી તમારા ખોરાકનો સ્વાદ ઘણી હદ સુધી વધારે છે. પરંતુ લોકો ડુંગળી કાપવાથી દુર ભાગે છે.\nઘણી વખત ડુંગળી કાપ્યા પછી આંખોમાંથી આંસુઓ નીકળે છે, પરંતુ જો તમે કેટલીક રસોડાની હેક્સ અપનાવો તો તમારી આંખોમાં ક્યારેય આંસુ આવશે નહીં અને તમે આનંદથી ડુંગળીનો આનંદ માણી શકો છો.\nડુંગળી આંસુ વહાવે છે\nડુંગળી કાપવાના સમયે, લોકોની આંખોમાં આંસુ આવે છે, જે ખૂબ સામાન્ય બાબત છે. જો કે, લોકોને ડુંગળી કાપતી વખતે આંસુ આવવાનું વાસ્તવિક કારણ ખબર નથી? ડુંગળી કાપવાના સમયે, કેમિકલ રીએક્શન થાય છે અને તેમાંથી ગેસ બહાર આવે છે. જ્યારે આ ગેસ પાણીના સંપર્કમાં આવે છે, ત્યારે તે એસિડમાં ફેરવાય છે. આને કારણે, આંખમાં બળતરા શરૂ થાય છે. આંખોની જલન આંસુઓનું સ્વરૂપ લે છે.\nડુંગળી કાપવાની સરળ ટીપ્સ-\nડુંગળીને ઠંડી કરવી જરૂરી\n-ડુંગળીની છાલ કાઢ્યા પછી, તેને પાણીમાં બોળી લો અને અડધા કલાક સુધી મૂકી દો. પછી તેને કાપો, તમારી આંખોમાંથી આંસુઓ વહેશે નહીં.\n-ડુંગળીની છાલ કાઢો અને તેને થોડા સમય માટે વિનેગર અને પાણીમાં નાંખો. જો ત્યાબાદ કાપવામાં આવશે, તો આંસુ આવશે નહીં.\nરેફ્રિજરેટર પણ મહત્વપૂર્ણ છે\nડુંગળીની છાલ કાઢી નાખો અને તેને ફ્રિજમાં રાખો. તે પછી, જો તમે ડુંગળી કાપો તો તમારી આંખોમાં આંસુ આવશે નહીં. જો કે, મોટાભાગના લોકો તેનો પ્રયાસ કરવાનું ટાળે છે કારણ કે ડુંગળીને ફ્રિજમાં રાખવાથી તે તેની સંપૂર્ણ સુગંધ ફ્રીજમાં ભરી દે છે.\nડુંગળી કાપવાની સાચી રીત\nદરેક પાસે શાકભાજી કાપવાની એક અલગ રીત છે. આ રીતે ડુંગળી પણ કાપવામાં આવે છે. જો તમારે ડુંગળીને સરળતાથી કાપવી હોય તો પહેલા તેના ઉપરનો ભાગ કાપી લો. આનાથી ડુંગળી કાપવામાં સરળતા રહે છે.\nઆર્જેન્ટિનાના સ્ટાર ફૂટબોલર મેસ્સીએ આંસુ લૂછવા ઉપયોગમાં લીધેલા ટિસ્યૂની કિંમત7કરોડ\nગોંડલ માર્કેટિંગ યાર્ડમાં સફેદ ડુંગળીની ઢગલાબંધ આવક\nઅન્ન-જળનો ત્યાગ કરી વાંકે અંતે વિતરણ કરી ડુંગળી


રીતિક VS કંગના ઈમેલ કેસ : મુંબઈ ક્રાઈમ બ્રાંચ રીતિક રોશનને સમન્સ પાઠવશે. | CN24NEWS\nHome બોલીવૂડ રીતિક VS કંગના ઈમેલ કેસ : મુંબઈ ક્રાઈમ બ્રાંચ રીતિક રોશનને સમન્સ...\nરીતિક VS કંગના ઈમેલ કેસ : મુંબઈ ક્રાઈમ બ્રાંચ રીતિક રોશનને સમન્સ પાઠવશે.\nમુંબઈ ક્રાઈમ બ્રાંચની ‘ક્રાઈમ ઈન્ટેલિજન્સ યુનિટ’ (CIU) રીતિક રોશનને ટૂંક સમયમાં સમન્સ પાઠવશે. CIU રીતિકને આ સમન્સ કંગના રનૌત સાથે જોડાયેલા ઈમેલ કેસના સંદર્ભમાં મોકલવાની તૈયારી કરી રહ્યું છે. આ વાતની માહિતી CIU સાથે જોડાયેલા સૂત્રોએ આપી હતી. રીતિક તથા કંગના વચ્ચે ચાલતા આ પાંચ વર્ષ જૂના કેસને ડિસેમ્બર, 2020માં CIUને ટ્રાન્સફર કરવામાં આવ્યો હતો. આ પહેલાં કેસની તપાસ સાયબર પોલીસ કરતી હતી.\nઆ અઠવાડિયે રીતિકનું નિવેદન નોંધવામાં આવશે\nCIU સાથે જોડાયેલા સૂત્રોના મતે, રીતિકને આ અઠવાડિયે ક્રાઈમ બ્રાંચની ઓફિસ બોલાવવામાં આવશે અને તેનું નિવેદન લેવાશે. રીતિક બાદ કંગનાનું નિવેદન પણ લેવામાં આવશે. 2016માં રીતિકે કંગના વિરુદ્ધ FIR કરી હતી અને કહ્યું હતું કે કંગનાના અકાઉન્ટમાંથી 100થી વધુ ઈમેલ તેને કરવામાં આવ્યા હતા.\nPrevious articleIND vs ENG : ડે-નાઈટ ટેસ્ટ : 81 રનમાં ઈંગ્લેન્ડ ઓલ આઉટ : ભારતને જીત માટે 49 રનનો ટાર્ગેટ.\nNext article27 ફેબ્રુઆરીએ મહા પૂર્ણિમા : માઘી પૂનમના દિવસે પવિત્ર નદીમાં સ્નાન કરવાથી માધવ પ્રસન્ન થાય છે : ધન, સંતાન અને મોક્ષના આશીર્વાદ આપે છે.


GST Council fitment committee Online Food delivery likely to get expensive\nશું તમે પણ ઓનલાઇન જમવાનું ઓર્ડર કરો છો? Swiggy-Zomato તમારા ખિસ્સા કરશે ખાલી\nSeptember 15, 2021 | 11:02 am IST\nSwiggy-Zomatoનું જમવાનું પડશે મોંઘુ થશે\nફુડ ડિલિવરી એપ્સને 5% GSTના દાયરામાં લાવવાની ભલામણ\nફુડ એગ્રીગેટરને ઇ-કોમર્સ ઓપરેટ માનવામાં આવશે: GST કાઉન્સીલ\nજણાવી દઇએ કે, શુક્રવારે જીએસટી કાઉન્સીલની મિટીંગ લખનઉમાં થવાની છે. હાલની વ્યવસ્થામાં સરકારને ટેક્સમાં2હજાર કરોડ રૂપિયાનું નુક્સાન થયાની વાત કહેવામાં આવી છે. જીએસટી કાઉન્સીલના ફિટમેન્ટ પેનલે ભલામણ કરી છે કે, ફુડ એગ્રીગેટરને ઇ-કોમર્સ ઓપરેટ માનવામાં આવશે.\n17 સપ્ટેમ્બરે યોજાશે જીએસટી કાઉન્સીલની બેઠક\nજીએસટી પરિષદની મિટીંગ 17 સપ્ટેમ્બરે થવાની છે. નાણા મંત્રી નિર્મલા સીતારમણની આગેવાનીવાળી જીએસટી પરિષદમાં રાજ્યોના નાણા મંત્રીઓ સામેલ છે. પરિષદની બેઠક શુક્રવારે લખનઉમાં યોજાવાની છે. જીએસટી પરિષદની આ પહેલાની બેઠક 12 જૂનના રોજ વીડિયો કોન્ફરન્સ દ્વારા યોજાઇ હતી.\nઆ બેઠકમાં મહત્ત્વના મુદ્દાઓ પર ચર્ચા થશે. એવું પણ કહેવામાં આવી રહ્યું છે કે, પેટ્રોલ અને ડીઝલને જીએસટીની અંતર્ગત લાવવા માટે વિચાર વિમશ થઇ શકે છે. આ બેઠકમાં અન્ય વસ્તુઓ સિવાય કોવિડ-19 સંબંધિત આવશ્યક સામાન પર ડિસ્કાઉન્ટ દરોની સમીક્ષા થઈ શકે છે.\nનાણા મંત્રાલયે તાજેતરમાં જ જણાવ્યું હતું કે, ઓગસ્ટમાં જીએસટી સંગ્રહ 1.12 લાખ કરોડ રૂપિયાથી વધુ રહ્યો હતો. એક વર્ષ પહેલા ઓગસ્ટ મહિના કરતા તેમાં 30%થી વધુની વૃદ્ધિ નોંધાઇ હતી.\nGST Council: જીવનરક્ષક દવાઓને GSTમાંથી મૂક્ત કરવામાં આવી, જાણો પેટ્રોલ-ડીઝલ અંગે શું લેવાયો નિર્ણય


આચાર્ય ચાણક્ય કહે છે - સારી કિસ્મત વાળા હોય છે એ લોકો, જેમના જીવનમાં મળે છે આ પાંચ સુખ - Gyan Gujarati\nઆચાર્ય ચાણક્ય તેમના સમયના મહાન વિદ્વાન હતા. તેમણે પોતાના અનુભવોને આધારે ચાણક્ય નીતિ લખી. આ નીતિમાં તેમણે દૈનિક જીવન સાથે જોડાયેલી ઘણી વાતો જણાવી હતી, જે આજ સુધી અસરકારક સાબિત થઈ છે. તેમણે આ ચાણક્ય નીતિમાં આવા5આનંદનો પણ ઉલ્લેખ કર્યો જે ભાગ્યશાળીને જ મળે છે.\nઆચાર્ય ચાણક્યના જણાવ્યા મુજબ, દરેકને ભરપૂર ખોરાક ખાવાનો અને તેને સારી રીતે પચાવાનો આનંદ પ્રાપ્ત થતો નથી. તમે પણ જોયું હશે કે કેટલાક લોકો પાસે ઘણા પૈસા હોય છે. તેઓ જેટલું ઇચ્છે ઈચ્છે તેટલો ખોરાક ખરીદી શકે, ખાઈ શકે અથવા બનાવી શકે છે. જો કે, કોઈ રોગ અથવા અન્ય કારણોસર તેને પાચન કરવાની શક્તિ તેમની પાસે હોતી નથી. બીજી બાજુ, કેટલાક લોકોની પાચક શક્તિ ખૂબ જ મજબૂત હોય છે, પરંતુ પૈસાની અછત અથવા અન્ય કોઈ કારણોસર તેઓ દરરોજ પૂરતા ખોરાક લઇ શકતા નથી. તેથી, જે વ્યક્તિને આ બંને આનંદ મળે છે તે ખૂબ જ ભાગ્યશાળી હોય છે.\nજો તમને સમયસર સ્વાદિષ્ટ અને ગરમ ખોરાક મળી રહે છે તો તમે ખૂબ ભાગ્યશાળી છો. માનવામાં આવે છે કે દુનિયામાં એવા ઘણા લોકો છે જેમને રોજ આ આનંદ મળતો નથી. તમને આશ્ચર્ય થશે કે તેમાં ખૂબ જ ધનિક લોકો પણ શામેલ છે.\nઘરમાં સાચો વાત-વિવાદ જગડાળુ પત્નીના કારણ થાય છે. આને કારણે, મનુષ્ય સૌથી વધુ નાખુશ રહે છે. પરંતુ જો તમારી પત્ની પ્રેમ અને સ્નેહ સ્વભાવવાળી હોય, તો પછી તમે સૌથી ખુશ વ્યક્તિ છો. આવી પત્ની માત્ર નસીબદાર વ્યક્તિને જ મળે છે.\nભલે આપણે કેટલું પણ કહીએ કે જીવનમાં પૈસા એ બધું જ નથી. પરંતુ સત્ય એ છે કે વ્યક્તિ પૈસા વિના ખુશ રહેતો નથી. પૈસાની અછતને કારણે તે ઘણી ભૌતિક સુખ-સુવિધાઓથી વંચિત રહે છે. કેટલાક ગ્રંથોમાં પણ નાણાં વિનાના વ્યક્તિ મૃતક જેવા હોવાનું કહેવામાં આવે છે. તેથી, જે વ્યક્તિના જીવનમાં ઘણા પૈસા છે તે ખૂબ જ ખુશ છે.\nદરેકને પૈસા દાન કરવાનો ઉત્સાહ અને મન હોતું નથી. જે વ્યક્તિ ઘણી બધી સંપત્તિનો દાન-ધર્મ કરે છે તે સુખી અને ભાગ્યશાળી હોય છે. તે જાણે છે કે તેના નાણાંનો યોગ્ય ઉપયોગ થઈ રહ્યો છે. આવી સ્થિતિમાં તેને પોતાની સંપત્તિ ગુમાવવાનું કે ખોટા હાથમાં જવાનું ટેન્શન હોતું નથી.


Michael Clarke Breaks Down While Addressing Media | RIP હ્યુજીસ : ક્લાર્ક ધ્રૂસકે-ધ્રૂસકે રડી પડ્યો, ચાર ખેલાડીઓએ રમવાની ના પાડી - Divya Bhaskar\nMichael Clarke Breaks Down While Addressing Media\nRIP હ્યુજીસ : ક્લાર્ક ધ્રૂસકે-ધ્રૂસકે રડી પડ્યો, ચાર ખેલાડીઓએ રમવાની ના પાડી\n(પ્રેસ કોન્ફરન્સ દરમિયાન માઇકલ ક્લાર્ક રડી પડ્યો હતો.)\nમેલબોર્ન :ઓસ્ટ્રેલિયા ક્રિકેટ બોર્ડે ભારત સામેની પ્રથમ ટેસ્ટ મેચ ક્રિકેટર ફિલિપ હ્યુજીસના આકસ્મિક નિધનના કારણે પાછી ઠેલવી છે. આ ટેસ્ટ4ડિસેમ્બરના રોજ બ્રિસબેનમાં રમાવાની હતી. ફિલિપ હ્યુજીસના આકસ્મિક નિધનના કારણે પ્રથમ ટેસ્ટ રદ કરવા ઉપર ઘણી ચર્ચા થઈ હતી. બીસીસીઆઈ મુશ્કેલની ઘડીમાં ક્રિકેટ ઓસ્ટ્રેલિયાની સાથે છે અને દરેક નિર્ણય સ્વિકારવા તૈયાર છે. બીજી તરફ સિડની ક્રિકેટ ગ્રાઉન્ડ ઉપર શોક સભા દરમિયાન મીડિયા સાથે વાતચીત દરમિયાન માઇકલ ક્લાર્ક ઘણી વખત રડી પડ્યો હતો\nવાંચો - ફિલિપ હ્યુજીસના નિધન બાદ ઓસ્ટ્રેલિયાના સાથી ખેલાડીઓ ભાવુક બની રડી પડ્યા\n‘ધ ઓસ્ટ્રેલિયન’ અખબારમાં આવેલા રિપોર્ટ પ્રમાણે ઓસ્ટ્રેલિયાના સિનિયર પ્લેયરો શેન વોટ્સન, ડેવિડ વોર્નર, બ્રેડ હેડિન અને અન્ય એક ક્રિકેટરે પ્રથમ ટેસ્ટ રમવાની ના પાડી દીધી છે. તેમણે કહ્યું છે કે અમારી માનસિક સ્થિતિ હાલ સ્પર્ધાત્મક ક્રિકેટ રમવા તૈયાર નથી.\nફિલિપ હ્યુજીસ મૂળ મિડ-નોર્થ કોસ્ટ સ્થિત મૈકવિલનો રહેવાસી હતો. તેને અંતિમ વિદાય તેના હોમટાઉનમાં આપવામાં આવશે. હ્યુજીસના અંતિમ સંસ્કાર3ડિસેમ્બરને બુધવારના રોજ થશે. ટીમના સિનિયર ખેલાડીઓ હ્યુજીસની અંતિમ યાત્રામાં સામેલ થવા માંગતા જેથી ટેસ્ટ પાછી ઠેલવાઈ છે.\nરિપોર્ટ પ્રમાણે બ્રિસબેન ટેસ્ટને બીજી અને ત્રીજી ટેસ્ટ વચ્ચેના સમયગાળામાં રમાડી શકે છે. બીજી ટેસ્ટ 12 ડિસેમ્બર એડિલેડ અને ત્રીજી ટેસ્ટ 26 ડિસેમ્બરથી મેલબોર્નમા રમાશે. આ ટેસ્ટ વચ્ચે જે 10 દિવસનો ગાળો છે તેમાં બ્રિસબેન ટેસ્ટ રમાઈ શકે છે.\nરમવાની સ્થિતિમાં નથી ખેલાડીઓ\nઓસ્ટ્રેલિયાના ટીમના બધા સભ્યોએ સિડની ક્રિકેટ ગ્રાઉન્ડ ઉપર શોક સભાનું આયોજન કર્યું હતું. જ્યાં કેપ્ટન માઇકલ ક્લાર્કે બધાને સંબોધન કર્યું હતું. ક્લાર્કે મીડિયા સાથેની વાતચીતમાં જણાવ્યું હતું કે, ‘‘ હ્યુજીસની ઘટના સમયે ટેસ્ટ ખેલાડી ડેવિડ વોર્નર, શેન વોટ્સન, બ્રેડ હેડિન અને નાથન લિયોન મેદાન ઉપર હાજર હતા. તે મેદાનથી લઈને હોસ્પિટલ સુધી હ્યુજીસ સાથે હતા. આ ઘટનાથી તેઓ હતપ્રથ થઈ ગયા છે અને તેઓ ક્રિકેટ રમવાની સ્થિતિમાં નથી. તેમને માનસિક રીતે મજબૂત થવા થોડો સમય જોઈએ છે.\nમીડિયા સાથે વાતચીત દરમિયાન માઇકલ ક્લાર્ક ઘણી વખત રડી પડ્યો હતો અને વારે ઘડીએ ટિશ્યૂ પેપરથી આંસુ લુસી રહ્યો હતો. ’’\nઆગળ ક્લિક કરો અને જુઓ, પ્રેસ કોન્ફરન્સ દરમિયાન રડી પડેલ ક્લાર્કની અને હ્યુજીસને અપાય રહેલી શ્રદ્ધાંજલિની તસવીરો...


ટ્વિટર યુઝરે અભિષેકને પૂછ્યું, આરાધ્યા સ્કૂલ નથી જતી?\nનવગુજરાત સમય | Publish Date: Dec62017 12:16PM\nઆમ તો સોશિયલ મીડિયા પર લોકો સ્ટાર્સને ટ્રોલ કરે તેમાં કોઈ નવી વાત નથી. અવારનવાર સ્ટારે ટ્રોલ્સનો શિકાર થવુ પડતું હોય છે. મોટાભાગે તો સેલેબ્સ આવી ટ્વિટ્સને ઈગ્નોર કરતા હોય છે, પરંતુ અમુક વાર જવાબ આપીને સામે વાળાની બોલતી બંધ કરી દેતા હોય છે. અભિષેક બચ્ચને પણ કંઈક આવુ જ કર્યુ છે.\nજ્યારે પણ સોશિયલ મીડિયા પર કોઈ બચ્ચન ફેમિલી વિષે નેગેટિવ કમેન્ટ કરે છે તો અભિષેક ચુપ નથી રહેતો અને સામે વાળી વ્યક્તિને વળતો જવાબ આપી જ દે છે. આ વખતે પણ એક ટ્વિટર યુઝરે અભિષેક બચ્ચનને પૂછ્યું કે, શું તમારી દીકરી સ્કૂલ નથી જતી? એવી કઈ સ્કૂલ છે જે જ્યારે મન ફાવે ત્યારે ટ્રિપ પર જવાની પરમિશન આપી દે છે? કે પછી તમે તમારી દીકરીને બ્યુટી વિધાઉટ બ્રેન બનાવી રહ્યા છો?\nતે હંમેશા પોતાની ઘમંડી માતા સાથે હાથમાં હાથ નાખીને ફરતી જોવા મળે છે. તેનું બાળપણ સામાન્ય બાળકો જેવુ નથી. અભિષેકે પણ જવાબમાં કહ્યું કે, મેમ જ્યાં સુધી મને ખબર છે મોટાભાગની સ્કૂલો વીકેન્ડ પર બંધ રહે છે અને તે અઠવાડિયાના અન્ય દિવસોમાં સ્કૂલ જાય છે. તમારી ટ્વિટમાં જે શબ્દોની ભૂલો છે તેને જોતાં તમારે સ્કૂલ જવાની જરુર છે.


ક્યાંક ભીંજાયા દેહ, ક્યાક અપાયા એવોર્ડ, આજના ખાસ ન્યૂઝ | wednesday may 29 s top news in photos - Gujarati Oneindia\nક્યાંક ભીંજાયા દેહ, ક્યાક અપાયા એવોર્ડ, આજના ખાસ ન્યૂઝ\n| Updated: Wednesday, May 29, 2013, 19:17 [IST]\nઆજે કોલકતા અને મુંબઇના પુણેમાં વરસાદ પડ્યો હતો, તો બીજી તરફ સ્પોટ ફિક્સિંગ મામલે બીસીસીઆઇ હેડક્વાર્ટર ખાતે એક બેઠક યોજવામાં આવી હતી. વિદેશની વાત કરવામાં આવે તો ચીનમાં એક હોસ્પિટલના ટોઇલેટમાં નવજાત બાળક પડી ગયા બાદ તેને બચાવવામાં આવ્યું હતું. આવા જ કેટલાક સમાચારો અંગેની આછેરી માહિતી અહી તસવીરોમાં જણાવવામાં આવી છે. તો ચાલો તસવીરોના માધ્યમથી જાણીએ કે આજે દિવસભર દેશ અને વિદેશમાં કઇ-કઇ બાબતો ચર્ચામાં રહી હતી.\nજાપાનમાં ભારતના પ્રધાનમંત્રી\nજાપાનના ટોકિયોમાં જાપાનના એમ્પેરોર એખિહિતો સાથે મુલાકાત કરી રહેલા ભારતીય વડાપ્રધાન મનમોહન સિંહ.\nકેન્દ્રીય સૂચના અને પ્રસારણમંત્રી કપિલ સિબ્બલે રાજ્યોના મુખ્યમંત્રીઓ સાથે એક બેઠક યોજી હતી. આ બેઠક દેશમાં ઇલેક્ટ્રોનિક સિસ્ટમની ડિઝાઇન અને મેનુફેક્ચરિંગ સેક્ટરના ડેવલોપમેન્ટને લઇને યોજવામાં આવી હતી.\nહળવી મુદ્રામાં બિલ ગેટ્સ\nપ્લાનિંગ કમિશનના ડેપ્યુટી ચેરમેન મોન્ટેક સિંહ આહુવાલિયા સાથેની બેઠક દરમિયાન માઇક્રોસોફ્ટના કો ફાઉન્ડર બિલ ગેટ્સ હળવી મુદ્રામાં જોવા મળ્યા હતા.\nચેમ્પિયન્સ ટ્રોફીમાં ભાગ લેવા રવાના\nમુંબઇ આંતરરાષ્ટ્રીય એરપોર્ટથી આઇસીસી ચેમ્પિયન્સ ટ્રોફી 2013માં ભાગ લેવા રવાના થયેલા ભારતીય ખેલાડીઓ મુરલી વિજય અને ઇશાંત શર્મા.\nસોકર રમતા બાળકો\nકોલકતામાં સોકર રમી રહેલા બાળકો.\nપ્રિ મોનસૂન રેઇન\nમુંબઇના થાણે ખાતે આજે પ્રિ મોનસૂન વરસાદ પડ્યો હતો.\nમાઉન્ટ એવરેસ્ટ સર કર્યાની 60મી સંવત્સરી\nનેપાળના કાઠમાંડુમાં માઉન્ટ એવરેસ્ટ સર કર્યાની 60મી સંવત્સરી નિમિતે આયોજિત એક સમારોહ દરમિયાન એડમુન્ડ હિલેરી અને તેન્ઝિંગ નોર્ગેના સ્ટેચ્યુને કેમેરામાં કંડારી રહેલા મીડિયાકર્મીઓ.\nટોઇલેટની પાઇપમાંથી મળ્યું નવજાત શિશુ\nપાડોશી દેશ ચીનમાં એક એવી ઘટના બની છે કે જેનાથી માનવતા શર્મસાર થઇ ગઇ છે. આ દર્દનાક વારદાત અંગે જાણ્યા બાદ તમને પણ ગુસ્સો આવશે. અહીં એક રેસ્ક્યુ ટીમે સીવર પાઇપમાં ફંસાયેલા એક નવજાત શિશુને ઘણી મહેનત બાદ બહાર કાઢવામાં આવ્યો. હેરાન કરી મુકે તેવી વાત એ છે કે માતા-પિતાએ જ તેને કમોડમાં નાંખીને ફ્લશ કરી નાખ્યો હતો.\nવકીલ સાથે હસ્ત ધૂનૂન\nનેધરલેન્ડના હોજ ખાતે પોતાના વકીલ સાથે હસ્ત ધૂનૂન કરી રહેલા બોસનિયન ક્રોએટ જદ્રાન્કો પ્ર્લિક. તેમના પર 1992-95 દરમિયાન યુદ્ધમાં મસ્લિમ અને સેર્બ્સ વિરુદ્ધ ગુન્હો કરવાનો આરોપ લગાવવામાં આવ્યો હતો.\nનક્સલી પ્રભાવિત નેતાના પરિજનો સાથે મુલાકાત\nનક્સલીઓ દ્વારા તાજેતરમાં કરવામાં આવેલા હુમલાનો શિકાર બનેલા કોંગ્રેસી નેતા યોગેન્દર શર્માના પરિવારજનોને રાયપુર ખાતે ઓલ ઇન્ડિયા એન્ટી ટેરેરિઝમ ફ્રન્ટના ચેરમેન એમએસ બિટ્ટા મળ્યા હતા અને સાંત્વના પાઠવી હતી.\nબીસીસીઆઇ હેડક્વાર્ટરે શ્રિનિવાસન\nમુંબઇ સ્થિત બીસીસીઆઇ હેડક્વાર્ટર ખાતે આયોજિત એક બેઠકમાં હાજરી આપવા આવેલા બીસીસીઆઇ પ્રેસિડેન્ટ એન શ્રિનિવાસન.\nવારાણસીમાં એક સમારોહ દરમિયાન ઉત્તર પ્રદેશના મુખ્યમંત્રી અખિલેશ યાદવે વિદ્યાર્થીઓને નિશુલ્ક લેપટોપનું વિતરણ કર્યું હતું.\nપર્વતારોહણોનું સમૂહ જુબિલેન્ટ પુણે એરપોર્ટ ખાતે પહોંચી ગયું હતું. તેઓ પુણેમાં એવરેસ્ટ અને લોત્સ માઉન્ટના ક્લાઇમ્બ સમિટમાં હાજરી આપવા માટે આવ્યા હતા.\nબીસીસીઆઇ હેડક્વાટર ખાતે રઘુ લ્યેર\nમુંબઇ ખાતે બીસીસીઆઇના હેડક્વાર્ટરમાં મળેલી એક બેઠકમાં હાજરી આપવા માટે આવેલા રાજસ્થાન રોયલ્સના સીઇઓ રઘુ લ્યેર.\nશ્રીલંકાના પ્રેસિડેન્ટ સાથે ચાઇનિઝ પીએમ\nબેઇજિંગમા ગ્રેટ હોલ ઓફ પીપલ ખાતે ચીના પ્રધાનમંત્રી લિ કેકિયાંગ સાથે હસ્તધૂનૂન કરી રહેલા શ્રીલંકાના રાષ્ટ્રપતિ મહિન્દા રાજપક્સા.\nવરસાદે ભીંજવ્યા, છત્રી બની સહારો\nકોલકતા ખાતે વરસાદ પડતા એક યુગલે વરસાદથી બચવા માટે છત્રીનો સહારો લીધો હતો.\nધર્મશાળા ખાતે તિબેટિયન પાર્લામેન્ટરી અને પોલિસી રીસર્ચ સેન્ટર દ્વારા લીડરશીપ ટ્રેઇનિંગ વર્કશોપનું આયોજન કરવામાં આવ્યું હતું.\nનવી દિલ્હી ખાતે ડીઆરડીઓ એવોર્ડ 2012ના કાર્યક્રમ દરમિયાન રણજીત સિંહ અને તેમની ટીમને રક્ષામંત્રી એકે એન્ટોની દ્વારા અગ્ની એવોર્ડ એનાયત કરવામાં આવ્યો હતો.\nwednesday may 29 s top news in photos


કોઈમ્બતુર, તા. 17 મે\nરૂનો પુરવઠો પર્યાપ્ત હોવાથી ઉદ્યોગકારોએ ગભરાવાની જરૂર નથી અને કોન્ફડરેશન અૉફ ઈન્ડિયન ટૅક્સ્ટાઈલ ઈન્ડસ્ટ્રી (સીઆઈટીઆઈ)ના અધ્યક્ષ સંજય કે. જૈને જણાવ્યું છે.\nઉઘડતી પુરાંત મોટી હોવાથી મોટી આયાત અને થોડી નિકાસથી ઉત્પાદનની ખાધ સરભર થઈ છે. જેથી 2018-19ની સિઝનમાં દેશમાં રૂની અછત નહીં થાય એમ જૈને જણાવ્યું છે.\nટૅક્સ્ટાઈલ સ્પિનિંગ મિલોની વપરાશ ક્ષમતાનું સ્તર ઘટીને 40 ટકા કરતા ઓછું થઈ ગયું છે તેવે સમયે કપાસના પાકના ઉત્પાદનના અંદાજ વિશેની અટકળો આવે તે પરિસ્થિતિને ઉત્તેજક બનાવશે. યાર્નનો નબળો ઉપાડ અને શ્રમિકોની અછત આ બે મુખ્ય કારણોને લીધે ક્ષમતાનો ઓછો વપરાશ થયો છે.\nબૅન્કો અને વેપારીઓએ ભાવના મુદ્દે અટકળો કરવી શરૂ કરી છે, જ્યારે જિનરોએ ઊંચા ભાવની અપેક્ષાએ રૂનો વ્યાપક જથ્થો પકડી રાખ્યો છે. ખેડૂતો અને ઉદ્યોગો બન્ને માટે આ સારી બાબત નથી, એમ આ ઉદ્યોગના આંતરિક સૂત્રોનું કહેવું છે.\nવૈશ્વિક સ્તરે રૂની સ્થિતિ સારી હોવાનું જણાતા કોઈમ્બતુરની રાજરતન ગ્રુપ અૉફ મિલના મૅનેજિંગ ડિરેકટર જે. તુલસીધરને કહ્યું હતું કે ભારતમાં માનવસર્જિત ફાઈબરનો વપરાશ જરાક વધી રહ્યો છે. અનેક મિલોના વપરાશમાં અસરકારક ઘટાડો થયો છે, તો પણ રૂનો વપરાશ ઓછો થવાની શક્યતા છે.\nવિવિધ એકમો / સંસ્થાઓ દ્વારા કપાસના ઘટાડાની અટકળોનો સંયોગ અત્યારે શુભ સંકેત નથી. કોટન એડવાઈઝરી બોર્ડ (સીએબી)ની છ મહિના દરમિયાન બેઠક થઈ નથી. સામાન્ય રીતે બોર્ડ ડિસેમ્બર અને મે મહિના દરમિયાન પાકના સંયોગોની આકારણી માટે બેથી ત્રણ વાર બેઠક યોજે છે. સરકાર આ બાબતે તેની કામગીરીમાં નિષ્ફળ રહી છે અને તેની અસર ખેડૂતો અને ઉદ્યોગોને થઈ છે, એમ ઈન્ડિયન કોટન ફેડરેશન (આઈસીએફ)ના પ્રમુખ તુલસીધરને કહ્યું હતું.\nકોટન એસોસિયેશન અૉફ ઈન્ડિયા (સીએઆઈ)એ પોતાના અપ્રિલના અંદાજમાં 2018-19 સિઝન (એક અૉક્ટોબર, 2018થી શરૂ થયેલી)માં રૂનો પાક 315 લાખ ગાંસડી થવાનું જણાવ્યું છે.\nરૂનું વૈશ્વિક મૂલ્ય આકર્ષક હોવાથી મિલોએ લગભગ 18 લાખ ગાંસડી રૂની આયાત કરવાનો કોન્ટ્રેક કર્યો હતો. વધતી આયાતથી આગામી વર્ષે પાકના વાવેતર પર પ્રતિકૂળ અસર થશે.\nઆ સિવાય વૈશ્વિક ભાવની સરખામણીએ સ્થાનિક ભાવ ઊંચા હોવાથી નિકાસ પણ ઘટશે.\nરૂની આવકના આંકડાઓ તુલનાત્મક અભ્યાસથી જણાય છે કે વર્તમાન સિઝનમાં આવક ગયા વર્ષની સિઝનનો 286 લાખ ગાંસડીથી આઠ લાખ ગાંસડી ઘટીને 278 લાખ ગાંસડી રહી છે, જ્યારે 2018-19ની સિઝનમાં પાકનો અંદાજ ગત સિઝનની 370 લાખ ગાંસડીથી ઘટીને 361 લાખ ગાંસડી રહેવાની ધારણા છે, એમ સાઉથ ઈન્ડિયા મિલ્સ એસોસિયેશન (એસઆઈએમએ)ના જનરલ સેક્રેટરી જી. સેલ્વારાજુએ જણાવતા વધુમાં કહ્યું હતું કે ગયા વર્ષે પિન્ક બોલવોર્મના ઉપદ્રવને લીધે ગુણવત્તાનો પ્રશ્ન સર્જાયો હતો, પરંતુ આ સિઝનમાં પણ રૂની ગુણવત્તા ઘણી સારી છે. મહારાષ્ટ્રમાં દુષ્કાળને લીધે પાકને અસર થઈ છે, પરંતુ તે પણ વ્યાપક નથી.


વીવોએ લોન્ચ કર્યો લો બજેટ Vivo Y52 5G સ્માર્ટફોન, જાણો તેના ફિચર્સ અને કિંમત - GSTV\n5G સ્માર્ટફોનની વધી રહેલી લોકપ્રિયતાને જોતા વીવો કંપની બેક-ટૂ-બેક ફોન લોન્ચ કરી રહી છે. કંપનીએ સસ્તા 5G ફોનના ચાહકો માટે એક સારો હેન્ડસેટ લોન્ચ કર્યો છે. વીવોએ પોસાય તેવા સ્માર્ટફોન તરીકે લેટેસ્ટ Vivo Y52 5G લોન્ચ કર્યો છે. કંપનીએ Vivo Y72 5G સ્માર્ટફોન પણ લોન્ચ કર્યો છે અને બંને ફોનની ડિઝાઈન અને કેટલાક ફિચર્સ એક સમાન જ છે. Vivo Y72 5Gને મૂળરીતે આ વર્ષે માર્ચમાં થાઇલેન્ડમાં લોન્ચ કરાયો હતો.\nVivo Y52 5Gની ડિઝાઇન સ્લિક છે અને તે 5,000mAhની બેટરી સાથે આવે છે. આ ટ્રિપલ રિયર કેમેરા સેટઅપ, ડ્યુઅલ-સિમ સપોર્ટ, એક્સપેન્ડેબલ સ્ટોરેજ સાથે આવે છે અને એન્ડ્રોઇડ 11 પર બેઝ્ડ ફનટસ ઓએસ પર ચાલે છે.\nજાણો કેમ ખાસ છે Vivo Y52 5G સ્માર્ટફોન\nડ્યુઅલ સિમ (નેનો) Vivo Y52 5G એન્ડ્રોઇડ 11 પર આધારિત ફનટચ ઓએસ 11.1 પર ચાલે છે. તેમાં 6.58 ઇન્ચની ફુલ એચડી (1,080×2,408 પિક્સલ) ડિસ્પ્લે છે. આ મીડિયાટેક ડાઇમેન્સિટી 700 પ્રોસેસર દ્વારા ચાલે છે અને 4જીબી રેમ સાથે 128જીબી ઓનબોર્ડ સ્ટોરેજ સાથે આવે છે, જેને માઇક્રોએસડી કાર્ડ દ્વારા વધારી શકાય છે.\nકેમેરાના સંદર્ભમાં Vivo Y52 5G એક ટ્રિપલ રિયર કેમેરા સેટઅપ સાથે આવે છે, જેમાં ઓટોફોકસ સાથે 48 મેગાપિક્સલનો પ્રાથમિક સેન્સર,2મેગાપિક્સલનો મેક્રો શૂટર અને2મેગાપિક્સલનો બોકેહ લેન્સ સામેલ છે. ફ્રન્ટમાં એક 8 મેગાપિક્સલ સેલ્ફી શૂટર હોવાની સંભાવના છે, જે નોચમાં સ્થિત છે.\nVivo Y52 5G પર કનેક્ટિવિટી વિકલ્પોમાં વાઈ-ફાઈ, બ્લૂટૂથ, જીપીએસ, 3.5 મિમી હેડફોન જૈક અને ચાર્જિંગ માટે એક યૂએસબી ટાઇપ-સી પોર્ટ સામેલ છે. ફોનમાં 5,000mAhની બેટરી છ, જે 18W ફાસ્ટ ચાર્જિંગને સપોર્ટ કરે છે.\nવીવોએ અત્યાર સુધી Vivo Y52 5Gની કિંમત અને ઉપલબ્ધતા શેર નથી કરી. તેને 4GB+128GB સ્ટોરેજ વેરિઅન્ટમાં લોન્ચ કરવામાં આવ્યો છે. તેના ‘મોટા ભાઈ’ એટલે Vivo Y72 5Gની કિંમત EUR 299 (અંદાજે 26,700 રૂપિયા) છે. ઉલ્લેખનીય છે આ બંને જ સ્માર્ટફોનને હાલ યૂરોપમાં જ લોન્ચ કરવામાં આવ્યા છે.\nકોરોના બાદ નવી આફત: સુરતમાં મ્યુકરમાઇકોસિસથી વધુ બે લોકોના મોત, બુધવારે2લોકોના મોતથી કુલ મૃત્યુઆંક દસ થયો


જમ્મુ-શ્રીનગર હાઈવે પર ટ્રાફિક રોકવાની ફરજ કટ્ટરપંથીના બંધ વચ્ચે હજારો અમરનાથ શ્રદ્ધાળુ ફસાયા છેNirmal Metro | Nirmal Metro the best newspaper in Gujarat Nirmal Metro daily Gujarati newspaper, Gujarati news IPO analysis, IPO analysis in gujarati, IPO analysis by dilip davda in gujarati, Ahmedabad leading newspaper nirmal metro visit.www.nirmalmetro.com\nHome / મુખ્ય સમાચાર / જમ્મુ-શ્રીનગર હાઈવે પર ટ્રાફિક રોકવાની ફરજ કટ્ટરપંથીના બંધ વચ્ચે હજારો અમરનાથ શ્રદ્ધાળુ ફસાયા છે\nજમ્મુ-શ્રીનગર હાઈવે પર ટ્રાફિક રોકવાની ફરજ કટ્ટરપંથીના બંધ વચ્ચે હજારો અમરનાથ શ્રદ્ધાળુ ફસાયા છે\nPosted on July 9, 2018 by nirmaladmin in મુખ્ય સમાચાર, રાષ્ટ્રીય\nજમ્મુ-શ્રીનગર હાઈવે પર ટ્રાફિક રોકવાની ફરજ\nકટ્ટરપંથીના બંધ વચ્ચે હજારો અમરનાથ શ્રદ્ધાળુ ફસાયા છે\nકટ્ટરપંથી દ્વારા બંધના એલાનને ધ્યાનમાં લઇ સાવચેતીના પગલારુપે યાત્રા રોકી દેવાઈ : વધુ એક યાત્રીનું મોત થયું\nકાશ્મીરને સમગ્ર દેશ સાથે જોડતા જમ્મુ-શ્રીનગર રાષ્ટ્રીય રાજમાર્ગ ઉપર ટ્રાફિકને રોકી દેવામાં આવતા હજારોની સંખ્યામાં અમરનાથ શ્રદ્ધાળુઓ અટવાઈ પડ્યા છે. અમરનાથ શ્રદ્ધાળુઓમાં મોટી સંખ્યામાં મહિલાઓ પણ રહેલી છે. જુદી જુદી બસમાં આ તમામ મહિલા શ્રદ્ધાળુઓ છે. જમ્મુ ક્ષેત્રમાં સિમાંત જિલ્લાઓ પૂંચ અને રાજૌરીને દક્ષિણ કાશ્મીરના સોપિયન જિલ્લાથી જોડનાર મુગલ રોડ ઉપર અધિકારીઓએ આજે સાવચેતીના પગલારુપે ટ્રાફિક રોકી દેવાનો નિર્ણય કર્યો હતો. હિઝબુલ મુઝાહિદ્દીનના ત્રાસવાદી બુરહાનવાનીની બીજી વરસી ઉપર કટ્ટરપંથીઓએ આજે બંધનું એલાન આપ્યું હતું જેના પરિણામ સ્વરુપે પોલીસ મહાનિર્દેશક એસપી વૈદ્ય દ્વારા અમરનાથ યાત્રાને એક દિવસ માટે બંધ રાખવાનો નિર્ણય ગઇકાલે જ લઇ લીધો હતો. કોઇપણ યાત્રીને ભગવતીનગર બેઝકેમ્પથ નિકળવાની મંજુરી આપવામાં આવી નથી. જે શ્રીનગર પહોંચી ચુક્યા છે અને કાશ્મીરના રસ્તા પર છે તેમને જમ્મુ-શ્રીનગર રાષ્ટ્રીય રાજમાર્ગ ઉપર જુદા જુદા સ્થળો ઉપર રોકી દેવામાં આવ્યા છે. બુરહાનની બીજી વરસી પર કટ્ટરપંથીઓ દ્વારા બંધનું એલાન કરવામાં આવ્યા બાદ સુરક્ષા મજબૂત રાખવામાં આવી હતી. રામબાણના પોલીસ કર્મીએ કહ્યું છે કે, ગઇકાલે પણ બે હજાર શ્રદ્ધાળુઓને રોકી દેવામાં આવ્યા હતા. ગંદરબાલ જિલ્લામાં અમરનાથ યાત્રાના બાલતાલ આધાર કેન્દ્રમાં એક મહિલા શ્રદ્ધાળુનું મોત થઇ ગયું છે. આની સાથે જ આ વર્ષે અમરનાથ યાત્રામાં ૧૩ શ્રદ્ધાળુના મોત થઇ ચુક્યા છે. હૈદરાબાદની મહિલા લક્ષ્મીબાઈનું બાલતાલ આધાર કેન્દ્રમાં મોત થયું છે. ભારે વરસાદ અને ખરાબ હવામાન વચ્ચે બે બેઝ કેમ્પ સહિત જુદા જુદા માર્ગો અને સ્થળ પર ૩૦ હજારથી વધારે શ્રદ્ધાળુઓ હાલમાં અટવાઇ પડ્યા છે. અમરનાથ યાત્રા શરૂ થયા બાદથી હજુ સુધી ૭૩ હજાર શ્રદ્ધાળુઓ દર્શન કરી શક્યા છે. દર્શન કરનાર શ્રદ્ધાળુઓની સંખ્યા ૭૩૦૨૩ નોંધાઇ છે.જમ્મુ કાશ્મીરમા ખરાબ હવામાનના કારણે અમરનાથ યાત્રા ઉપર પ્રતિકુળ અસર થઇ છે. અમરનાથ ગુફા તરફ દોરી જતાં બાલતાલ માર્ગ ઉપર ભારે વરસાદના લીધે હાલત કફોડી બનેલી છે. ભારે વરસાદના પરિણામ સ્વરુપે બાલતાલ કેમ્પથી ૧૪ કિલોમીટરના અંતરને પાર કરવાની બાબત હમેશા પડકારરુપ રહે છે.\n૨૮મી જૂનના દિવસે અમરનાથ યાત્રાની શરૂઆત થઇ હતી. ત્યારબાદથી સતત વરસાદ થવાના કારણે યાત્રામાં વારંવાર અડચણો આવી રહી છે. ૩૦મી જૂનના દિવસે દિવસ દરમિયાન યાત્રાને રોકવામાં આવી હતી. બે મહિના સુધી ચાલનાર આ યાત્રામાં બે લાખથી વધુ શ્રદ્ધાળુઓ નોંધણી કરાવી ચુક્યા છે. ૨૬મી ઓગસ્ટના દિવસે અમરનાથ યાત્રા પૂર્ણ થનાર છે. આ વખતે આતંકવાદી હુમલાની દહેશતને ધ્યાનમાં લઇને સાવચેતીના તમામ પગલા લેવામાં આવી રહ્યા છે. સુરક્ષા જવાનોને પણ શ્રદ્ધાળુઓની સાથે રાખવામાં આવ્યા છે. અમરનાથ યાત્રામાં હજુ સુધી જુદા જુદા કારણોસર કુલ ૧૩ના મોત થયા છે. આ વખતે અન્ય વર્ષોની સરખામણીમાં વધારે સુરક્ષા વ્યવસ્થા રાખવામાં આવી છે.અમરનાથ યાત્રીઓની સંખ્યામાં પહેલાની સરખામણીમાં વધારો થાય તે માટે આ વખતે વડાપ્રધાન નરેન્દ્ર મોદી પોતે ગંભીરરીતે ધ્યાન આપી રહ્યા છે. બે લાખથી વધુ શ્રદ્ધાળુઓ પહેલાથી જ નોંધણી કરાવી ચુક્યા છે.


ડીસીપી ઝોન-૨ના ડ્રાઇવર તરીકે ફરજ બજાવતાં એએસઆઇ કૃષ્ણસિંહ સરવૈયાનું દુઃખદ અવસાન\nબજરંગવાડીમાં નિવાસસ્થાને રાતે અઢી વાગ્યે હાર્ટએટેક આવ્યોઃ વતન છત્રાસા ગામે અંતિમવિધીઃ ગાર્ડ ઓફ ઓનર અપાયું: મોટી સંખ્યામાં સ્વજનો અને સાથી કર્મચારીઓ અંતિમવિધીમાં સામેલ થયાઃ ડીસીપી મનોહરસિંહ જાડેજા સતત સિવિલ હોસ્પિટલે હાજર રહ્યા\nરાજકોટ તા. ૨૦: શહેર પોલીસમાં એમટી સેકશનમાં એએસઆઇ તરીકે ફરજ બજાવતાં કૃષ્ણસિંહ થાનુભા સરવૈયા (ઉ.૫૬)નું મોડી રાત્રીના દુઃખદ અવસાન થયું છે. તેઓ ડીસીપી ઝોન-૨ મનોહરસિંહ જાડેજાના ડ્રાઇવર તરીકે ફરજ બજાવતાં હતાં. બનાવને પગલે પરિવારજનો અને સાથી કર્મચારીઓ તથા પોલીસ બેડામાં શોક છવાઇ ગયો હતો.જાણવા મળ્યા મુજબ બજરંગવાડી-૯માં બી-૪૯ ખાતે રહેતાં કૃષ્ણસિંહ થાનુભા સરવૈયા રાત્રે અઢી વાગ્યે ઘરે હતાં ત્યારે અચાનક છાતીમાં દુઃખાવો ઉપડતાં બેભાન થઇ જતાં સિવિલ હોસ્પિટલમાં ખસેડ્યા હતાં. જો કે સારવાર દરમિયાન તેમણે દમ તોડી દેતાં સ્વજનોમાં કલ્પાંત સર્જાયો હતો. બનાવની જાણ થતાં ડીસીપી શ્રી મનોહરસિંહ જાડેજા સિવિલ હોસ્પિટલે પહોંચી ગયા હતાં અને સવાર સુધી પોસ્ટ મોર્ટમ રૂમ ખાતે રહી સદ્દગતના સ્વજનોને દિલાશો પાઠવ્યો હતો.\nમૃત્યુ પામનાર કૃષ્ણસિંહ સરવૈયા ૩૫ વર્ષથી પોલીસમાં ફરજ બજાવતાં હતાં. તેઓ ત્રણ ભાઇ અને એક બહેનમાં વચેટ હતાં. સંતાનમાં એક પુત્રી અને એક પુત્ર છે. પુત્ર અજયસિંહ અભ્યાસ કરે છે. કૃષ્ણસિંહ મુળ ધોરાજીના છત્રાસા ગામના વતની હતાં. તેમના નિષ્પ્રાણ દેહને અંતિમવિધી માટે વતન છત્રાસા લઇ જવામાં આવ્યો છે.


Pics : આ શુક્રવારે બૉક્સ ઑફિસે મોટો ધડાકો નહીં, માત્ર ટેટાઓ! | Box Office Offers Potpourri Of Small Films This Friday - Gujarati Oneindia\n4 min ago કોરોનાના હાલાત પર સોનિયા ગાંધીની બેઠક- સિસ્ટમ નહી, મોદી સરકાર ફેલ થઇ\n21 min ago ડોક્ટરોને મળ્યો કોરોનાથી થતો જીવલેણ બ્લેક ફંગસ, જાણો શું છે ખતરો અને લક્ષણ?\n25 min ago સુરતઃ કોરોનાના દર્દીઓ માટે મ્યૂકોરમાઇકોસિસ બન્યો ખતરો, 8 લોકોની આંખ કાઢવી પડી\nbollywood mickey virus krrish3ram leela photo feature બૉલીવુડ મિકી વાયરસ ક્રિશ3રામલીલા ફોટો ફીચર\n| Updated: Wednesday, October 23, 2013, 14:43 [IST]\nમુંબઈ, 23 ઑક્ટોબર : આવતા અઠવાડિયા ક્રિશ3ફિલ્મ રિલીઝ થવાની છે. ક્રિશ3જેવા મોટા ધડાકા પહેલા આ શુક્રવારે એટલે કે 25મી ઑક્ટોબરે નાના ટેટાઓ જ ફૂટશે એટલે કે કોઈ પણ મોટા ગજાની ફિલ્મો રિલીઝ નથી થવાની.\nમળતી માહિતી મુજબ આ શુક્રવારે બૉક્સ ઑફિસ ઉપર કૉમેડી ફિલ્મ મિકી વાયરસ સહિત સાત ફિલ્મો રિલીઝ થવાની છે. તેમાં રોમાંટિક ફિલ્મ ઇશ્ક એક્ચ્યુઅલી, ફૅમિલી ફિલ્મ સુપર સે ઉપર અને અમદાવાદ જંક્શનનો સમાવેશ થાય છે. સમીક્ષક તરણ આદર્શે જણાવ્યું - એવી પરિસ્થિતિ એટલા માટે ઊભી થઈ, કારણ કે તહેવારોની સીઝનના પગલે અનેક મોટી ફિલ્મો આવતા મહીને રિલીઝ થઈ રહી છે અને તેથી જ આ નાની ફિલ્મો માટે નવેમ્બર કોઈ અવકાશ નથી.\nઆવો તસવીરો સાથે જાણીએ આ શુક્રવારે રિલીઝ થતી ફિલ્મો વિશે :\nઆ અઠવાડિયે અનેક નવાગંતુક અભિનેતાઓ અને દિગ્દર્શકોની ફિલ્મો આવી રહી છે. તેમાં મિકી વાયરસ દ્વારા મનીષ પૉલ તથા એલી અવરમ બૉલીવુડ કૅરિયર શરૂ કરવાના છે, તો સૌરભ વર્માની પણ તેમના દિગ્દર્શન હેઠળ આ પ્રથમ ફિલ્મ છે. 11 કરોડના બજેટ વાળી મિકી વાયરસ ફિલ્મ 1 હજાર સ્ક્રીન ઉપર રિલીઝ થશે. ફિલ્મ તામિળ અને તેલુગુમાં પણ બનવાની છે.\nસૂપર સે ઊપર\nજિગ્સૉ પિક્ચર્સ નિર્મિત તથા શેખર ઘોષ દિગ્દર્શિત સૂપર સે ઊપર ફિલ્મ પણ આ શુક્રવારે 25મી ઑક્ટોબરે રિલીઝ થશે કે જેમાં વીર દાસ લીડ રોલમાં છે.\nવેક અપ ઇન્ડિયા\nકનિષ્કા ફિલ્મ્સ અને બાલાજી એંટરટેનમેંટના બૅનર હેઠળ નિર્મિત વેક અપ ઇન્ડિયા પણ 25મી ઑક્ટોબરે રિલીઝ થઈ રહી છે. બબલૂ શેષધારી દિગ્દર્શિત આ ફિલ્મમાં મનોજ જોશી, અંજાન શ્રીવાસ્તવ તથા મુકેશ તિવારી નજરે પડશે.\nઅનીસ ખન્ના દિગ્દર્શિત ઇશ્ક એક્ચ્યુઅલી સાથે રાજીવ ખંડેલવાલ ફરી એક વાર મોટા પડદે નજરે પડશે. ફિલ્મમાં રાયો બખિરતા, નેહા આહુજા, નેહા ગહેલોત તથા સિદ્ધાર્થ વાન શિપ્લે પણ છે.\nબુલ બુલબુલ બંદૂક\nકરણ બુટાની દિગ્દર્શિત બુલ બુલબુલ બંદૂક ફિલ્મ પણ આ જ સપ્તાહે રિલીઝ થઈ રહી છે. તેમાં જિમી શેરગિલ, શ્રિયા સરન અને જૅકી શ્રૉફ છે.\nનેક્સજેન એંટરટનેમેંટની અપૂર્વ બાજપાઈ દિગ્દર્શિત અમદાવાદ જંક્શન પણ આ જ અઠવાડિયે રિલીઝ થઈ રહી છે. આ ફિલ્મમાં રોહન જરદોશ, સૌરભ સિંહ તથા ગુંજન વ્યાસે અભિનય કર્યાં છે.\nનવેમ્બરમાં બૉક્સ ઑફિસે મોટા ધડાકા થવાનાં છે. તેમાં સૌ પ્રથમ તો 1લી નવેમ્બરના રોજ રાકેશ રોશન નિર્મિત અને હૃતિક રોશન અભિનીત ક્રિશ3રિલીઝ થવાની છે, સંજય લીલા ભાનુશાળીની રામ લીલા પણ 15મી નવેમ્બરે રિલીઝ થશે.


Review : મૈત્રીથી લઈ દેશદાઝ સુધીના રંગોથી રંગાયેલી યારિયાં! | Yaariyan Movie Review - Gujarati Oneindia\nReview : મૈત્રીથી લઈ દેશદાઝ સુધીના રંગોથી રંગાયેલી યારિયાં!\n| Updated: Friday, January 10, 2014, 12:06 [IST]\nફિલ્મ : યારિયાં\nનિર્માતા : ભૂષણ કુમાર, કૃષ્ણ કુમાર\nદિગ્દર્શક : દિવ્યા ખોસલા કુમાર\nકલાકારો : હિમાંશુ કોહલી, સેરાહ સિંહ, દેવ શર્મા, રકુલ પ્રીત સિંહ, નિકોલ ફેરિયા, એવલીન શર્મા\nસંગીત : પ્રીતમ, મિથુન, હની સિંહ\nસ્ટાર : 2\nઆજકાલની વ્યસ્ત જિંદગીમાં મૈત્રી, દેશભક્તિ, પ્રેમ જેવા ઇમોશન્સ માટે ક્યાં રહે છે કોઈની પાસે સમય. જો આપ પણ આ ઇમોશન્સને અનુભવવામાંથી ચુકી ગયા હોવ, તો આપના માટે દિવ્યા ખોસલા કુમારની ફિલ્મ યારિયાં આ સપ્તાહની પરફેક્ટ ફિલ્મ સાબિત થઈ શકે છે.\nશક્ય છે કે યારિયાં ફિલ્મના કેટલાંક ઇમોશન્સ આપને થોડાક ઓવરડોઝ જેવા અનુભવાય, પણ આમ છતાં કેટલાંક પ્રેમપૂર્ણ અને રીયલ ઇમોશન્સ થોડીક વાર માટે આપને ઓવરપાવર કરી શકે છે. ફિલ્મમાં નવા કલાકારોને કાસ્ટ કરવામાં આવ્યાં છે કે જેમાંના કેટલાંક વગર એક્સપ્રેશને માત્ર ડાયલૉગ્સ બોલતા જ નજરે પડે છે. સાઉથના અભિનેત્રી રકુલ પ્રીત સિંહ આ ફિલ્મ સાથે બૉલીવુડ પ્રવેશ કરી રહ્યાં છે. જ્યાં સુધી ફિલ્મના સંગીતની વાત છે, તો યારિયાંનું મ્યુઝિક બહેતરીન છે. કેટલાંક ગીતો તો પહેલી જ વારમાં જીભે ચડી જાય તેવા છે.\nઆવો તસવીરો સાથે જાણીએ યારિયાં ફિલ્મની વાર્તા :\nમૈત્રી આધારિત ફિલ્મ\nફિલ્મના નામ યારિયાં ઉપરથી જ સ્પષ્ટ થાય છે કે ફિલ્મની વાર્તા કેટલાંક મિત્રોની જિંદગી અને તેમની વચ્ચેની મૈત્રી પર આધારિત છે.\nકૉલેજ બચાવવા માટે\nસિક્કિમની એક યુનિવર્સિટીમાં ભણતા પાંચ વિદ્યાર્થીઓ પોતાની કૉલેજને તૂટતા બચાવવા માટે ઑસ્ટ્રેલિયાના વિદ્યાર્થીઓ સાથે સ્પર્ધામાં ઉતરે છે. આ સ્પર્ધા દરમિયાન આ વિદ્યાર્થીઓ પોતાનો એક મિત્ર ગુમાવી દે છે. યારિયાંમાં ઑસ્ટ્રેલિયામાં ભારતીયો સાથે થતો ખરાબ વ્યવહાર પણ દાખવવાના ભરપૂર પ્રયત્નો કરાયાં છે.\nફિલ્મમાં વચ્ચે-વચ્ચે માતા-પુત્રના પ્રેમ અને ઇમોશન્સ સીન્સ નાંખીને તથા મૈત્રીના કેટલાંક ઇમોશન્સ નાંખીને દર્શકોને એંગેજ કરવાના પણ પ્રયત્નો કરાયાં છે. ફિલ્મમાં કેટલાંક કિસિંગ અને રોમાંટિક સીન્સ પણ ઉમેરવામાં આવ્યાં છે, પરંતુ કેટલાંક સીન્સ ઓવરડોઝ જેવા અનુભવાય છે.\nયારિયાં ફિલ્મમાં એવલીન શર્મા પણ છે, પરંતુ તેમના પાત્રના ભાગે કંઈ ખાસ કામ આવ્યું નથી. યારિયાં ફિલ્મમાં સિક્કિમના સૌંદર્યને સુંદર રીતે કૅમેરે કંડારવામાં આવ્યું છે. આમ સિક્કિમનું સૌંદર્ય દર્શકો માટે આકર્ષણ બની શકે છે. આમ છતાં યારિયાં ફિલ્મના ગીતો જરૂર સારા છે કે જે દર્શકોને એંટરટેન કરશે.\nહજમ કરવી મુશ્કેલ\nયારિયાં ફિલ્મના કેટલાંક સીન્સ બીજી ફિલ્મોની યાદ અપાવે છે. યારિયાં ફિલ્મ યંગસ્ટર્સને ધ્યાને રાખી બનાવાઈ છે, પરંતુ યંગસ્ટર્સ માટે આટલા બધા ઇમોશન્સ હજમ કરવાં થોડુક મુશ્કેલ થઈ શકે છે.\nreview yaariyan bollywood photo feature રિવ્યૂ યારિયાં બૉલીવુડ ફોટો ફીચર


'કિંગમેકર' માયાવતી! સોનિયા ગાંધી અને દેવગૌડાને ગઠબંધન માટે સમજાવ્યા! – News18 Gujarati\n'કિંગમેકર' માયાવતી! સોનિયા ગાંધી અને દેવગૌડાને ગઠબંધન માટે સમજાવ્યા!\nમાયાવતી (ફાઇલ તસવીર)\nLast Updated : May 16, 2018, 15:27 IST\nએક તરફ કર્ણાટક ચૂંટણીના પરિણામો સામે આવી રહ્યા હતા અને બીજી તરફ રાજકીય નેતાઓના ફોન રણકી રહ્યા હતા. કર્ણાટકમાં ત્રિશંકુ પરિણામ આવવાની શક્યતા જોતા જ બસપાના સુપ્રીમો માયાવતીએ એક ફોન જેડી-એસ ચીફ એચડી દેવગૌડા અને બીજો ફોન કોંગ્રેસના ચેરપર્સન સોનિયા ગાંધીને કર્યો હતો. તેમણે જ કોંગ્રેસ અને જેડી-એસને ભાજપ કર્ણાટકમાં સરકાર રચવા માટે કોઈ જોડ-તોડ કરે તે પહેલા ગઠબંધન કરવાની સલાહ આપી હતી. એટલે કહી શકાય કે કર્ણાટકમાં માયાવતીએ 'કિંગમેકર'ની ભૂમિકા નિભાવી હતી.\nટાઇમ્સ ઓફ ઇન્ડિયામાં છપાયેલા રિપોર્ટ પ્રમાણે માયાવતીએ ત્રિશુંકુ પરિણામ જોતા બંને નેતાઓને ફોન કરવાની પહેલ કરી હતી. એટલું જ નહીં બંને પક્ષોને જોડાણ કરીને અહીં સરકાર બનાવવાની વાત કરી હતી. નોંધનીય છે કે કર્ણાટક ચૂંટણી માટે માયાવતીએ જેડી-એસ સાથે પહેલાથી જ જોડાણ કર્યું હતું જ્યારે કોંગ્રેસે અહીં કોઈ સાથે જોડાણ ન કરતા એકલા હાથે ચૂંટણી લડી હતી.\nબસપાએ કર્ણાટકની ચૂંટણીમાં જેડી-એસ સાથે જોડાણ કરતા 20 બેઠક પર તેમના ઉમેદવાર ઉભા રાખ્યા હતા. કર્ણાટકની ચૂંટણીમાં માયાવતીએ ચાર ચૂંટણી સભા પણ કરી હતી. જોકે, આ વખતે અહીં બસપાનો વોટ શેર ઘટ્યો હતો, છતાં તેનો એક ઉમેદવાર ચૂંટણી જીત્યો છે. બસપાના સૂત્રોના જણાવ્યા પ્રમાણે કર્ણાટકમાં કોઈ પણ પક્ષની સરકાર ન બનતી હોવાનું માલુમ થયા બાદ માયાવતીએ તેના નજીકના તેમજ રાજ્ય સભાના સાંસદ અશોક સિદ્ધાર્થને કોંગ્રેસના નેતા ગુલામ નબી આઝાદ સાથે મુલાકાત કરવાનું કહ્યું હતું. અશોક સિદ્ધાર્થ કર્ણાટકમાં બસપાના ઇન્ચાર્જ છે.\nઆઝાદે બાદમાં આ વાત સોનિયા ગાંધી સુધી પહોંચાડી હતી. આ દરમિયાન માયાવતીએ જેડી-એસના ચીફ દેવગૌડા સાથે વાત કરીને તેમને કોંગ્રેસ સાથે ગઠબંધન કરવા માટે સમજાવ્યા હતા. સૂત્રોના જણાવ્યા પ્રમાણે માયાવતીએ સોનિયા ગાંધી સાથે પણ વાતચીત કરીને તેમને જેડી-એસને સમર્થન આપવા માટે સમજાવ્યા હતા.\nરાજકીય નિષ્ણાતોના જણાવ્યા પ્રમાણે 2019ની લોકસભાની ચૂંટણી પહેલા બીજેપીને રોકવા માટે માયાવતી કોંગ્રેસ સાથે જોડાણ કરીને વિપક્ષને વધારે મજબૂત કરવા માંગે છે. નિષ્ણાતોને જણાવ્યા પ્રમાએ આ કવાયતથી માયાવતીને ખાસ કરીને ઉત્તર પ્રદેશમાં દલિત તેમજ મુસ્લિમ વોટબેંકને પોતાની તરફ આકર્ષવામાં મદદ મળશે.\nFirst published: May 16, 2018, 12:11 IST\nKarnataka ElectionMayawatiSonia Gandhi


Posted on 11:37 am March 1, 2022 Author Patel MeetComments Off on 10માં ધોરણમાં ભણતા બાળકે 15 માળની સોસાયટીની છત પરથી છલાંગ લગાવીને ટૂંકાવી દીધું જીવન, સુસાઇડ નોટમાં કર્યા ચોંકાવનારા ખુલાસા\nમમ્મી તું ભગવાન છે ! તને મળીને હું ધન્ય થઇ ગયો’ લખીને છત પરથી કૂદી ગયો 10માં ધોરણનો વિધાર્થી, જાણો કેમ\nફરીદાબાદ સ્થિત ડિસ્કવરી સોસાયટીની છત પરથી એક 10માં ધોરણમાં ભણતા છોકરાએ કૂદીને આત્મહત્યા કરી દીધી છે. વિદ્યાર્થીએ એક સુસાઇડ નોટ પણ લખેલી હતી જેમાં તેણે સ્કૂલ પ્રબંધન પર હેરાન કરવાના આરોપ અને તેની મોતના જિમ્મેદાર કહ્યું છે. પોલીસે મામલો નોંધી લીધો છે. મૃતક વિદ્યાર્થી 16 વર્ષીય ગૌરવ ડિસ્કવરી સોસાયટીમાં તેની મમ્મી સાથે રહેતો હાતો.\nગૌરવ ડીપીએસ ગ્રેટર ફરીદાબાદનો વિદ્યાર્થી હતો. તેની મમ્મી તે જ સ્કૂલમાં લલિત કલાની શિક્ષક હતી. મમ્મીએ કહ્યું હતું કે સ્કૂલના છોકરાઓ તેના છોકરાને ‘ગે’બોલાવતા હતા. તેના છોકરાને ઘણા વર્ષોથી હેરાન કરવામાં આવતો હતો. આરોપ છે કે પ્રબંધકે તેના પર કોઈ કાર્યવાહી કરી નહિ. અવાર નવાર આવી રીતે હેરાન કરવાથી ગૌરવ ડિપ્રેશનમાં આવી ગયો હતો અને તેનો ઈલાજ દિલ્હીમાં ચાલી રહ્યો હતો.\nગૌરવની મમ્મીનું કહેવું છે કે 23 ફેબ્રુઆરીએ ગૌરવને વિજ્ઞાનની પરીક્ષા હતી. તેના સવાલ સમજવા માટે હેડ મિસસ્ટ્રેસ મમતા ગુપ્તાની મદદ માંગી હતી. આરોપ છે કે મમતા ગુપ્તાએ તેને ઠપકો આપ્યો અને કહ્યું કે તે બીમારીનો ફાયદો ઉઠાવી રહ્યો છે.\nદાવો કરવામાં આવી રહ્યો છે કે ગૌરવ અને તેની મમ્મીને ઘણી બધું જેમ તેમ બોલ્યા હતા આ જોઈને ગૌરવ રોવા લાગ્યો હતો. ગૌરવ ડિસ્લેક્સીયાનો દર્દી હતો. તે એટલો ઘભરાઈ ગયો હતો કે બીજા દિવસે સ્કૂલે પણ જવા માંગતો હતો નહિ પરંતુ મમ્મીએ ઘણું સમજાવ્યા બાદ મણિ ગયો હતો. ગૌરવે 15 માળ વાળી સોસાયટીના છત પરથી લગભગ રાતના દસ વાગ્યે છલાંગ લગાવી હતી.\nઘરેથી મળેલી સુસાઇડ નોટમાં ગૌરવે લખ્યું હતું કે સ્કૂલ પ્રબંધકે તેને મારી દીધો છે. ગૌરવે મમતા ગુપ્તા તેમજ અન્ય કેટલાક લોકોનેને તેની મોતનો જિમ્મેદાર બતાવ્યો છે. પોલીસ અધિકારી અર્જુન દેવે કહ્યું છે કે મૃતકના માતાની ફરિયાદ અને સુસાઇડ નોટેના આધારે મમતા ગુપ્તા, સ્કૂલ પ્રબંધક વિરુદ્ધ આત્મહત્યા માટે મજબુર કરવાની ધારાઓ તહેત મામલો નોંધવામાં આવ્યો છે. સુસાઇડ નોટને ફોરેન્સિક તાપસ માટે મોકલવામાં આવશે.


USB ફ્લેશ ડ્રાઈવ પ્રકાર\nશરૂ કરી રહ્યા છીએ: ફ્લેશ ડ્રાઇવ શું છે?\nફ્લેશ ડ્રાઇવ એક નાના, ફ્લેશ મેમરી ચિપ માહિતી સેવ કરવા માટે વાપરી શકાય છે કે જે ઉપકરણ છે. તે વાંચી અને લખી શકાય છે. આ સંગ્રહ ઉપકરણો કેટલાક અંગૂઠો માપ હોવા સાથે, એક લાક્ષણિક સંગ્રહ ડિસ્ક કરતાં નાની હોવી માટે ડિઝાઇન કરવામાં આવી છે. અન્ય તેમને કૉલ કરવા માટે પસંદ કરે છે, જ્યારે કેટલાક લોકો, પેન-ડ્રાઈવ તરીકે તેમને ખબર છે કે શા માટે "અંગૂઠો ડ્રાઈવો."\nગમે તે નામ આપો, તેઓ બધા શેર એક લાક્ષણિકતા તેઓ કોઈપણ કમ્પ્યુટર સાથે જોડાયેલ કરી શકાય છે, તેમના યુનિવર્સલ સિરીયલ બસ (યુએસબી) પોર્ટ સુસંગતતા માટે આભાર.\nઅહીં, અમે યુએસબી ફ્લેશ ડ્રાઈવ અલગ અલગ પ્રકારના પર જાઓ. નોંધ બિંદુ તેઓ તેના ઉપયોગો મુજબ વર્ગીકૃત, અથવા તેમના ભૌતિક લાક્ષણિકતાઓ અનુસાર કરી શકાય છે. અમે બે વચ્ચે સંતુલન પ્રયત્ન કરે છે.\nતેમની વપરાશ મુજબ વર્ગીકરણ\nસુરક્ષા ફ્લેશ ડ્રાઇવ\nઆ ડેટા રક્ષણ કરવા માટે પગલાં દ્રષ્ટિએ મુખ્ય વિકૃતિ સાથે સામાન્ય USB ફ્લેશ સંગ્રહ ઉપકરણ છે. તે માહિતી સાથે ચેડા ન થાય તેની ખાતરી કરવા માટે ભૌતિક અને / અથવા લોજીકલ સુરક્ષા પગલાં સાથે કિલ્લા વડે મજબૂત છે. ઉદાહરણ તમે અંદર એમ્બેડ યુએસબી ડિસ્ક ઍક્સેસ કરી શકો છો તે પહેલાં કોમ્બિનેશન લોક છે, જે Cryptex, ના ફ્લેશ ડ્રાઈવ છે. અન્ય (પાસવર્ડ સુરક્ષા અને ઉમેરેલી સુરક્ષા માટે એન્ક્રિપ્શન જેવા) આંતરિક પદ્ધતિ સાથે આવે છે, જે IronKey તે છે. એકંદરે, આ ઉપકરણો માહિતી રક્ષણ માટે ઉમેરેલી સુરક્ષા સાથે આવે છે.\nસંગીત ફ્લેશ ડ્રાઇવ\nઆ સેવ અથવા અન્ય એક ઉપકરણ માંથી સંગીત પરિવહન કરવા માટે વાપરી શકાય છે કે ફ્લેશ ડ્રાઇવ છે. તેઓ જેમ કે ટ્રાઇડન્ટ આ એક અલગ અલગ ફેન્સી ડિઝાઇન, હોઈ શકે છે. જો કે, તેમને મોટા ભાગના કદ નાનું કરવામાં આવી છે, પોર્ટેબીલીટી વધારવા માટે. આ માટેનું કારણ એક ફ્લેશ ડ્રાઇવ આસપાસ તેમના વધારાના સંગીત ફાઈલો ચાલુ કરવા માંગો છો, જે મોટા ભાગના લોકો જે રીતે બહાર હોવા તેમને સરળ પહોંચ અંદર હોઈ માંગો છો કરશે.\nબુટ ફ્લેશ ડ્રાઇવ\nબુટ ફ્લેશ ડ્રાઇવ ઓપરેટિંગ સિસ્ટમ સ્થાપિત કરવા માટે સક્ષમ કરવામાં આવી છે કે જે હમણાં જ સામાન્ય USB મેમરી સ્ટિક છે. આ હેતુ સિદ્ધ કરવા માટે એક બાહ્ય સ્ટોરેજ ઉપકરણ સમર્પણ પ્રક્રિયા "બુટ કરી શકાય તેવી બનાવે છે." કહેવાય છે, કારણ કે તમે એક ગુમ ઓપરેટિંગ સિસ્ટમ શરૂ નહીં કે કોમ્પ્યુટર હોય ત્યારે, ફક્ત કોમ્પ્યુટર ગોળીબાર કરવા માટે બુટ ફ્લેશ ડ્રાઇવ મળે છે. તમે હાલમાં એક ન હોય તો સ્ટેન્ડબાય કારણોસર તેને મળે છે.\nતેમના દેખાવ મુજબ વર્ગીકરણ\nક્રેડિટ કાર્ડ હાર્ડ ડ્રાઈવ\nતેનું નામ સૂચવે છે, આ માત્ર એક ક્રેડિટ કાર્ડ જેમ દેખાય છે માટે બદલી કરવામાં આવી છે કે USB ફ્લેશ ડ્રાઈવ છે. તેમને કેટલાક પણ વધુ માલિક નું નામ ટેગ, તેમજ બંધબેસતી નકલી ક્રેડિટ કાર્ડ નંબર લઈ અનુસાર કરી શકો છો. લોકો જેમ કે ફ્લેશ ડ્રાઇવ મેળવવાની અલગ અલગ કારણો હોય છે, પરંતુ એક વસ્તુ ખાતરી માટે છે: તમે એક વૉલેટ માં ચુસ્તપણે ગોઠવી શકાય ફિટ કરી શકો છો, કારણ કે તમે, ફરીથી ઘરે તેને ભૂલી ક્યારેય કરશે.\nKey- ચેઇન USB ફ્લેશ ડ્રાઇવ\nતે સિવાય એક લાક્ષણિક કી સાંકળ આસપાસ કરવામાં આવશે ડિઝાઇન કરવામાં આવી છે એ હકીકત છે કે આ ફ્લેશ ડ્રાઈવ વિશે કંઇ ફેન્સી, ત્યાં છે. જો કે, આ તે કોઈપણ રીતે આંકવામાં આવે છે કે અર્થ એ નથી. તેનાથી વિપરિત, તે ગાફેલ હોય છે, અને વારંવાર તેમના ફ્લેશ ડિસ્ક હારી કરવામાં આવી છે જે લોકો માટે હાથમાં આવી શકે છે.\nતેઓ સુંદર રચાયેલ છે, કારણ કે તમે તમારી કાર કીઓ ઉમેરવા માટે, એક વધુપડતુ શણગારેલું એક (જૂના જમાનાનું જોઈ સામાન્ય સમસ્યા ટાળવા માટે) માટે ખરીદી શકો છો.\nWristband ફ્લેશ ડ્રાઇવ\nતે બધા નામ છે, કારણ કે, ખરેખર, આ ફ્લેશ ડ્રાઈવ વિશે ઘણું કંઈ નથી. તેથી તમે વરસાદ માટે તેને લેવા ન જોઈએ - કદાચ તમે તેને વોટરપ્રૂફ ન હોઈ શકે છે એ હકીકત ઉમેરી શકે છે. કરતાં અન્ય, તે "ત્રણ" પોષ લાગે છે!\nબ્રાન્ડેડ USB ફ્લેશ ડ્રાઇવ\nતમે એકદમ એક મૃત્યુ પામે-હાર્ડ ચાહક છે, તો તે બ્રાન્ડેડ યુએસબી ડિસ્ક મેળવવામાં દ્વારા તેનું નામ તમારા પ્રેમ બતાવવા માટે સમય હોઈ શકે છે. આ USB સંગ્રહ ઉપકરણો ટન તમે તેમને શોધવા માટે રાહ જોઈ, ત્યાં ત્યાં બહાર શાબ્દિક છે. અહીં નમૂનાઓ છે.\n"બનાવટી હેડ" USB ઉપકરણો\nતમે ફની બોન હોય તો, તમે તમારા ડેસ્ક સજાવટના માટે વિચાર કરવા માંગો છો શકે છે પ્રોપ્સ અમુક છે. તેઓ ફૂટબોલ ખેલાડીઓ અથવા ફિલ્મ સ્ટાર્સ જેવી લોકપ્રિય આધાર લઘુચિત્ર ડમીઝ છે. તમારી પસંદગીઓ પર આધાર રાખીને, તમે ઉપલબ્ધ બહાર ત્યાં વિવિધ પસંદગીઓ પસંદ કરી શકો છો.\nત્યાં ત્યાં બહાર યુએસબી ફ્લેશ ડ્રાઈવ અગણિત ડિઝાઇન છે. આ ઉપયોગ, કાર્યક્ષમતા અથવા સુરક્ષા એન્ક્રિપ્શન પણ સ્તર દ્વારા વર્ગીકૃત કરી શકાય છે. ભીડ સંગ્રહ માટે મેઘ ચાલ તરીકે, તમે ઑફલાઇન વાપરવા માટે તમારા પોતાના વ્યક્તિગત ફ્લેશ ડ્રાઇવ મળી શકે છે. તે તમારા આરામ ઝોન ખસેડવા અને વિવિધ ડિઝાઇન અનુભવી શરૂ કરવા માટે સમય છે.\nયુએસબી પુનઃપ્રાપ્તિ પાર્ટીશન: યુએસબી પાર્ટીશન પુનઃપ્રાપ્ત કરવા માટે કેવી રીતે\n> રિસોર્સ > ફ્લેશ ડ્રાઇવ > તમે USB ફ્લેશ ડ્રાઈવ વિવિધ પ્રકારના વિશે જાણવાની જરૂર છે બધા


દિવાળી મુબારક !! | સાહિત્યરસથાળ\nઘમ્મર વલોણું-૨૭ →\nદિવાળી મુબારક !!\nPosted on 28/10/2016 by RSM\nગુજરાતી કેલેન્ડરને દીવાલ પર આખું વર્ષ સાચવીને રાખેલું હોય. રોજ એક એક પાનું ફાડીયે ને વર્ષનો એક દિવસ ઓછો કરીયે. કેલેન્ડરનું છેલ્લું પાનું એટલે દિવાળી !! એક કેલેન્ડર પૂરું થઈને ઉતરવા માટે બેકરાર હોય અને બીજું નવું કેલેન્ડર લાગવા માટે ઉત્સાહિત હોય. બે કેલેન્ડરના ઘટવાના અને નવાને વધાવવાના દિવસોને આપણે ઉત્સવ રૂપે પૂજીએ છીએ. જોકે આ તો મારું લોજીક છે. મને જે વિચાર આવ્યો છે એવું કોઈના મગજમાં નથી હોતું, ઇવન મારા મગજમાં પણ આ લેખ પૂરું થશે એટલે ભૂંસાઈ જશે.\nઆ વર્ષ મારા માટે ખુબ મહત્વનું રહ્યું. કદી નહિ ધારેલું કે જોયેલું સ્વપ્ન પૂરું થયું. મારી પ્રથમ ગુજરાતી ફિલ્મ ઓલવેયજ રહીશું સાથે ગુજરાત અને મહારાષ્ટ્રમાં રિલીઝ થઇ. અને એજ દિવસે કતારમાં પણ પ્રીમિયર જેવા શો યોજાયા. કલ્પ સીને આર્ટસ અને ફિલ્મની ટીમ વતી હું સર્વે મિત્રોનો દિલથી આભાર માનું છું. આપની શુભેચ્છા, સાથ-સહકાર અને આશીર્વાદ થકી એ બધું શક્ય બન્યું. પ્રથમ ફિલ્મ બનાવવા માટે હું કટિબદ્ધ થયો કે મને; અમેરિકા સ્થિત ડોક્ટર ચન્દ્રવદન મિસ્ત્રી કાકા અને શ્રી હિંમતલાલ જોશી યાનેકી આપણા સૌના પ્યારા આતાએ આશિષ આપીને મારી ફિલ્મને ગતિ આપેલી. બંનેનો આભાર માનું તેટલો ઓછો પડશે.\nફિલ્મ બનતી ત્યારે મનમાં એવું સપનું હતું કે મારી ફિલ્મ બીજા દેશોમાં પણ પ્રદર્શિત થાય. સૌથી પહેલા તો મારી કે બીજા કોઈ પણ પ્રોડ્યુસરની નજરમાં અમેરિકા હોય. મેં પણ ટ્રાય અજમાવી અને અમેરિકા સ્થિત મારા વેબ અને ઇમેઇલ મિત્રોના સાથ સહકારે મારી ફિલ્મ બહુ જલ્દી અમેરિકામાં પ્રદર્શિત થશે, અથવા તો થઇ પણ ગયું હોય. આ ભગીરથ કામ માટે વેગ આપવામાં શ્રી ચીમન પટેલ અને વિજય ભાઈ શાહ, નવીનભાઈ બેંકર અને બીજા ઘણા મિત્રો એ સહકાર અને ઉત્સાહ આપ્યો છે. તો એમનો ખુબ ખુબ આભાર. અમેરિકામાં ફિલ્મને પ્રદર્શિત કરવામાં શ્રી પ્રશાંત મુન્શા અને શૈલા મુન્શાનો અંતઃકરણ પૂર્વક આભાર.\nનવું વર્ષ મારા માટે એટલું જ શુકન વંતુ બની રહેશે. મારી બીજી ગુજરાતી ફિલ્મ બોસ હવે તો ધમાલ રિલીઝ થશે. ફેબ્રુઆરી 2016માં પ્રથમ ફિલ્મ રિલીઝ થઇ અને તરત બીજી ફિલ્મ પણ બને છે એનાથી વિશેષ બીજું ગૌરવ શું હોઈ શકે ? મારી પહેલી ફિલ્મ, ગુજરાતી ફિલ્મ ઇન્ડસ્ટ્રીમાં પહેલી વાર મેડિકલ બ્રેક ડ્રોપ વાળી ફિલ્મ હતી. એકદમ નવોજ કોન્સેપટ, નીટ એન્ડ ક્લીન ઇમેજ વાળી સંપૂર્ણ ફેમિલી ફિલ્મ !! બીજી ફિલ્મ પણ અમે એકદમ નવા કોન્સેપટ સાથે લઈને આવ્યા છીએ. ફિલ્મના ટાઇટલથી એવું રીવીલ થાય કે એક કોમેડી ફિલ્મ હશે. પણ મિત્રો આ ફિલ્મ સંપૂર્ણ કોમેડી નથી. તમે મુવી જોશો ત્યારે જ ખ્યાલ આવશે કે ફિલ્મમાં શું ? અને કેવી ધમાલ થશે ! આ ફિલ્મ પણ નીટ એન્ડ ક્લીન ઇમેજ વાળી સંપૂર્ણ ફેમિલી ફિલ્મ છે. ફિલ્મમાં નરેશ કનોડીયાજી પાસે એક કેમિયો કરાવવાનો વિચાર છે. અભિષેક જૈન સાથે પણ વાત ચાલે છે.\nમિત્રો, આપ સૌને દિવાળી મુબારક !!\nઆપનાં જીવનમાં રિદ્ધિ-સિદ્ધિ, લાભ-શુભ,ખુશી, મંગલતા છવાઈ રહે એજ અભ્યર્થના !!\nWISH YOU A HAPPY DIWALI AND PROSPEROUS NEW YEAR !!\nRitesh Mokasana & Family\n9 Responses to દિવાળી મુબારક !!\n29/10/2016 પર 10:19 પી એમ(pm)\nHAPPY DIWALI AND PROSPEROUS NEW YEAR ,TO YOU ,YOUR FAMILY AND YOUR FRIENDS TOO.\n01/11/2016 પર 9:11 એ એમ (am)\nઆપને પણ ખુબ ખુબ શુભ કામનાઓ ! 🙂\nchinks કહે છે:\n29/10/2016 પર 10:34 પી એમ(pm)\nCongratulation on your debut film. A very happy Diwali to you and your family.\n01/11/2016 પર 8:46 એ એમ (am)\nThank you dear for the wishes and kind words.\nBtw, this is my second Gujarati film. My first film is now releasing in USA !!\nHappy Diwali wishes to you and your family too !! 🙂\n29/10/2016 પર 10:36 પી એમ(pm)\nઆપના નવા પ્રોજેક્ટોની સફળતા માટે હાર્દિક શુભકામના.\nૠજુ ર્હુદયી ડોક્ટર શ્રી ચન્દ્રવદન મિસ્ત્રીના સમાચાર આપની પાસે હોય તે જણાવવા વિનંતી.\n01/11/2016 પર 8:53 એ એમ (am)\nઘણા સમયથી ચંદ્રવદન કાકાના કોઈ સમાચાર નથી. હા એમનાં જમાઈએ પાંચ છ મહિના પહેલા મને મેસેજ આપેલા કે તેઓને પેરાલીસીસ એટેક આવેલો, અને ધીરે ધીરે રિકવરી થતી જાય છે. આશા રાખીએ તેઓ જલ્દી સારા થઇ જાય અને બ્લોગ જગતમાં પાછા ફરે.\nઆપની શુભેચ્છાઓ બદલ ધન્યવાદ !!\n09/11/2016 પર 6:45 એ એમ (am)\nહાજી, ડો.શ્રીચંદ્રવદનભાઈના છેલ્લા આ જ સમાચાર મને માનન્ય આતાજી પાસેથી મળેલ.\nત્યાર બાદ કાંઈ ખબર નહોતા. ખેર, આશા રાખીએ કે બીમારીથી રીકવર થઈ ગયા હશે;\nને પુર્ણ સ્વાસ્થ્ય પ્રાપ્ત કરે એવી પ્રાર્થના કરીએ.\n30/10/2016 પર 8:36 એ એમ (am)\nશુભ દિપાવલીની શુભ કામના\nનવા વરસમાં ‘સહિત્ય થાળ ‘ અવનવી વાનગી ચખાડતો ભાવ ભરેલો રહે એવી શુભ કામના !\n01/11/2016 પર 9:09 એ એમ (am)


આ ઉપાય ફક્ત ૭ જ દિવસમાં શરીરના તમામ પ્રકારના દુખાવા દૂર કરશે, પછી તે સાંધાનો દુખાવો હોય હાડકાનો કે કમરનો. - ગુજરાત અખબાર\nઆ ઉપાય ફક્ત ૭ જ દિવસમાં શરીરના તમામ પ્રકારના દુખાવા દૂર કરશે, પછી તે સાંધાનો દુખાવો હોય હાડકાનો કે કમરનો.\nMay 13, 2021 May 13, 2021 Gujarat Akhbar\thealth\nઆજે અમે જે ઉપાય તમારા માટે લઈને આવ્યા છીએ જેનો ઉપયોગ કરવાથી શરીરના તમામ પ્રકારના દુખાવાથી છૂટકારો મળી જશે. ઘણા લોકોને સાંધાનો દુખાવો, માંસપેશીઓનો દુખાવો અને હાડકાનો દુખાવાથી ખુબજ પરેશાન હોય છે, આજે અમે તમને એક એવો ઉપાય જણાવા જઈ રહયા છી એ કે જેને કરીને તમને શરીરના બધા દુખાવાથી છૂટકારો મેળવી શકો છો.\nઆ પ્રયોગ કરવા માટે તમારે ફક્ત બે જ વસ્તુઓ જોઈશે. આ પ્રયોગ તમે સવારે અથવા સાંજે જમ્યા પછી કરી શકો છો. આ પ્રયોગને 10 થી 15 દિવસ જ લેવાથી તમે શરીરના તમામ પ્રકારના\nદુખાવાથી છુટકારો મેળવી શકો છો. આ પ્રયોગને કરવા માટે તમારે સૂકા આદુ અને સૂકી હળદરનો પાઉડર જોઈશે. આને બનાવવા માટે એક તપેલીમાં એક ગ્લાસ દૂધ લો તેને ગેસ પર ગરમ કરવા માટે મુકો.\nપછી તેમાં અડધી ચમચી હળદર નાખો દૂધ થોડું ગરમ થાય પછી તેમાં સૂકા આદુનો પાવડર નાખો. આદુ અને હળદર બનેમાં ઘણા ફાયદાકારક તત્વો હોય છે. જે આપણા શરીર માટે ખુબજ જરૂરી\nઅને ફાયદાકારક સાબિત હોય છે. તમે આ દૂધને સવારે અથવા રાતે સુતા પહેલા પીવો. આ દૂધ પીવાથી તમારે શરીરમાં થતા તમામ પ્રકારના દુખવા બંધ થઇ જશે. આ દૂધ કોઈ પણ ઉમરના વ્યક્તિઓ લઇ શકે છે.\n← આ વરરાજા લગ્ન કરીને તેની દુલ્હનને લઇને જતો હતો રસ્તામાં પોલીસ મળી ગઈ, પોલીસે જે કર્યું તે જોવા લાયક હતું..\nલોકો હવે નવું લાયા ગાયના છાણથી નહાવાથી કોરોના નથી થતો, ડોક્ટરે કહ્યું કે આવું ભૂલથી પણ ના કરતા નહી તો પછતાવાનો વાળો આવશે. →


વડોદરામાં મશ્કરી કરનારા યુવકને સમજાવવા ગયેલા છોકરીના પિતાની હત્યા કરાઈ – City Watch News\nBy CITY WATCH NEWS March 18, 2021 53\nવડોદરા શહેરના ભુતડી ઝાપા રામદેવપીરની ચાલીમાં મોડી રાત્રે ખૂની ખેલ ખેલાયો હતો.દીકરીને મળવા માટે બોલાવનાર ચાલીના યુવાનને માતા-પિતાએ યુવાનને તેના ઘરે જઇ ઠપકો આપ્યો હતો. આથ ઉશ્કેરાયેલ બે સંતાનોના પિતા એવા યુવાને યુવતીના ઘરે જઇ યુવતીના પિતાને ચાકૂના ઘા મારી મોતને ઘાટ ઉતારી દીધા હતા. આ બનાવના પગલે પોલીસે આરોપીની સ્થળ પરથી જ ધરપકડ કરી કાર્યવાહી હાથ ધરી છે.\nવડોદરા શહેરના કારેલીબાગ પાણીની ટાંકીથી કારેલીબાગ પોલીસ સ્ટેશનને જાેડતા માર્ગ ઉપર હાથીખાના અનાજ બજારના દરવાજા પાસે આવેલી રામદેવપીરની ચાલીમાં શેરી નંબર ૨માં રહેતા ૫૦ વર્ષી દેવજીભાઈ ભલાભાઇ સોલંકી છૂટક મજૂરી કરી પરિવારનું ગુજરાન ચલાવતા હતા. તેમને સંતાનમાં ૬ દીકરી અને એક દીકરો છે. જે પૈકી બે દીકરી પ્રજ્ઞાચક્ષુ છે. બુધવારે રાત્રે તેમની ૨૧ વર્ષીય દીકરી અંજલી ઘરે આવેલ મોટી મમ્મીને વિદાય આપવા બહાર નીકળી હતી. મોટી મમ્મીને ચાલી બહાર મૂકી ઘરે પરત ફરી રહી હતી. દરમિયાન ચાલીમાં જ રહેતા અને છૂટક બુટ ચપ્પલનો વ્યવસાય કરતાં અરુણ ઉર્ફ વરૂણ પટેલ નામના ૨૬ વર્ષીય યુવાને અંજલીને રોકી મળવા માટે જણાવ્યું હતું. પરંતુ અંજલીએ હું તને શા માટે મળું. તેવો જવાબ આપી ઘરે આવી ગઇ હતી. આ અંગેની જાણ માતા પિતાને કરી હતી.\nયુવતીના માતા પિતા અરૂણના ઘરે જઇ ઠપકો આપી ઘરે પરત ફર્યા હતા. દરમિયાન ગણતરીની મિનિટોમાં અરૂણ આક્રોશ સાથે ચાકૂ લઇ અંજલીના ઘરે ધસી આવ્યો હતો. અંજલીના પિતા દેવજીભાઈ સોલંકી ના પેટમાં ચાકૂના ઘા મારી ફરાર થઇ ગયો હતો.\nમોડી રાત્રે રામદેવપીર ચાલીમાં ખેલાયેલા ખૂની ખેલની જાણ કારેલીબાગ પોલીસને થતાં તુરત જ પોલીસ સ્થળ ઉપર દોડી ગઇ હતી. અને હત્યારા અરૂણ ઉર્ફ વરૂણ મહેન્દ્રભાઇ પટેલની ધરપકડ કરી કાર્યવાહી હાથ ધરી છે.\nસુરતમાં ૧૦૮ને રસ્તામાં સાઈડ કરી મહિલાની ડિલિવરી કરાવી


કોરોનાવાયરસ: નાકમાં લીંબુનો રસ નાખવાથી ખતમ થઇ જાય છે કોરોના? જાણો વાયરલ પોસ્ટની સત્યતા\nકોરોના વાયરસના બીજા મોજાને કારણે ભારતની પરિસ્થિતિ ભયાનક થઇ રહી છે. દરરોજ લાખો ચેપગ્રસ્ત દર્દીઓ મળી રહ્યા છે. ચેપના વધતા જતા રોગચાળાને કારણે લોકોમાં ભયનું વાતાવરણ પણ છે. લોકો તેમની સલામતી માટે ઘણા ઘરેલું ઉપાય અપનાવી રહ્યા છે. આટલું જ નહીં સોશિયલ મીડિયા પર આ રોગચાળા અંગે વિવિધ અફવાઓ ફેલાવવામાં આવી રહી છે. આવી જ રીતે, સોશ્યલ મીડિયા પર આ દિવસોમાં એક પોસ્ટ વાયરલ થઈ રહી છે, જેમાં દાવો કરવામાં આવ્યો છે કે નાકમાં લીંબુનો રસ નાખવાથી વાયરસનો તરત જ નાબૂદ થઈ જશે.\nસોશ્યલ મીડિયા પર વાયરલ થતા વીડિયોમાં દાવો કરવામાં આવી રહ્યો છે કે જો નાકમાં લીંબુનો રસ નાખવામાં આવે તો કોરોના વાયરસનો તાત્કાલિક નાબૂદ કરવામાં આવે છે. વાયરલ વીડિયોમાં એક વ્યક્તિ જણાવી રહ્યો છે કે એક લીંબુનો રસ કાઢ્યા પછી તેના નાકમાં બે-ત્રણ ટીપાં નાંખો. લીંબુનો રસ નાકમાં નાખવાથી માત્ર5સેકંડમાં કોરોના વાયરસ દૂર થઈ શકે છે. આ ઉપાય નાક, કાન અને ગળા માટેનો ઉપચાર છે.\nવાયરલ પોસ્ટમાં, વ્યક્તિ એવો દાવો પણ કરી રહ્યો છે કે તાવ આવવા પછી પણ આ ઉપાય કરી શકાય છે. આટલું જ નહીં, તે વ્યક્તિનો દાવો છે કે આ નુસખાના પ્રયાસ કરનારો એક પણ વ્યક્તિ કોરોનાથી મરી ગયો નથી. હવે વાયરલ થઈ રહેલી આ પોસ્ટ પીઆઈબીથી સફાઈ આવી છે. પીઆઈબીના જણાવ્યા અનુસાર વાયરલ થઈ રહેલો વીડિયો સંપૂર્ણ નકલી છે. કારણ કે કોઈ વૈજ્ઞાનિક પુરાવો નથી કે નાકમાં લીંબુનો રસ ઉમેરીને કોવિડ -19 નાબૂદ કરી શકાય છે.\nબીબીસીએ પણ પોતાની તપાસમાં આ દાવાને બનાવટી ગણાવ્યો છે. કારણ કે હજી સુધી કોઈ આરોગ્ય નિષ્ણાંતે તેના વિશે કશું કહ્યું નથી. આપણે પોતાને કોરોના રોગચાળાથી બચાવતી વખતે બનાવટી સમાચારથી પણ સુરક્ષિત રહેવાની જરૂર છે.\nતમે કોરોના વાયરસથી સંબંધિત કોઈપણ સમાચાર પર વિશ્વાસ કરો તે પહેલાં, તમારે તેની સંપૂર્ણ તપાસ કરવી જોઈએ. બનાવટી સમાચાર સાથે વ્યવહાર કરવા માટે, ઇન્ફોર્મેશન બ્યુરો (પીઆઈબી) એ સમાચારની ચકાસણી કરવા માટે પીઆઈબી ફેક્ટ ચેક ટીમ તરીકે ઓળખાતું ‘ફેક્ટ ચેક યુનિટ’ બનાવ્યું છે. તમે પીઆઈબી ફેક્ટ ચેક ટીમ દ્વારા કોઈપણ સંદેશની પ્રામાણિકતા પણ ચકાસી શકો છો.


JanvaJevu Archives - Page 40 of 93 - જાણવા જેવું.કોમ\nHome / Posts tagged JanvaJevu (Page 40)\nભારતના આ રાજ્યો કરે છે પાકોનું સૌથી વધુ ઉત્પાદન, જાણો….\nPosted on June 30, 2017 by JanvaJevu in જાણવા જેવું with0Comments\n* ભારતમાં ડાંગરનું સૌથી વધુ ઉત્પાદન કરતુ રાજ્ય:- પશ્ચિમ બંગાળ * ભારતમાં ઘઉંનું સૌથી વધુ ઉત્પાદન કરતુ રાજ્ય:- ઉત્તરપ્રદેશ * ભારતમાં ડુંગળીનું સૌથી વધુ ઉત્પાદન કરતુ રાજ્ય:- મહારાષ્ટ્ર * ભારતમાં મગફળીનું સૌથી વધુ ઉત્પાદન કરતુ રાજ્ય:- ગુજરાત * ભારતમાં ચાનું સૌથી વધુ ઉત્પાદન કરતુ રાજ્ય:- અસમ * ભારતમાં ચોખાનું સૌથી વધુ ઉત્પાદન કરતુ રાજ્ય:- પશ્ચિમ […]\nફ્રેન્ડ્સની સાથે મજા માણવા ચોક્કસ જાઓ ઉત્તરાખંડના ઔલીમાં\nઊંચા ઊંચા સફેદ ચમકીલા પહાડો અને મિલો દુર સુધી ફેલાયેલ બરફની ચાદર જોઇને કોઈનું પણ મન આની સામે જોતા લલચાય જાય છે. ચોમાસામાં અહી બરફ છવાયેલ રહે છે. આ એક હિલ સ્ટેશન છે. આને ભારતનું સ્વીત્ઝરલૅન્ડ કહેવામાં આવે છે. અહી ખુબજ મોટી માત્રામાં પર્યટકો મુલાકાતે આવે છે. સમગ્ર ઔલીને ઉપર પહાડ પરથી જોવાથી અદભૂત નઝારો […]\nઆ છે દુનિયાનું એકમાત્ર તળાવ, જેનો રંગ છે એકદમ ગુલાબી!!\nPosted on June 30, 2017 by JanvaJevu in જાણવા જેવું, ટુરીસમ with0Comments\nઆમ તો બધા લોકો કહેતા હોય છે કે પાણીનો કોઈ રંગ નથી હોતો. પણ અહી એવું નથી. કદાચ આ લેક વિષે તમે પહેલી વાર જ જાણ્યું હશે. આ તળાવ ગુલાબી રંગનું છે તેથી લોકો તેને ‘પિંક લેક’ ના નામે ઓળખે છે. આમ તો દેશ-વિદેશમાં તમે ઘણા તળાવો જોયા હશે પણ આની જેવું તો કોઈ જ […]\nઆ ફોટાઓને જોઇને તમે કહેશો કે શું આ ઓરિજિનલ છે કે નકલી?\nPosted on June 30, 2017 by JanvaJevu in જાણવા જેવું, રમુજ with0Comments\nઆ ફોટોઝ ને જોઇને તમને હસવું આવશે. તમને ભ્રમ થશે કે શું આ અસલી છે કે નકલી. શું તમારું મગજ આ ફોટોઝને સમજવા માટે સક્ષમ છે?? જયારે ફોટાઓ કેપ્ચર કરવાની વાત આવે છે ત્યારે આપણે કઈ આગળ પાછળ નથી જોતા અને બસ એમ જ ક્લિક ક્લિક કરવા માંડીએ છીએ. પછી તે ફોટોઝ લોકો સામે કઈક […]\nસ્ત્રીનું ગાઇડન્સ જ હોય છે જે પુરુષને પોતાની મંઝીલે પહોચાડે છે!!\nકોઈએ સવાલ ઉઠાવ્યો કે સ્ત્રી ની બુદ્ધિ પગ ની પાનીએ છે એનો હકારાત્મક પર્યાય ખરો? કહેનારાએ ભલે જે પણ ઉદ્દેશ થી આ કહ્યું હોય પણ ભૂલથી પણ સત્ય કહ્યું છે. હરેક સ્ત્રી પોતાની બુદ્ધિ જે પગ ની પાનીએ છે તે વાપરી પોતાનું ભાગ્ય લઇ એજ પગ થી પુરુષ ના ઘરમાં પ્રવેશ કરે છે .એટલે સ્ત્રી […]\nઅલગ અલગ દેશોના આ કાનૂન વિષે જાણીને તમને હસવું આવશે!\nફક્ત આપણું ભારત જ પણ વિશ્વના એવા ઘણા બધા દેશો છે જે પોતાના અલગ અલગ કાનૂન માટે વિશ્વમાં પ્રચલિત છે. એવા દેશો છે જેના કાનૂન વિષે જાણીને તમને નવાઈ લાગશે અને સાથે જ હસવું પણ આવશે. કોઇપણ દેશના અર્થતંત્રને યોગ્ય જાળવી રાખવા નિયમો અત્યંત જરૂરી છે. અમુક કન્ટ્રી એવા છે જ્યાં વિચિત્ર નિયમો છે પણ […]\nહસાવી મુકે તેવા આ ફોટોસ જોઈ થઇ જાઓ એકદમ રીફ્રેશ!!\nPosted on June 30, 2017 by JanvaJevu in રમુજ with0Comments\nઅહી એકદમ બેસ્ટ હાસ્યાસ્પદ ઈમેજીસ નું કલેક્શન બતાવવામાં આવ્યું છે, જે ચોક્કસ તમને ગમશે. તો થઇ જાવ તૈયાર જોરજોરથી પેટ પકડીને હસવા માટે….\nઆ છે દુનિયાના હેરાન અને આશ્ચર્યજનક સ્ટેચ્યુ, અચૂક જાણો\nPosted on June 30, 2017 by JanvaJevu in જાણવા જેવું with 1 Comment\nસ્ટેચ્યુએ કોઇપણ દેશની સામાજિક, સાંસ્કૃતિક અને રાજનીતિક ઇતિહાસનુ પ્રતિક હોય છે. પથ્થરથી બનેલ આ આકૃતિની સુંદરતા લોકોના આકર્ષણનુ કેન્દ્ર બનેલ હોય છે, તો કોઈક મહાન વ્યક્તિની યાદમાં પણ સ્ટેચ્યુ હોય છે. તો જાણો દુનિયાના અલગ અલગ સ્ટેચ્યુ વિષે, જે દુનિયાના સૌથી હેરાન અને આશ્ચર્યજનક સ્ટેચ્યુ છે. બોસ્ટન નેધરલેન્ડ યુએસ તુર્કી એડિથ ક્રોફ્ટ યુકે આર્ટિએડ સ્પેન […]\nલવિંગ વાળી ચા પીવાના ચમત્કારિક ફાયદાઓ\nPosted on June 30, 2017 by JanvaJevu in અજમાવી જુઓ with0Comments\nચા આપણી લાઈફનો મુખ્ય ભાગ છે. આજના સમયમાં સ્ટ્રેસ ફ્રી રહેવા માટે ટી ને વધારે મહત્વ આપવામાં આવે છે. આનાથી માઈન્ડ રીફ્રેશ થઇ જાય છે. જોકે, તમે રોજ આદુંવાળી કે ગ્રીન ટી પીતા જ હશો. પણ ક્યારેય લવિંગ યુક્ત ચા પીધેલી છે. જો નહિ તો અહી જણાવેલ ફાયદાઓ જાણીને તમે ચોક્કસ તેને પીશો. * જયારે […]\nઆ રીતે ઘરે બનાવો એકદમ ટેસ્ટી પનીર રોલ્સ\nPosted on June 30, 2017 by JanvaJevu in રસોઈઘર with0Comments\nસામગ્રી * ૧ કપ છીણેલું ચીઝ, * ૧/૪ કપ બટાટા, * ૧/૪ કપ છીણેલ પ્રોસેસ ચીઝ, * ૨ ટીસ્પૂન આદું-મરચાંની પેસ્ટ, * ચપટી હળદર પાવડર, * ૧ ટીસ્પૂન દળેલું ધાણાજીરું, * ૧ ટીસ્પૂન લાલ મરચું, * ૧ ટીસ્પૂન સુકો આમચૂર પાવડર, * ૧/૨ ટીસ્પૂન ગરમ મસાલો, * સ્વાદાનુસાર મીઠું, * ૧/૨ કપ મેંદાનો લોટ, * […]\nવારંવાર એસીડીટી ની સમસ્યાથી પીડાતા હોવ તો અહી વાંચો….\nPosted on June 30, 2017 by JanvaJevu in અજમાવી જુઓ\nઘણી બીમારીઓ એવી હોય છે જેણે આપણે ખુદ આમંત્રણ આપીએ છીએ. આનો અર્થ એ છે કે આપણી ઉંધી જીવનશૈલી. એસીડીટી પણ એ રોગમાંથી જ એક છે. વધારે તીખું તળેલું ખાવાથી આ રોગ થાય છે. પેટમાં પાચનરસની વધારે કમી હોવાથી એસીડીટી થાય છે. એસીડીટી ના કારણે પેટમાં દુઃખાવો અને છાતીમાં બળતરા થાય છે. અહી આ સમસ્યાના […]\nઆંખ સામેના સત્ય સામે દુર રહેવું સારું નથી…!!\nમરઘી નું બચ્ચું….. વાંચતા ફક્ત ૩૦ સેકંડ લાગશે પણ… આ વાત જીવન નું સત્ય સમજાવી દેશે. પ્રાણીવિજ્ઞાનમાં રસ ધરાવતા એક સંશોધકે મરઘીના બચ્ચા પર સંશોધન કર્યુ. જ્યારે બચ્ચુ ઇંડામાંથી બહાર આવે ત્યારે તુંરત જ એની માંની પાછળ દોડવા માંડે. સંશોધકે પોતાના સતત નિરિક્ષણથી જોયુ કે ઇંડામાંથી બહાર નીકળતું બચ્ચુ સૌથી પહેલા જેને જુવે છે એને […]\nVery funny : જાનવરો પણ માણસની જેમ પ્રેંક કરે છે, જુઓ વીડિઓ\nPosted on June 30, 2017 by JanvaJevu in વિડિયો with0Comments\nએવું નથી કે ફક્ત માણસો જ મજાક કરે. જાનવરો પણ મજાક કરે છે, જેને જોઇને તમને એવું લાગશે કે આને ચોક્કસ એક માણસ પાસેથી ટ્રેનીંગ લીધી છે. આ વીડીયો જોઇને તમે ખીલી ઉઠશો. જયારે એનીમલ્સ પ્રેંક કરે છે ત્યારે લોકો તેને જોતા જ રહી જાય છે. આ વિડીયોને તમે વારંવાર જોવા માગશો. તો નિહાળો….\nઆવા અભિગમની જ વિશ્વને જરૂર છે!\nએકબીજાને હેલ્પ કરતા લોકોને જોઇને તમને જરૂર ખુશી થશે. આ વિડીયો પરથી તમને લોકોનો દ્રષ્ટિકોણ ખબર પડેશે, જેણે જોઇને તમે જરૂર કહેશો કે આવા જ અભિગમની વિશ્વને જરૂર છે.\nનાનકડા અને સુંદર નેપાળ દેશ વિષે interesting facts\nક્ષેત્રફળની દ્રષ્ટિએ નેપાળ નાનો દેશ છે. આના વિષે ઘણી બધી રસપ્રદ વાતો છે. નેપાળ હિમાલયના ખોળામાં વસેલ દેશ છે. અહીના સુંદર નઝારાઓ કોઈને પણ પોતાના તરફ સંમોહિત કરે છે. ચાલો જાણીએ આના વિષે રોચક વાતો…… * નેપાળ એક હિન્દૂ રાષ્ટ્ર દેશ છે. અહીની કુલ વસ્તીમાંથી 81.3% હિન્દૂ છે. * નેપાળમાં ભગવાન બુદ્ધ પ્રત્યે લોકોમાં જબરદસ્ત […]\nમચ્છરોથી હેરાન થઇ ગયા છો? તો ભગાવો આ રીતે\nઉફ્ફ!! ઓહ ગોશ!! ગંદી ગટરના મચ્છરો અને તેનાથી થતી બીમારીઓ!! બધાને તોબા તોબા કરી મુકે છે ખરુંને? મચ્છરોના ડંખ અને તેના દ્વારા ફેલાતી બીમારીઓથી આજસુધી કોઈ જ નથી બચી શક્યું. અમુક મચ્છરો જીવલેણ હોય છે જયારે અમુક નોર્મલ. ઠીક છે. અહી મચ્છરોને ઘરેલું નુસ્ખાઓથી કેમ ભગાડવા તે અંગે ટીપ્સ જણાવી છે. તો વાંચી લો ફટાફટ… […]\nઆ વસ્તુને જોવામાં લાગે ફેક, પરંતુ આ છે વાસ્તવમાં અસલી\nફોટોશોપ જેવા ટુલના માધ્યમથી આપણને ઘણા બધા સારા ફોટોસ જોવા મળે છે. લોકો ફોટોને એવી સુંદર રીતે દર્શાવે છે કે તેના જોતા આપણને ગમી જાય છે. આજે અમે તમારી સમક્ષ એવા ફોટોને રજુ કરવાના છીએ કે તે તમને નકલી લાગે પણ વાસ્તવમાં તે ઓરીજીનલ ફોટો છે. તો જુઓ તસવીરોમાં… આ ગાયના શીંગડા વિશ્વની બધી ગાય કરતા […]\nTips: સુંદર દેખાવવા માટે તમે આ બ્યુટી ટીપ્સ વાપરી શકો છો….\nPosted on June 29, 2017 by JanvaJevu in અજમાવી જુઓ with0Comments\n* સુંદર દેખાવું તો બધાને જ ગમે. સુંદર દેખાવવા માટે તમે રોજ રોજ પાર્લર તો ન જ જઈ શકો. તેથી સુંદર દેખાવવા તમે ઘરે પણ બ્યુટી ટીપ્સ વાપરી શકો છો. * ન્હાતા પહેલા જો થોડા ગરમ ઓલીવ ઓઈલથી માલીશ કરવામાં આવે તો ત્વચા સુંદર, ચમકદાર અને સ્વચ્છ રહે છે. * જો માથામાં ડેન્ડ્રફ હોય તો […]\nહાસ્યનું શેરીંગ કરતા એકદમ ટોપ ફની ફોટોસ….\nPosted on June 29, 2017 by JanvaJevu in રમુજ with0Comments\nકદાચ તમે પહેલા આવા ફની ફોટોઝ નહિ જોયા હોય. આને જોતા ચોક્કસ તમારા મોઢે સ્માઈલ આવી જશે. એકવાર તો આ પ્રકારના ફોટોઝ જોવા જ જોઈએ. તો તમે પણ જુઓ….\nPage 40 of 93« First«...20...3839404142...6080...»Last »


ભારતમાં લોન્ચ થશે બેનેલી Leoncino 500, રોયલ એનફિલ્ડને આપશે ટક્કર | Benelli Leoncino 500:5things to know - Sambhaav News\nબેનેલી કંપનીએ ભારતમાં પોતાનું કામકાજ ઝડપથી શરૂ કરી દીધું છે. કંપની 2019ના અંત સુધીમાં 12 નવા મોડલ લોન્ચ કરશે. કંપની લગભગ દરેક સેગમેન્ટમાં પોતાની પ્રોડ્કટ લોન્ચ કરશે. એક અહેવાલ મુજબ Leoncino 500 શરૂઆતમાં લોન્ચ થનાર બાઇકમાંથી એક હોય શકે છે.\nતેની સાથે કંપની એડવેન્ચર ટૂઅરર TRK 502 પણ લોન્ચ થઇ શકે છે. Leoncino 500 ત્રણ ટ્રિમ, સ્ટેન્ડર્ડ, ટ્રૈલ અને સ્પોર્ટમાં ઉપલબ્ધ છે. જો કે અત્યાર સુધી આ સામે આવ્યું નતી કે ભારતમાં કઇ ટ્રિમને લોન્ચ કરવામાં આવશે.\nબેનેલી ભારતમાં પોતાના જૂના પાર્ટનર DSK મોટરવ્હીકલની સાથે મળીને Leoncino 500 scrambler ની લોન્ચિંગની તૈયારીઓ શરૂ કરી દીધી હતી. હવે આગળની તૈયારીઓ કંપની પોતાના નવા પાર્ટનર મહાવીર ગ્રુપ સાથે મળીને પૂર્ણ કરશે. તેનો લૂક ઓરિજનલ Leoncino જેવો જ છે.\nતેમાં ફ્રન્ટ ફેડર પર મજેસ્ટિક લાયન મસ્કટ, કલાસિક અને મોર્ડન ફીચર્સ અને સ્પોર્ટી લુક આપવામાં આવ્યો છે. ફીચર્સની વાત કરીએ તો તેમાં એલઇડી, હેન્ડલેમ્પ, ટેલ લેમ્પ અને ટર્ન ઇન્ડિકેટર આપવામાં આવેલ છે. તે સિવાય તેમાં ફુલી ડિજિટલ ઇન્સ્ટુમેન્ટલ કલ્સ્ટર આપવામાં આવ્યો છે.\nતેના ફ્રન્ટમાં ટેલીસ્કોપિક ફોર્ક અને રિયરમાં મોનોશોકની સાથે ટ્રેલિસ ફ્રેમ આપવામાં આવેલ છે. Leoncino 500 એન્જિનની વાત કરીએ તો તેમાં TRK 502વાળું એન્જિન આપવામાં આવેલ છે.\nજેમાં 500cc લિકવિડ-ફૂલ્ડ પેરલલ ટિન એન્જિન લગવામાં આવ્યું છે જે 48 PS નું પાવર અને 45 Nm નો ટોર્ક જનરેટ કરે છે. તેની સાથે 6-સ્પીડ ટ્રાન્સમિશન આપવામાં આવ્યું છે. જો કે કંપની તરફથી કીંમત અને લોન્ચિંગને લઇને કોઇ સત્તાવાર જાણકારી આપવામાં આવી નથી.\nઅમેરિકા : કેલીફોર્નિયાની નાઇટ કલબમાં પાર્ટી દરમિયાન આગ, 40નાં મોત\n‘કિક 2’ માં એમી જેક્સન નહીં, આ હોઇ શકે છે સલમાનની લીડિંગ લેડી\nરામજસ હિંસા પર કેજરીવાલે કહ્યુ દિલ્હી પોલીસ ભાજપની એજન્ટ


આ પતંગ સબંધ જેવો... » Sarjak\nPosted on 26/05/2019 18/05/2019 Author Krishna\tComment(0)\nPosted on 24/06/2019 17/05/2019 Author Krishna\nઈન્ફિનીટી સ્ટોનનો એક ભાગ તેની પાસે પણ છે એટલે ફિલ્મ બનાવવી જરૂરી હતી. જો કે ફિલ્મની ક્રેડિટલાઈનમાં એ દર્શાવવામાં ન આવ્યું. જે હોય તે તમને તો શું મને પણ એટલી ગમી નહીં. વિચારો હજુ તો DC કોમિક્સ એક્વામેન અને સાયબોર્ગ જેવા નબળા સુપરહિરો પર પણ ફિલ્મ બનાવી રહી છે. ત્યારે શું કરીશું ?\nસુરેશને અચાનક મોળ ઉપડી, ચક્કર આવવા જેવું થયું. સુરેશની અંદર એક ખાલીપો ફેલાઇ ગયો. તેને થયું કે નરબદામાં અને ઘરના સૌ જો ખરેખરતેને મારવાનું છોડી દેશે તો પછી પેલું સ્વપ્નો જોવાનું સુખ, રાતે માં સાથેના વાર્તાલાપ અને વલોપાતનું શું ?


ઘેલુભાઇ નાયક । Ghelubhai Nayak - TopStoryPost\nઘેલુભાઇ નાયક । Ghelubhai Nayak\nJanuary 17, 2022 by Atiye\nઘેલુભાઇ નાયક । Ghelubhai Nayak : ન્હાવા-ધોવા જેવી જીવનની મૂળભૂત બાબતો અંગે અજાણ આદિવાસીઓને સમાજના મુખ્ય પ્રવાહમાં જોડવા માટે તેમણે “ગામ ચાલ્યુ ન્હાવા” નામનો આરોગ્ય અને સ્વચ્છતા કાર્યક્રમ શરૂ કર્યો હતો.\nઆ ઉપરાંત તેમણે અનેક વખત ગાયનેક તરીકે ફરજ પણ બજાવી હતી તેમજ જન્મનારા બાળકોના નામ પણ તેઓ રાખતા હતા.\nઘેલુભાઇ નાયક અને છોટુભાઇ નાયક બંને ભાઇઓના માર્ગદર્શક સમાજસેવક જુગતરામ દવે રહ્યા હતા.\nવર્ષ 1948 માં સરદાર પટેલના કહેવાથી બંને ભાઇઓ સર્વોદય કાર્યકર્તા તરીકે ડાંગ ગયા અને ત્યા ચુનીલાલ વૈધના સહયોગથી આદિવાસીઓમાં શિક્ષણ અને સામાજિક પરિવર્તન માટે ડાંગના આહવા ખાતે ડાંગ સ્વરાજ આશ્રમની સ્થાપના કરી હતી.\nવર્ષ 1949 માં જલીબેલ (ડાંગ) ખાતે પ્રથમ આશ્રમશાળાની સ્થાપનામાં તેમણે સહયોગ આપ્યો હતો. ત્યારબાદ આદિવાસી વિસ્તારોમાં 100 કરતા વધુ આશ્રમ શાળાઓ સ્થપાઇ. જેમા 15000 કરતાં પણ વધુ વિદ્યાર્થીઓ વર્તમાનમાં અભ્યાસ કરે છે.\nડાંગના ગાંધી તરીકે જાણીતા ઘેલુભાઇ નાયકનું નિધન 16 જાન્યુઆરી 2015 ના રોજ આહવા (ડાંગ) ખાતે થયુ હતું.\nતેમનો જન્મ 19 જુન 1924 ના રોજ નવસારી જિલ્લાના ગણદેવી તાલુકાના કોલવા ખાતે થયો હતો.\n11 વર્ષની વયે પ્રથમ વખત તેઓ મહાત્મા ગાંધીની અમલસાડની રેટિયાવાળા શાળામાં મળ્યા હતા અને ત્યારથી જ તેઓ લોકકલ્યાણ ક્ષેત્રે આકર્ષિત થયા હતા.\nવર્ષ 1958 માં તેમણે ટાટા ઇન્સ્ટિટયુટ ઓફ સોશિયલ સાયન્સ-મુંબઇમાં સમાજસેવામાં અનુસ્નાતકની પદવી મેળવી હતી. ટાટા ઇન્સ્ટિટયૂટમાં ખીરો બજેટથી ગામડાના વિકાસનો પ્રોજેક્ટ રજૂ કર્યો હતો. ત્યાર બાદ તરત જ તેમને સમાજકલ્યાણ ખાતાના ડિરેક્ટર તરીકે નિમણૂકનો પત્ર મળ્યો પરંતુ આ પત્રને તેમણે ઠુકરાવી દીધો હતો.\nતેમણે આદિવાસીઓનું ખ્રિસ્તી ધર્મમાં રૂપાંતરણ અટકાવવા મિશનરીઓનો વિરોધ કર્યો હતો. આ ઉપરાંત તેમણે સમાજમાં વ્યાપ્ત દહેજપ્રથા જેવા દુષણોનો પણ વિરોશ કર્યો હતો.\nગુજરાતના ક્રાંતિકારી અને ગાંધીવાદી નેતા તરીકે તેમણે મહાગુજરાત આંદોલન (8 ઓગષ્ટ 1956 , 1 મે 1960) વખતે જ્યારે જવાહરલાલ નેહરૂ વ્યક્તિગત રીતે ડાંગને મહારાષ્ટ્રમાં ભેળવવા તૈયાર હતા ત્યારે નેહરૂના નિર્ણયનો વિરોધ કરવા બંને ભાઇઓએ સંખ્યાબંધ્ધ પ્રયત્નો કર્યા અને ડાંગ જિલ્લાને મહારાષ્ટ્રમાં ભળી જતા રોકવામાંં તેમણે ઉલ્લેખનીય ફાળો આપ્યો હતો.\nતેમણે શિક્ષણ પુસ્તિકાઓ, મહાનિબંધો અને જુદા જુદા સામયિકોમાં લેખો પ્રકાશિત કરવામાં માર્ગદર્શકની ભુમિકા ભજવી હતી, તેમજ આકાશવાણીમાં પણ ડાંંગના પત્ર પ્રસારિત કરતા રહ્યા હતા.\nતેઓ ડાંગ આશ્રમના ટ્રસ્ટી તરીકે ઉપરાંત સરકારી-બિનસરકારી 18 કેટલી કમિટી તથા સંસ્થાઓ સાથે સંકળાયેલા રહ્યા હતા.\nડાંગ જિલ્લામાં આદિવાસીઓની સેવાની કદરરૂપે તેમને અનેક એવોર્ડ અને સન્માનપત્ર પણ એનાયત થયા હતા જેમાં વર્ષ 1988 માં રાજ્યના ઉત્તમ જિલ્લા નિયોજકનો એવોર્ડ મુખ્યમંત્રી અમરસિંહ ચૌધરીના હસ્તે, ગાંધીનગર ખાતે પત્રકારત્વની કામગીરીનો એવોર્ડ મુખ્યમંત્રી શંકરસિંહ વાધેલાના હસ્તે, વર્ષ 1998 માં યુનેસ્કો તરફથી ઇન્ટરનેશનલ પીસ એવોર્ડ, રાષ્ટ્રપતિ એ.પી.જે. અબ્દુલ કલામના હસ્તે દિલ્હીમાં ખાસ સન્માન અને વર્ષ 1999 માં ગુજરત વિદ્યાપીઠ તરફથી તેમને “ગ્રામસેવા પુરસ્કાર” એનાયત થયો હતો.


તાઉ-તે વાવાઝોડુ ત્રાટકશે: કર્ણાટકમાં4ના મોત, કેરળમાં ભારે વરસાદ, આવતીકાલે ગુજરાતમાં ત્રાટકશે - Gujrat Khabar\nHome/Gujarat/તાઉ-તે વાવાઝોડુ ત્રાટકશે: કર્ણાટકમાં4ના મોત, કેરળમાં ભારે વરસાદ, આવતીકાલે ગુજરાતમાં ત્રાટકશે\nતાઉ-તે વાવાઝોડુ ત્રાટકશે: કર્ણાટકમાં4ના મોત, કેરળમાં ભારે વરસાદ, આવતીકાલે ગુજરાતમાં ત્રાટકશે\nગુજરાત અને મહારાષ્ટ્ર સહિત7રાજ્યો અરબી સમુદ્રમાં ચક્રવાત ‘તાઉ તે’ ના ભયનો સામનો કરી રહ્યા છે. કર્ણાટકના6જિલ્લાઓ પર તેની ખૂબ જ ખરાબ અસર પડી છે. આ જિલ્લાઓના 73 ગામોને અસર થઈ છે. રાજ્યમાં અત્યાર સુધીમાં4લોકોનાં મોત નીપજ્યાં છે. આ6જિલ્લાઓમાંથી,3દરિયાઇ સીમાને અડીને છે. છેલ્લા 24 કલાકથી ભારે વરસાદ પડી રહ્યો છે. અહીં પ્રતિ કલાક 90 કિ.મી.ની ઝડપે પવન ફૂંકાઇ રહ્યો છે. મુખ્ય પ્રધાન બી.એસ. યેદિયુરપ્પા પરિસ્થિતિ પર નજર રાખી રહ્યા છે.\nવાવાઝોડાને કારણે ગોવાના અનેક જિલ્લાઓમાં વીજ પુરવઠો કાપવામાં આવ્યો છે. કેરળના ઘણા જિલ્લાઓમાં ભારે વરસાદ પડી રહ્યો છે. હવામાન વિભાગના જણાવ્યા અનુસાર આ વાવાઝોડા ગોવાના દરિયાકાંઠાના વિસ્તારમાં ફટકાર્યા છે. હવે તે ઝડપથી ગુજરાત તરફ આગળ વધી રહ્યો છે. તેના કારણે રવિવારથી મુંબઇ સહિત ઉત્તર કોંકણમાં કેટલાક સ્થળોએ ભારે પવન સાથે ભારે વરસાદ પડી શકે છે.\nહવામાન વિભાગના જણાવ્યા અનુસાર આગામી 12 કલાક દરમિયાન તે ખૂબ જ તીવ્ર ચક્રવાત વાવાઝોડામાં ફેરવાશે તેવી સંભાવના છે. આ તોફાન 18 મેની સવારે પોરબંદર અને ગુજરાતના મહુવા દરિયાકાંઠે વચ્ચે પસાર થશે. દરમિયાન ગૃહમંત્રી અમિત શાહે ચક્રવાતને લઈને એક મહત્વપૂર્ણ બેઠક બોલાવી હતી. આમાં રાહત અને બચાવ કામગીરી માટેની તૈયારીઓની સમીક્ષા કરવામાં આવી રહી છે. આ વર્ચ્યુઅલ મીટિંગમાં મહારાષ્ટ્ર અને ગુજરાતના મુખ્યમંત્રીઓ ઉપરાંત દમણ અને દીવ અને દાદરા નગર હવેલીના અધિકારીઓ પણ હાજર રહ્યા હતા.\nઆઇએમડી અનુસાર શનિવારે બપોરે 2.30 વાગ્યે, ચક્રવાત ગોવાના પનાજી દરિયાકાંઠે 150 કિમી દક્ષિણ પશ્ચિમમાં, મુંબઇથી 490 કિમી દક્ષિણમાં, ગુજરાતમાં વેરાવળથી 880 કિમી દક્ષિણ-પશ્ચિમ દિશામાં હતું. તોફાન દરમિયાન, પવન વરસાદની સાથે કલાકમાં 150 થી 160 કિલોમીટરની ઝડપે આગળ વધી શકે છે.\nતોફાનની અસર મહારાષ્ટ્ર, કેરળ અને ગુજરાતના દરિયાકાંઠા પર ત્રણ દિવસ સુધી રહેવાની સંભાવના છે. આ વાવાઝોડાની અસર તામિલનાડુ, કર્ણાટક, પશ્ચિમ રાજસ્થાન અને લક્ષદ્વીપ પર પણ પડી શકે છે. આ ચક્રવાતનું નામ મ્યાનમાર દ્વારા ‘તાઉ તે’ રાખવામાં આવ્યું છે.\nવાવાઝોડાના ભયને જોતા વડા પ્રધાન નરેન્દ્ર મોદીએ શનિવારે ઉચ્ચ સ્તરીય બેઠક યોજી હતી અને તૈયારીઓનો હિસ્સો લીધો હતો. વડા પ્રધાન કાર્યાલય (પીએમઓ) ને કહેવામાં આવ્યું હતું કે કેન્દ્ર સરકારના વરિષ્ઠ અધિકારીઓ તેમજ મહારાષ્ટ્ર, કેરળ, તામિલનાડુ, કર્ણાટક અને ગુજરાતના અધિકારીઓ બેઠકમાં હાજર રહ્યા હતા.\nહવામાન વિભાગ કહે છે કે આ ચક્રવાતથી ગુજરાતને સૌથી વધુ અસર થશે. દ્વારકા, કચ્છ, પોરબંદર, જૂનાગઢ, ગીર સોમનાથ, અમરેલી, રાજકોટ, મોરબી અને જામનગર જિલ્લામાં સૌથી વધુ અસર થશે,માટી ના મકાનોને પણ ભારે નુકસાન થશે. ભારે વરસાદને કારણે કેટલાક વિસ્તારોમાં પૂર જેવી સ્થિતિ સર્જાઇ શકે છે.


famous food adda divyasha doshi says want to eat dhaba style authentic punjabi | રેસ્ટોરાંસ્ટાઇલ નહીં, ઢાબાસ્ટાઇલ ઑથેન્ટિક પંજાબી ખાવું છે? - lifestyle\nરેસ્ટોરાંસ્ટાઇલ નહીં, ઢાબા સ્ટાઇલ ઑથેન્ટિક પંજાબી ખાવું છે?\nPublished: Oct 30, 2019, 15:36 IST | ફેમસ ફૂડ અડ્ડા - દિવ્યાશા દોશી | મુંબઈ\nતો અંધેરીના ગુરુ દા ઢાબામાં જવું જોઈએ. પંજાબનાં ઘરોમાં જેવું ફૂડ બને એ અહીં પિરસાય છે. કારેલાંનું શાક અહીંનો યુએસપી છે ને પથ્થર પર પિસાયેલી કોથમીર-ફુદીનાની ચટણીનાં સોડમ અને સ્વાદ કોઈ હાઇ-ફાઇ રેસ્ટોરાંમાં તમને મળી શકે એમ નથી.\nતો અંધેરીના ગુરુ દા ઢાબામાં જવું જોઈએ. પંજાબનાં ઘરોમાં જેવું ફૂડ બને એ અહીં પિરસાય છે. કારેલાંનું શાક અહીંનો યુએસપી છે ને પથ્થર પર પિસાયેલી કોથમીર-ફુદીનાની ચટણીનાં સોડમ અને સ્વાદ કોઈ હાઇ-ફાઇ રેસ્ટોરાંમાં તમને મળી શકે એમ નથી. હા, દેખાવમાં આ ઢાબું આકર્ષક નથી, પરંતુ જો એની સાદગીને ઇગ્નૉર કરી શકો તો સ્વાદની મોજ જરૂર આવી જશે.\nપંજાબી ખાણાની વાત આવે એટલે લાલ, પીળી અને સફેદ ગ્રેવીમાં બટર કે તેલથી તરબતર શાક અને પનીર યાદ આવ્યા વિના રહે નહીં. પણ આ તો આમ પંજાબી રેસ્ટોરન્ટની વાત થઈ, તમારે ઑથેન્ટિક પંજાબી જમવું હોય તો અંધેરી લોખંડવાલા, કામધેનુ સેન્ટરમાં આવેલી નાનકડી રેસ્ટોરન્ટ ગુરુ દા ઢાબામાં જવું પડશે. અહીં એસી નથી, લાકડાની બેન્ચ અને ટેબલ છે. સુંદર ડેકોરેશન નથી, પણ અહીં આજના જમાનામાંય ફક્ત બસોથી ત્રણસો રૂપિયામાં પેટ ભરીને બેથી ત્રણ જણ જમી શકે. નવાઈ લાગીને? જોકે તરત જ તમને સવાલ થશે તો ખાવાનું કેવું હશે? આંગળાં ચાટી જાઓ એવું. ઇન્દ્રજિત સિંહ ઢાબાના માલિક પહેલાં રિક્ષા ચલાવતા હતા, પણ તેમને પત્ની રંજિત આનંદ કૌર સાથે મળીને ઘર જેવું સસ્તું જમવાનું પીરસવાનો વિચાર આવ્યો અને લગભગ ૧૯૯૪ની સાલમાં ગુરુ દા ઢાબાનો જન્મ થયો. એ સમયે લોખંડવાલામાં ગ્રાઉન્ડ ફ્લોર પર આ ગુરુ દા ઢાબા હતું, પણ કોઈક કારણસર તેઓ કામધેનુ સેન્ટરના પહેલા માળ પર શિફ્ટ થયા છે. પહેલા માળે તમે ગુરુ દા ઢાબામાં દાખલ થાઓ તો આટલી સાદી હોટેલ જોઈને ખચકાટ થાય, જમવાનું માંડી વાળવાનુંય મન થાય; પણ અચકાયા વિના જમવાનું ચોક્કસ ખાજો. તાજું બનાવેલું ભોજન જમીને સંતોષ જરૂર થશે.\nઆજે તો ઇન્દ્રજિત સિંહની ઉંમર થઈ એટલે તેઓ ફક્ત ત્યાં બેસીને દેખરેખ રાખે છે. અહીંની ખાસિયત છે તેમનો પંજાબી મસાલો, જે તેમનો ખાસ છે. બાકીનું કામ તેમના દીકરાની વહુ પરમિત સંભાળે છે. સવારે અગિયારેક વાગ્યાથી લઈને બપોરે ત્રણ અને રાતના સાતથી રાતના દસ વાગ્યા સુધી જ ખુલ્લી રહેતી આ ગુરુ દા ઢાબામાં ડિઝર્ટ નહીં મળે. ફક્ત શાક, રોટી, ભાત, દાળ, સૅલડ, રાઈતું અને છાશ જ મળશે. અને હા, તેમની અધકચરી કૂટેલી કોથમીર-ફુદીનાની ચટણી દરેક ટેબલ પર મફતમાં જ પીરસાય છે. આ ચટણી હાથે પથ્થર પર પીસાયેલી હોવાને લીધે એનો સ્વાદ અને સુગંધ અલગ જ હોય છે. છાશ એકદમ ગાઢી નથી, પણ મોળી, ગરમીમાં તાજગી અને ઠંડકનો અહેસાસ કરાવે છે. સૌ પહેલાં તો ઢાબામાં દાખલ થતાં વેંત તમને વેઇટરો જોવા નહીં મળે. પરમિત કે પછી તેમને ત્યાં કામ કરતા માણસો તમારી પાસેથી ઑર્ડર લઈ જશે. શું ખાશો એ પૂછશે. કુલ છએક ટેબલ ધરાવતી આ નાનકડી રેસ્ટોરન્ટમાં એક સમય હતો કે લંચ કે ડિનરના સમયે એકપણ ટેબલ ખાલી મળતું નહીં. પણ પહેલા માળે હોવાથી હવે જગ્યા મળી રહે છે. અનેક ફિલ્મ અને ટીવી સ્ટાર પહેલાં અહીં જમવા આવતા. આર. માધવન સ્ટ્રગલર હતો ત્યારથી આવતો, પણ હવે હોમ ડિલિવરી ઍપથી આ લોકો જમવાનું ઘરે જ મગાવી લે છે.\nગુરુ દા ઢાબામાં દાખલ થતાં જ સામે રંજિત કૌરનો ફોટો લગાવેલો દેખાશે. સાદા કાગળ પર પ્રિન્ટ કરેલા મેનુમાં લગભગ ચાલીસેક જાતનાં શાક, ૧૪ જાતની દાળ, આઠેક જાતનાં પરાઠાં, દસ જાતના રાઇસ, પાંચેક જાતનાં રાઈતાં અને છાશ, લસ્સી, સૅલડમાંથી તમારે પસંદ કરવાનું રહે છે. તમે ઇચ્છો તો થાળી પણ મગાવી શકો જેમાં બે શાક, ત્રણ રોટલી, રાઇસ, દાલ અને છાશ પીરસવામાં આવે છે. થાળીનો ભાવ ૧૫૦ રૂપિયા છે તો શાક ૧૦૦ રૂપિયાથી ૧૪૦ રૂપિયા પર પ્લેટ, દાલ અને રાઇસ પણ એ જ ભાવ, રોટી ફક્ત પાંચ રૂપિયા અને પરાઠાં ૪૦થી દોઢસો રૂપિયા પ્લેટ. માનવામાં આવે એવું નથીને? અમને પણ નવાઈ લાગી હતી.\nઅહીં અમે અરબીનું (બટાટા જેવા કંદમૂળનું શાક) શાક, કારેલાનું શાક, પાલક-પનીર, રાજમા, પનીર ભુરજી અને રાજારાની દાળનો ઑર્ડર આપીએ છીએ. જમવાનું થોડી જ વારમાં હાજર થાય છે. શાકમાં તેલનું નામનિશાન નથી. લાલપીળી ગ્રેવી પણ નથી. રોટી પણ ઘી વગરની મળે. કારેલાનું શાક અહીં ચોક્કસ ખાજો. નવાઈ લાગે કે સ્વાદમાં કારેલાં જરાય કડવાં નથી લાગતાં. કારેલાં જ છેને એવી શંકા પણ થાય. કારેલાંની કડવાશ કેમ નથી એનો જવાબ તમને અહીં મળતો નથી. ટ્રેડ સીક્રેટ. આ કારેલાં બે વાર સાંતળવામાં આવે છે એટલું જ જાણવા મળે છે. સાંતળવામાં તેલનો જ ઉપયોગ થાય, પણ છતાં તેલવાળાં હાથ નથી થતા. તાજા પીસાયેલા કાળા જેવા લાગતા મસાલાનું આવરણ લગભગ દરેક શાકમાં જોવા મળે. સ્વાદ એકદમ ઘરનું જમવાનું જમતા હોય તેવો. ફણગાવેલા મગનું શાક પણ અહીં ચાખવા જેવું છે. એનો સ્વાદ કંઈક હટકે છે. પનીર ભુરજીમાં તાજા પનીર અને એનો ખાસ મસાલાનો સ્વાદ અનુભવી શકાય. મિસ્સી રોટી ટ્રાય કરી શકાય. પંજાબી ઘરોમાં ચણાના લોટમાંથી બનતી મિસ્સી રોટી અલગ સ્વાદની મજા આપે છે. ફૂડી હો તો કંઈક અલગ ચાખવાનો આગ્રહ જરૂર રાખવો જોઈએ.\nઆ પણ વાંચો : વેકેશનમાં ધાર્મિક પ્રવાસ-પિકનિકની સાથે પ્રખ્યાત વાનગીઓની મોજ માણીએ\nટમૅટો રાઇસ અહીંની સ્પેશ્યલિટી છે. પંજાબી ઘરોમાં રાતના વધેલા ભાત ઘરે જે રીતે બનાવાય એ જ રીતે અહીં પણ બનાવાય છે, પણ અહીં તાજા ભાતનો ઉપયોગ થાય છે. ભાતને વઘારીને ટમૅટો રાઇસ બનાવાય છે. પંજાબી દાલ વિશે શબ્દોમાં શું કહીએ? ખાઓ તો જાનો. વળી ખિસ્સાનેય પરવડે એવું છે. લોખંડવાલા સુધી લાંબા થવાનો વિચાર અઘરો લાગતો હોય તો સાથે શૉપિંગનો પ્લાન કરીને જઈ શકાય. લોખંડવાલામાં શૉપિંગ કરવાનો અનેરો આનંદ હોય છે. કહોને એક જાતની ફૅશન સ્ટ્રીટ જ અહીં દુકાનોમાં જોવા મળે. સસ્તાંથી લઈને બ્રૅન્ડેડ કપડાં, જૂતાં, જ્વેલરી, પર્સ, ઘરવખરી વગેરે દરેક વસ્તુ અહીં લેટેસ્ટ ફૅશન પ્રમાણે મળે. તો શૉપિંગ સાથે જમવાનો કે જમવા સાથે શૉપિંગનો કાર્યક્રમ આપમેળે ગોઠવાઈ જશે. એટલે સમય ઝાઝો હોય તો જ પત્ની સાથે લોખંડવાલા જજો. પણ એક વાર ગુરુ દા ઢાબાની મુલાકાત જરૂર લેજો. પણ ફરી ચેતવણી આપી દઉં કે આ હોટેલ ફૅન્સી નથી, ખૂબ જ સામાન્ય દેખાવ ધરાવે છે. પહેલી નજરે ખાવા માટે બેસવાનું અહીં ન પણ ગમે. એ છતાં જેઓ ફૂડી છે અને કંઈક નવો સ્વાદ ટ્રાય કરવો હોય અને ખાસ કરીને કારેલાનું શાક ખાવા માટે અહીં જ જવું પડે.


રામાયણની 'સીતા'ની ફિલ્મમાં ગીત ગાશે રાનૂ મંડલ, વીડિયોમાં માંગ્યું પહેલા જેવું સન્માન bollywood ranu mondal will sing song in actress deepika chikhalia film sarojini – News18 Gujarati\nરામાયણની 'સીતા'ની ફિલ્મમાં ગીત ગાશે રાનૂ મંડલ, વીડિયોમાં માંગ્યું પહેલા જેવું સન્માન\nઆ વીડિયો શેર કરતા દીપિકા ચિખલિયાએ કેપ્શનમાં લખ્યું કે મારી ફિલ્મ સરોજીની ધીરજ મિશ્રા દ્વારા લખાયેલી અને તેના ગીતને રાનૂ મંડલ ગાશે.\nLast Updated : November 11, 2020, 20:07 IST\nએકવાર ફરી ચર્ચામાં આવી ચૂકી છે રાનૂ મંડલ, તેમણે હિમેશ રેશમિયાની ફિલ્મથી બોલિવૂડ ડેબ્યૂ કર્યું હતું. હવે તેમને બીજો મોટો પ્રોજેક્ટ મળ્યો છે. રાનુ મંડલ માટે આ બીજો પ્રોજેક્ટ ખૂબ જ ખાસ છે. આ પ્રોજેક્ટ છે રામાયણની સીતા એટલે કે એક્ટ્રેસ દીપિકા ચિખલિયાની આવનારી ફિલ્મ સરોજીની. જેની જાહેરાત ખુદ દીપિકાએ કરી છે. તેમણે સોશિયલ મીડિયા પર રાનૂ મંડલનો એક વીડિયો પણ શેર કર્યો છે. જેમાં તે પોતાના ફેન્સથી પહેલા જેવું સન્માન માંગતી નજરે પડી.\nઅભિનેત્રી દીપિકા ચિખલિયાએ પોતાના ટ્વિટર એકાઉન્ટ પર રાનૂ મંડલનો એક વીડિયો શેર કર્યો છે. આ વીડિયોમાં રાનૂ મંડલ કહે છે કે હવે હું ધીરજ મિશ્રાજીની સાથે જે દેશભક્તિની સીરિયલ બનાવે છે તેમની સાથે ફિલ્મ સરોજીની અને સિતમગર તે ફિલ્મના તમામ ગીતો ગાવાની છએ. મને આશા છે કે મને તે પ્રેમ અને સન્માન મળશે જે તમે હજી સુધી મને આપતા આવ્યા છો. આભાર.\nMy movie ....Sarojini ...written by Dhiraj Mishra songs to be sung by ranu Mandal @DhirajM61408582 pic.twitter.com/a6TpbrfT7G\nઆ વીડિયો શેર કરતા દીપિકા ચિખલિયાએ કેપ્શનમાં લખ્યું કે મારી ફિલ્મ સરોજીની ધીરજ મિશ્રા દ્વારા લખાયેલી અને તેના ગીતને રાનુ મંડલ ગાશે. દીપિકા ચિખલિયા દ્વારા શેર કરવામાં આવેલા આ વીડિયોને સોશિયલ મીડિયામાં સારી એવી પ્રતિક્રિયા મળી રહી છે. તેને આ વીડિયો સોશિયલ મીડિયા પર ઝડપથી વાયરલ થઇ રહ્યો છે.\nજો કે હાલ આ ફિલ્મને લઇને વધુ જાણકારી સામે નથી આવી રહી. પણ આ પહેલા રાનૂ મંડલે હિમેશ રેશમિયાની ફિલ્મ હેપ્પી હાર્ડી અને હીરના કેટલાક ગીતો ગાયા હતા. અને તેમનું ગીત તેરી મેરી કહાની સોશિયલ મીડિયા પર હિટ સાબિત થયું હતું. અને તે પછી તે આ બીજા પ્રોજેક્ટ પણ કામ કરી રહી છે.\nFirst published: November 11, 2020, 20:07 IST


will i be able to becomeamother again after miscarriage | મિસકૅરેજ પછી ફરી વખત મા બની શકીશ?\n18 January, 2022 01:26 PM IST | Mumbai\nમારી ઉંમર ૩૨ વર્ષ છે. છેલ્લા બે સમયથી મને ગર્ભ રહે છે પરંતુ ટકતો નથી. પહેલીવાર તો લગભગ જાણબહાર જ મિસકૅરેજ થઈ ગયેલું અને બીજી વાર ઘણી સાવધાની છતાં મિસકૅરેજ ટાળી ન શકાયું. હવે અમે ફરીથી પ્રયત્ન કરી રહ્યા છીએ. ડૉક્ટર પાસે ટેસ્ટ કરાવ્યા પરથી સમજાયું કે મને ક્રોમોસોમલ પ્રૉબ્લેમ્સને કારણે એટલે કે જિનેટિક ડિફેક્ટને કારણે મિસકૅરેજ થયેલું. મને સમજવું છે કે જીવનમાં હું ફરી વાર મા બની શકીશ કે નહીં?\nજ્યારે મિસકૅરેજ થાય છે ત્યારે એ જાણવું જરૂરી છે કે આ મિસકૅરેજ પાછળનું શું કારણ છે. આ કારણ જાણ્યા પછી જ એનો ઉપાય શક્ય છે. જ્યારે તમારું પહેલું મિસકૅરેજ થયું હતું ત્યારે તમારે આ કરવાની જરૂર હતી. છતાં પણ સારી બાબત એ છે કે તમે બીજી વાર પછી એ જાણ્યું કે તમારા મિસકૅરેજ પાછળ શું જવાબદાર છે. ક્રોમોસોમલ ડિફેક્ટને જિનેટિક ડિફેક્ટ પણ કહે છે, જે મોટા ભાગે પરિવારમાં જ લગ્ન કર્યા હોય એ વ્યક્તિઓમાં વધુ જોવા મળે છે. આમાં પ્રેગ્નન્સીના પહેલા ૩ મહિનામાં જ મિસકૅરેજ થવાની શક્યતા રહેલી હોય છે. આ પ્રૉબ્લેમ તે વ્યક્તિને થાય છે જેના પરિવારમાં આ પ્રૉબ્લેમ પહેલેથી જ હોય અથવા જે સ્ત્રી ૩૫ વર્ષથી વધુ ઉંમરે પ્રેગ્નન્ટ બની હોય. જ્યારે સ્ત્રીને મિસકૅરેજ થાય ત્યારે અમુક પ્રકારની ટેસ્ટ વડે તે જાણી શકાય છે કે તેના મિસકૅરેજ પાછળ આ ક્રોમોસોમલ ડિફેક્ટ કારણભૂત છે કે નહીં. સ્ત્રીના શરીરમાં X ક્રોમોસોમ્સ રહેલા હોય છે અને પુરુષના શરીરમાં X અને Y ક્રોમોસોમ્સ રહેલા હોય છે. આ ક્રોમોસોમ્સની સંખ્યા શરીરમાં ૪૬ જેટલી હોય છે. સ્ત્રીનું અંડકોષ ૨૩ X-ક્રોમોસોમ્સનું બનેલું હોય છે અને પુરુષના શુક્રાણુ ૨૩ X અથવા ૨૩ Y ક્રોમોસોમ્સ ધરાવે છે. આ બન્ને મળે ત્યારે તે અૅગ ૪૬ ક્રોમોસોમ્સ ધરાવતું બને છે અને ધીમે-ધીમે તેમાંથી જીવ આકાર લે છે. હવે જ્યારે આ અૅગમાં આ ક્રોમોસોમ્સની સંખ્યા ૪૬ની બદલે ૪૫ કે ૪૭ એમ ઓછી કે વધુ થઈ જાય ત્યારે કુદરત તેને સ્વીકારતી નથી અને એનો થોડી વૃદ્ધિ બાદ નાશ કરે છે. આખી પ્રોસેસને ક્રોમોસોમલ ડિફેકટને કારણે થયેલું મિસકૅરેજ કહે છે. તમારે ભવિષ્યમાં બાળક માટે જિનેટિક કાઉન્સેલિંગ માટે જવું જરૂરી છે. એ રિપોર્ટ જોયા વગર કંઈ કહી શકાય નહીં. કાઉન્સેલર તમારા રિપોર્ટના આધારે તમને જે સૂચવે એ તમારે નક્કી કરવું.\n18 January, 2022 01:26 PM IST | Mumbai | Gujarati Mid-day Correspondent


4 એપ્રિલનું રાશિફળ: જાણો, આજે કોનો દિવસ રહેશે શુભ4એપ્રિલનું રાશિફળ: જાણો, આજે કોનો દિવસ રહેશે શુભ\nછગન April 4, 2018\nઆજે આધ્યાત્મ તરફ તમારું ધ્યાન વધુ રહેશે. આધ્યાત્મિક સિદ્ધિઓ પ્રાપ્ત કરવા માટે સારો દિવસ છે. બોલવા પર સંયમ રાખવો, વાદવિવાદમાં ન ફસાવું. શત્રુ હાનિ કરી શકે છે. નવા કાર્યની શરૂઆત ન કરવી.\nતન-મનથી પ્રસન્નતાનો અનુભવ કરશો. જાહેર જીવનમાં યશ અને કીર્તિ મળશે. વેપારી વેપારમાં વિકાસ કરી શકશે. ભાગીદારીથી લાભ થશે. અચાનક ધનલાભ અને વિદેશથી સમાચાર મળશે.\nપરિવારમાં આનંદ અને ઉલ્લાસનો માહોલ રહેશે. સ્વાસ્થ્ય જળવાઈ રહેશે. વાતચીત દરમિયાન ક્રોધ પર કાબૂ અને વાણી પર સંયમ રાખવાથી મનમોટાવ નહિ થાય. ધનની પ્રાપ્તિ થશે. આવશ્યક ખર્ચ થશે.\nઅચાનક ધનખર્ચ થવાની સંભાવનાછે. સ્નેહીજનો વચ્ચે વાદવિવાદ થવાથી ખટાશ આવી શકે છે. નવા કાર્યની શરૂઆત કે પ્રવાસ ન કરવો. પરિવારજનોને તમારાથી અસંતોષ થઈ શકે છે. મિત્રો-સ્વજનો સાથે થયેલી મુલાકાતથી મન આનંદિત થઈ ઊઠશે.\nઘરમાં માતા સાથે મતભેદ થઈ શકે છે અથવા તેમની તબિયત ખરાબ થઈ શકે છે. જમીન, મકાન તથા વાહનની ખરીદી કે તેના દસ્તાવેજ તૈયાર કરવા માટે અનુકૂળ સમય નથી. નકારાત્મક વિચારોથી હતાશા ઉત્પન્ન થઈ શકે છે.\nભાઈબહેનો સાથે મનમેળાપ રહેશે. મિત્રો અને સ્નેહીજનો સાથે મુલાકાત થશે. ગૂઢ રહસ્યમય વિદ્યાઓ પ્રત્યે આકર્ષણ રહેશે અને તેમાં સફળતા મળશે. વિરોધીઓ અને હરીફોનો સામનો કરશો. આર્થિક લેવડદેવડમાં સાવધાની રાખવી.\nક્રોધાવેશમાં વાણી પર સંયમ ગુમાવવાથી પરિવારના સભ્યો સાથે વિવાદ થઈ શકે છે. અનાવશ્યક ખર્ચ થશે. વિદ્યાર્થીઓને અભ્યાસમાં અવરોધ આવી શકે છે. યશ અને કીર્તિમાં વૃદ્ધિ થશે.\nપરિવારજનો સાથે ખુશીથી સમય વ્યતીત કરશો. મિત્રો કે સ્નેહીજનો તરફથી તમને ઉપહાર મળશે. પ્રિયજનો સાથે મુલાકાતમાં સફળતા મળશે. માંગલિક પ્રસંગમાં જવાની સંભાવના છે. ધનલાભ અને પ્રવાસનો યોગ છે.\nક્રોધને કારણે પરિવારના સભ્યો તથા અન્ય લોકો સાથે સંબંધ બગડી શકે છે. તમારી વાણી અને વ્યવહારથી વિવાદ થઈ શકે છે. દુર્ઘટનાથી બચવું. સ્વાસ્થ્ય પાછળ ધન ખર્ચ થઈ શકે છે. વ્યર્થનાં કાર્યોમાં તમારી શક્તિ ખર્ચ થશે.\nઆજનો દિવસ દરેક ક્ષેત્રમાં લાભદાયક છે. સ્નેહીજનો અને મિત્રોને મળવાનું થશે. પ્રિય વ્યક્તિઓ સાથે મુલાકાત રોમાંચક રહેશે. વેપારીઓ અને નોકરિયાતોની આવકમાં વૃદ્ધિ થશે. ગૃહસ્થજીવનમાં આનંદ રહેશે.\nઆજનો દિવસ મિશ્રિત ફળદાયી રહેશે. કાર્યક્ષેત્રમાં અધિકારીઓની અપ્રસન્નતાથી મન વ્યગ્ર થઈ શકે છે. સરકારી કાર્ય નિર્વિઘ્ન પૂરાં થશે. માનસિક રીતે સ્ફૂર્તિનો અહેસાસ કરશો. પ્રમોશન અને ધન પ્રાપ્તિનો યોગ છે. માનપ્રતિષ્ઠામાં વૃદ્ધિ થશે.\nશરીરમાં સુસ્તી અને થાકનો અનુભવ કરશો. કોઈ પણ કાર્ય પૂરું ન થતાં હતાશા પેદા થઈ શકે છે. ઓફિસમાં અધિકારી વર્ગ સાથે સંભાળીને કાર્ય કરવાની ગણેશજી સલાહ આપે છે. સંતાનને કારણે ચિંતિત થઈ શકો છો. વ્યર્થમાં પૈસા ખર્ચ થશે.\nમહિલાઓ એ સવારે ઉઠીને આ6કામ કરી જ લેવા જોઈએ, કિસ્મત ચમકી ઉઠશે


rcb skipper virat kohli back home after ipl postponed now concentrat on the covid support movement which anushka sharma announced Kb – News18 Gujarati\nIPL 2021 સ્થગિત થયા બાદ વિરાટ કોહલી પહોંચ્યો ઘરે, હવે અનુષ્કા સાથે કરશે દેશની સેવા\nLast Updated : May 05, 2021, 15:50 IST\nનવી દિલ્લી: ઈન્ડિયન પ્રિમિયર લીગની 14મી સિઝન (IPL 2021)મંગળવારે અનિશ્ચિતકાળ સુધી સ્થગિત કરવામાં આવી છે. આઇપીએલ સ્થગિત કરવાનો નિર્ણય સનરાઇઝર્સ હૈદરાબાદના બેટ્સમેન રિદ્ધિમાન સાહ અને દિલ્લી કેપિટલ્સના સ્પિનર અમિત મિશ્રાનો કોવિડ રિપોર્ટ પોઝીટિવ આવ્યા બાદ આઇપીએલ સ્થગિત કરવાનો નિર્ણય કરવામાં આવ્યો હતો. આઇપીએલ સ્થગિત કર્યા બાદ ખેલાડીઓ તેમના ઘરે પહોંચી રહ્યા છે. એવામાં રોયલ ચેલેન્જર બેંગ્લોરના કેપ્ટન વિરાટ કોહલી પણ મુંબઇ ખાતે તેના ઘરે પહોંચ્યો હતો. મીડિયાએ તેને મુંબઇ એરપોર્ટ ખાતે બહાર નિકળતા કેમેરામાં કેદ કર્યો હતો.\nઆઇપીએલ સ્થગિત કર્યા બાદ ટીમોએ તેનું સમર્થન કર્યું હતું. મહત્વનું છે કે, વિદેશી યાત્રા પર પ્રતિબંધ હોવાથી વિદેશી ખેલાડીઓને સુરક્ષિત તેમના દેશમાં પહોંચાવા માટે બીસીસીઆઇની કાર્યવાહીઓની રાહ જોઇ રહ્યા છે. લીગના ચેરમેન બૃજેશ પટેલે આઇપીએલ દ્વારા આપવામાં આવેલ નિવેદનમાં કહેવામાં આવ્યું કે, ઈન્ડિયન પ્રમિયર લીગની સંચાલન પરિષદની અને બીસીસીઆઇની આપાત બેઠકમાં સર્વ સંમતિથી આઇપીએલ 2021ના સત્રને તત્કાલ સ્થગિત કરાવાનો નિર્ણય કરવામાં આવ્યો હતો. તેમણે કહ્યું કે, બીસીસીઆઇ ખેલાડીઓ, સહયોગી સ્ટાફ અને વિદેશી ખેલાડીઓની સુરક્ષાને લઇને આ નિર્ણય કતરવામાં આવ્યો છે. આ નિર્ણય તમામ લોકોની સુરક્ષા અને ભલાઇને ધ્યાનમાં રાખીને કરવામાં આવ્યો છે.\nઆઇુીએલની આવનારી મેચો ક્યા અને ક્યારે રમાશે તેને લઇને કોઇ પણ નિર્ણય કરવામાં આવ્યો નથી એવામાં ખેલાડીઓ પોત-પોતાના ઘરે પાછા ફરી રહ્યા છે. એવામાં આરસીબીના કેપ્ટન વિરાટ કોહલી પણ મુંબઇ સ્થિત પોતાના ઘરે પાછો ફર્યો છે અને હવે પત્ની અનુષ્કા સાથે મળીને દેશના સંકટ સમયમાં દેશની સેવા કરશે.\nમહત્વનું છે કે વિરાટની પત્ની અને બોલીવુડની એક્ટર અનુષ્કા શર્માએ 1 મેના દિવસે તેના જન્મદિવસની ઉજવણી કરી ન હતી. અનુષ્કાએ સોશિયલ મીડિયામાં ફેન્સ દ્વારા આપવામાં આવેલી શુભેચ્છાઓનો આભાર માન્યો હતો. અને એક વીડિયો શેર કર્યો હતો. આ વીડિયોમાં તેણે કહ્યું કે, દેશ કોવિડ-19 સામે સંકટના સમયમાં ઝઝૂમી રહ્યો છે. ત્યારે તેને આ સમયે તેનો જન્મદિવસની ઉજવણી કરવી અયોગ્ય લાગ્યું અને તેણે સમર્થકોને અપીલ કરી હતી કે, આ સમયે એક થઇને દેશની મદદ કરવી જોઇએ કોહલી અને તે અત્યારે દેશની સેવા માટે કામ કરશે અને તે વહેલી તકે આ અંગે વધુ જાણકારી આપશે.\nવિદેશી ખેલાડીઓ પાછા કેવી રીતે જશે તે અંગે જ્યારે તેમને પૂછવામાં આવ્યું ત્યારે બ્રિજેશે પીટીઆઈને કહ્યું હતું કે, "અમારે તેમને ઘરે મોકલવાની જરૂર છે અને અમે તેનો માર્ગ શોધીશું." કારણ કે, ભારતમાં ભયંકર રોગચાળાને કારણે ઘણા દેશોએ મુસાફરી પર પ્રતિબંધ લગાવ્યો છે. બીસીસીઆઈએ અગાઉ પણ વિદેશી ખેલાડીઓની સલામતતાની ખાતરી આપી છે.\nછ દિવસ પહેલા, ઓસ્ટ્રેલિયાથી ત્રણ ખેલાડીઓની હટ્યા બાદ, આ દેશના 14, ન્યુઝીલેન્ડના 10 અને ઇંગ્લેન્ડના 11 ખેલાડીઓ આઈપીએલમાં બાકી છે. આઈપીએલ માટે દક્ષિણ આફ્રિકાના 11, વેસ્ટ ઇન્ડીઝના નવ, અફઘાનિસ્તાનના ત્રણ અને બાંગ્લાદેશના બે ખેલાડીઓ પણ છે. ન્યુઝીલેન્ડ ક્રિકેટ (એનઝેડસી) એ બીસીસીઆઈની આ પરિસ્થિતિ સાથે કામ કરવાની ક્ષમતા પર વિશ્વાસ વ્યક્ત કર્યો છે.\nFirst published: May 05, 2021, 15:50 IST\nAnushka SharmaCOVID-19ipl 2021ક્રિકેટ ન્યૂઝ